সম্পাদকলৈ চিঠি (নিয়ৰ পার্থ প্রতিম বুজৰবৰুৱা) - সাহিত্য ডট অৰ্গ\nমুক্ত যৌনতা বা বৈধ বেশ্যালয় আমাৰ সমাজত কেতিয়াও উদাৰ মানসিকতা হ’ব নোৱাৰে। আজিকালি কিছুসংখ্যক আধুনিক জ্ঞানী পুৰুষে নিজৰ বহল মনৰ প্রমাণ দিবলৈ সততে কৈ আহা দেখিছোঁ যে ভোক, ভয় ইত্যাদি মানসিক তাড়নাৰ দৰে যৌন-ক্রিয়াও এক মানসিক তাড়না। গতিকে মানসিকভাবে পৰিপক্ক এহাল পুৰুষ-নাৰীৰ মাজত প্রাক-বৈবাহিক যৌনতাক মুক্ত ঘোষণা কৰিব লাগে আৰু পুৰুষসকলে পতিতালয়ত যোৱাটো একো ভুল কথা হ’ব নোৱাৰে। আকৌ সেইসকলে ইয়াৰ সপক্ষে যুক্তি আগবঢ়াইছে যে ইয়াৰ ফলত সঘনে ঘটি থকা ধর্ষণৰ দৰে দুর্ঘটনাসমূহ বহু পৰিমানে ৰোধ হ’ব পাৰে। কিন্তু তেওঁসকলক মই এইখিনিতে কৈ থওঁ যে শেহতীয়া পৰিসংখ্যা অনুযায়ী মার্কিন যুক্তৰাষ্ট্রৰ দেশসমূহত প্রতি বছৰে ২৫০০০০ টা ধর্ষণৰ অভিযোগ পুলিছৰ হাতত পৰে অথচ সেইবিলাক পশ্চিমীয়া দেশত যৌনতা বহু পৰিমানে মুক্ত।\nগতিকে আমি কিছুমান ভুল ধাৰণা নোলোৱাই ভাল। ধর্ষণ হ’ল এটা মানসিক ৰোগ। আকৌ ভোক আৰু যৌনতাৰ মাজত পার্থক্যও বহুখিনি আছে। অন্ন, বস্ত্র, বাসস্থান আমাৰ মৌলিক প্রয়োজন, কিন্তু যৌনতা মৌলিক প্রয়োজন নহয়। যৌনসুখ নাপালে পুৰুষ বা মহিলা এজনীয়ে যে সুস্থ জীৱন-যাপন কৰিব নোৱাৰিব তেনেকুৱা একো কথা নাই। যৌনতা আমি মনেৰে দমন কৰিব পাৰোঁ। মদ- ভাঙৰ নিচা যেনেকৈ আমি সম্বৰণ কৰিব পাৰোঁ, ঠিক তেনেকে যৌন ইচ্ছাকো আমি দমন কৰি ৰাখিব পাৰোঁ আৰু যিয়ে নোৱাৰে মোৰ মনত তেওঁ পোন কথাত বেমাৰী। গতিকে ইয়াৰ পৰাই আমি আনুভৱ কৰোঁ সুস্থ আৰু বৈজ্ঞানিক যৌনশিক্ষাৰ প্রয়োজন। মনত ৰাখিব যৌনশিক্ষাই কেতিয়াও মুক্ত যৌনতা অথবা বহুগামিতাক স্বীকৃতি নিদিয়ে।\nআমাৰ সমাজত বিয়া হ’ল এটা সামাজিক স্বীকৃতি। এজন পুৰুষ বা এজনী নাৰীৰ একেলগে থকাৰ বাবে বিয়াখনে আমাক স্বীকৃতি দিয়ে। (অৱশ্যে পৰপস্পৰৰ মাজত ভালপোৱা আৰু বিশ্বাস থাকিলে বিবাহৰ দৰে অনুজ্ঞা পত্রখনৰ আৱশ্যকতা কিমান সেই বিষয়ত মোৰ দ্বিমত আছে, কিন্তু যিহেতু আমি সামাজিক প্রাণী গতিকে এইফেৰা নিয়ম মানি চলাতো সিমান এটা আপত্তি নাই।) আৰু বিয়াৰ পিছৰ পৰাই এহাল দম্পতিয়ে এজনে আনজনৰ ওপৰত সম্পূর্ণভাবে মানসিক বা শাৰীৰিকভাৱে দায়িত্ব লাভ কৰে । এতিয়াৰ পৰা যৌনক্রিয়াও তেওঁলোকৰ বাবে সম্পূর্ণভাবে ব্যাক্তিগত বস্তু হৈ পৰে আৰু এই যৌনক্রিয়াই সমাজৰ বাকী মানুহৰ ওপৰত একো প্রভাব নেপেলায়। কিন্তু প্রাক-বৈবাহিক যৌনতাই সমাজখনক বহু ক্ষেত্রত প্রভাবিত কৰা দেখা যায়। আমি যদি প্রাপ্তবয়স্ক সকলৰ বাবে যৌনতা মুক্ত কৰি দিওঁ তেন্তে ১৪/১৫ বছৰীয়াসকল জানো পিছ পৰি ৰ’ব? যৌনতাৰ দৰে গভীৰ বিষয় এটা যদি ইমান সহজলভ্য কৰি দিয়া যায়, তেন্তে ইয়াৰ গাম্ভীর্যতা বা কলা থাকিবনে? উদাহৰণস্বৰূপে ধৰি লওক; এহাল প্রেমিক- প্রেমিকাই তেওঁলোকৰ অন্তৰংগ মুহূর্তবোৰ আৰু বেছি জীপাল কৰি ৰাখিবলৈ যৌনক্রিয়াত লিপ্ত হ’ল, ঠিক সেই সময়ত যদি ছোৱালীজনী কিবা শাৰিৰীক অসুস্থতাত ভোগে তেন্তে ল’ৰাজনে সেই সময়ৰ দায়িত্বখিনি সুকলমে পালন কৰিবনে? আৰু ইয়াৰ পিছৰ পর্য্যায়ত ল’ৰাজনে ছোৱালীজনীক মানসিকভাবে সহায় কৰিব পাৰিবনে? আকৌ ভৱিষ্যতে যদি সেইহাল প্রেমিক-প্রেমিকা একেলগে থাকিব নোৱাৰে (আন কাৰোবাৰ লগত বিয়া হ’লে), তেওঁলোকে সেই অন্তৰংতাখিনি বেলেগ এজন বা এজনীৰ লগত উপভোগ কৰিব পাৰিবনে?\nদেখা যায় যে মুক্ত যৌনতা সপক্ষে লিখা প্রায়ভাগ লেখাই সাধাৰণতে পুৰুষ সকলৰ অভাৱ- অভিযোগৰ প্রতি লক্ষ্য ৰাখিহে লিখা হৈছে; ধর্ষণ ৰোধৰ বাবে মুক্ত যৌনতা, মানসিক সন্তুষ্টিৰ বাবে পতিতালয় ইত্যাদি। কিন্তু নাৰী সকলৰ বাবে? পুৰুষৰ যদি যৌনতা মানসিক তাড়না হয়, তেন্তে নাৰীৰ ক্ষেত্রতো একেই কথাই প্রযোজ্য হ’ব। আপুনি যদি কিবা মানসিক অসন্তুষ্টিৰ বাবে পতিতালয়লৈ অনা এজনী নাৰীৰ সংগ ল’বলৈ যায়, আপোনাৰ অর্ধাঙ্গিনীয়ে কি সেই তাড়না সহ্য কৰি থাকিব? তেওঁকো যাবলৈ দিবনে আন এজন পুৰুষৰ সংগত? আজি যুক্তি দিয়াৰ ক্ষেত্রত হয়তো আপুনিও ক’ব যে নাৰীৰ ক্ষেত্রতো মুক্ত যৌনতা স্বীকৃত, কিন্তু ভাবি চাব ইয়াৰ পৰিণাম কিমান ভয়ঙ্কৰ হ’ব পাৰে। তেতিয়া এখন সংসাৰ হৈ থাকিবনে? নিজৰ ল’ৰা- ছোৱালীকেইটাই কিবা ভাল শিক্ষা পাবনে? বা সমাজখন প্রদূষিত নহ’বনে? আকৌ পতিতালয়ত যিমানবিলাক মহিলাই নিজৰ দেহ বিক্রী কৰি পইছা অর্জন কৰি আছে, সেইসকলৰ ভিতৰত কিমানজনী নিজ ইচ্ছাই সেই কামত যোগ দিছে? নিশ্চয় প্রায়সংখ্যকে অর্থৰ অভাৱৰ কাৰণে আৰু কিছুমানক আনে বলপূর্বকভাবে ঠেলি দিয়াত সেই কাম কৰি আছে। গতিকে বৈধ পতিতালয় খোলাতকৈ সেই মহিলাসকলক যদি আমি আন কামত লগাব পাৰোঁ, তেন্তে নিশ্চয় সমাজখন উপকৃত হ’ব আৰু সেই মহিলাসকলেও স্বাধীনভাৱে জীয়াই থাকিব পাৰিব।\nপ্রেম ভালপোৱাৰ ক্ষেত্রত আপোনজনৰ স্পর্শই বহুখিনি অন্তৰংগতা আনে আৰু ইজনে সিজনক ওচৰ চপাই আনিব পাৰে। আপোনজনৰ স্পর্শই বহু সময়ত দুখ বেদনা দূৰ কৰিব পাৰে। আকৌ যৌনতা বা যৌনক্রিয়াও আমাৰ জীৱনত উলাই কৰিব পৰা বিষয় নহয়। ই হ’ল প্রাণীৰ জৈৱিক প্রয়োজন তথা প্রাণীকুলৰ সৃষ্টিৰ মূল। কিন্তু মনত ৰাখিবলগীয়া কথা এইটোৱে যে, সাময়িক উত্তেজনাৰ বশৱর্ত্তী হৈ কেতিয়াও যৌনতাৰ ব্যাৱহাৰ উচিত নহয় । আটাইতকৈ ডাঙৰ কথা হ’ল পৰস্পৰৰ প্রতি থকা সন্মান। এজনী নাৰীৰ শক্তি আৰু সৌন্দর্য্য কেতিয়াও কাৰো লগত তুলনা নহয়। যিমানে ভালকৈ চাবলৈ শিকিম সিমানে ধুনীয়া আৰু মৰমীয়াল ৰূপ এটা আৱিষ্কাৰ কৰিব পাৰিম। যেতিয়া কাৰোবাৰ প্রতি সন্মান জনাও তেওঁৰ প্রতি একো বেয়া ভাবো নাথাকে। আচলতে মানসিক সংযম আৰু শান্তিৰ দৰে মহৌষধ আন একো নাই। মানসিকভাবে যি সুস্থ, সি কেতিয়াও কোনো নাৰীকে শাৰিৰীক বা মানসিক ভাবে নির্যাতন নকৰে, ধর্ষণটো বহুত দূৰৰ কথা। একেখিনি কথা নাৰীৰ ক্ষেত্রতো সমানে প্রযোজ্য। তেওঁলোকেও যদি পুৰুষসকলে আচলতে কি বিচাৰে সেইখিনি বুজি পাই তেন্তে কোনেও একো বিকল্প বিচাৰিব নালাগে। মুক্ত যৌনতা আৰু বৈধ পতিতালয়ৰ কথাও কোনেও ভাবিব নালাগে।\nধন্যবাদ সহকাৰে আজিলৈ ইমানতেই সামৰিলোঁ৷\nনিয়ৰ পার্থ প্রতিম বুজৰবৰুৱা\n← অন্য এক অনুভৱ, অন্য এক আশা (নীলাঞ্জনা মহন্ত)\nপ্ৰেচক্ৰিপচন ভাঙনি (-বিকাশ দাস) →\nসম্পাদকলৈ চিঠি (মনোজ কুমাৰ মহন্ত)\nসম্পাদকলৈ চিঠি (-ধীৰাজ কলিতা)


অৰ্থনৈতিক চাৰ্ভেৰ পিছত শ্বেয়াৰ বজাৰত হাহাকাৰ, জানক কিমান নামিল শ্বেয়াৰৰ সূচাংক|stock-market-today-sensex-down-588-pts-nifty-close-near-13600-know-all– News18 Assam\nBudget 2021: অৰ্থনৈতিক চাৰ্ভেৰ পিছত শ্বেয়াৰ বজাৰত হাহাকাৰ, জানক কিমান নামিল শ্বেয়াৰৰ সূচাংক\nUpdated:January 29, 2021, 6:04 PM IST\nবিত্তমন্ত্ৰী নিৰ্মলা সীতাৰমণে আজি ইক’নমিক চাৰ্ভে (Economic Survey 2021) দাখিল কৰে। ইক’নমিক চাৰ্ভে দাখিল কৰাৰ পিছতে বজাৰত হাহাকাৰ দেখিবলৈ পোৱা যায় BSE sensex আৰু NSE nifty দুয়োটাই ৰঙা চিহ্নৰে বন্ধ হয়।\nLast Updated: January 29, 2021, 6:04 PM IST\nনতুন দিল্লীঃ আজি বিত্তমন্ত্ৰীয়ে লোকসভাত ইক’নমিক চাৰ্ভে (Economic Survey 2021) দাখিল কৰে। এই চাৰ্ভে দাখিল কৰাৰ পিছতে বজাৰত হাহাকাৰ দেখিবলৈ পোৱা যায়। চেনচেক্স (BSE sensex) আৰু নিফটী (NSE nifty) দুয়োটাৰে ইণ্ডেক্স ৰঙা চিহ্নৰে বন্ধ হয়। BSEৰ মুখ্য ইণ্ডেক্স চেনছেক্স ৫৮৮ পইণ্ট অৰ্থাৎ প্ৰায় ১.২৬শতাংশ নামি ৪৬,২৮৫.৭৭ৰ স্তৰত বন্ধ হয়। ইয়াৰ বাহিৰে নিফটী ১৮৩ অংক অৰ্থাৎ ১.৩২ শতাংশ নামি ১৩৬৩৫ৰ স্তৰত বন্ধ হয়।\nইক’নমিক চাৰ্ভেত বিত্তীয় বৰ্ষ ২০২১ৰ জিডিপি গ্ৰ’থ ৭.৭ শতাংশ তললৈ নমাৰ অনুমান কৰা হৈছে। বিশেষজ্ঞসকলৰ মতে যদি এনে হয় তেনেহ’লে বিগত ৪২বছৰৰ ভিতৰত এইবাৰ জিডিপি গ্ৰ’থ সকলোতকৈ শোচনীয় হ’ব। অৱশ্যে প্ৰকৃত জিডিপি গ্ৰ’থ ১১শতাংশ থকাৰ অনুমান।\nচেক্টৰিয়েল ইণ্ডেক্সৰ অৱস্থা কেনে হ’ব?\nচেক্টৰিয়েল ইণ্ডেক্সৰ কথা ক’লে দিনটোৰ ব্যৱসায়ৰ পিছত বেংক নিফটি সেউজীয়া চিহ্নত বন্ধ হয়। ইয়াৰ বাহিৰে সকলো চেক্টৰত হাহাকাৰ অৱস্থা। BSE অট’, কেপিটেল গুডচ. কন্জুমাৰ ডিউৰেবল, এফএমচিজি, হেলথকেয়াৰ, বিএছই আইটি, মেটেল, অইল এণ্ড গেচ, পিএচইউ আৰু টেক চেক্টৰ্ছ ৰঙা চিহ্নত বন্ধ হয়।\nটপ গেনাৰ্চ শ্বেয়াৰ্ছ\nচেনচেক্সৰ ৩০ৰ ভিতৰত ২৬টা শ্বেয়াৰ আজি ৰঙা চিহ্নত বন্ধ হয়। ইয়াৰ বাহিৰে ৪টা শ্বেয়াৰ্ছৰ ভাল ক্ৰেতা দেখিবলৈ পোৱা যায়। IndusInd Bank–এ ৫.৯৭ শতাংশ বৃদ্ধিৰে টপ গেনাৰ্ছৰ তালিকাত সোমায়। ইয়াৰ বাহিৰে Sun Pharmaত ৩.৯১শতাংশ বৃদ্ধি হয়। ICICI Bank ২.০৫শতাংশ মজবুত থাকে। আনহাতে HDFC Bankত ১.৬১ শতাংশ বৃদ্ধি দেখা যায়।\nটপ লুজাৰ্ছ শ্বেয়াৰ্ছ\nইয়াৰ বাহিৰে পতন ঘটা ষ্টকছৰ ভিতৰত Dr reddy, মাৰুতী, ভাৰতী এয়াৰটেল, বাজাজ অট’, ইনফ’চিচ, টিচিএছ, বাজাজ ফাইনেন্স, এনটিপিচি, অ’এনজিচি, HCL Tech, HDFC, ITC, LT, এক্সিচ বেংক, কটেক মহিন্দ্ৰা বেংক, ৰিলায়েন্স আৰু এছবিআইৰ পতন দেখিবলৈ পোৱা যায়।\n>> স্মলকেপ ইণ্ডেক্সৰ কথা ক’লে এইটো ৫৬.০২ অংকৰ পতন ঘটি ১৭৯৭৭.৮৮ৰ লেভেলত বন্ধ হয়।\n>> মিডকেপ ইণ্ডেক্স ১৬০.৫১ পইণ্ট পতন ঘটি ১৮০৪৭.৮৬ত ক্ল’জ হয়।\n>> CNX Midcap ইণ্ডেক্স ১২১.৩০ অংক পতন ঘটি ২০৮৬৮.৭০ৰ স্তৰত বন্ধ হয়।\nFirst published: January 29, 2021, 6:04 PM IST


পৃষ্ঠা:ৰূপালীম.djvu/৫১ - ৱিকিউৎস\nমদ বাকি খাবলৈ লয়। মদ খোৱা শেষ কৰি মণিমুগ্ধ আকৌ ৰূপালীমৰ ওচৰলৈ এখোজ দুখোজকৈ আহে।\nমণিমুগ্ধ। ৰূপালীম্! তোমাৰ ইচ্ছাৰ বিৰুদ্ধে মণিমুগ্ধই একো নকৰে! ৰূপালীম্! আহাঁ। তুমি এই শয্যাত বহাঁহি আৰু মই তোমাৰ চৰণৰ তলত বহি মোৰ অন্তৰৰ কথা কওঁ। মোৰ হিয়াৰ তলিৰ সকলো উবুৰিয়াই তোমাৰ আগত নিবেদন কৰোঁ। তেতিয়া তুমি বুজিবা—সমিধান নিদিয়াকৈ কেনেকৈ থাকিব পাৰিবা। ৰূপালীম্! আহাঁ— আহাঁ—\nমনিমুগ্ধ ৰূপালীমৰ ফালে যায় আৰু ৰূপালীমে বৰ সশঙ্কিতা হৈ আতুৰৰ দৰে চাৰিওফালে চাবলৈ ধৰে। মণিমুগ্ধই তেনেই ওচৰ চাপি হাতত ধৰোঁ ধৰোঁ কৰোঁতেই ৰূপালীমে নিৰুপায় অসহায় হৈ এটা চিঞৰ মাৰি —“মায়াব’ —মায়াব” বুলি মুকলি খিৰিকীখনেদি ল’ৰি গৈ আগ-পাছ নুগুণি জাপ মাৰি দিয়ে। মণিমুগ্ধ হতবুদ্ধি হৈ অলপপৰ স্তব্ধ হৈ ৰৈ থাকে। এনেতে খিৰিকীৰ তলৰপৰা কোঢ়াল বাঢ়ি আহে। তাৰ মাজৰ জনতাৰপৰা “ৰূপালীম্—ৰূপালীম্” বুলি ওলোৱা চিঞৰ কোঢ়ালৰ মাজে মাজে স্পষ্টকৈ শুনা যায়। মণিমুগ্ধ গৈ খিৰিকী দুৱাৰত থিয় হৈ পিছত আচৰিত হৈ উভতি আহি “ৰেণথিয়াং! ৰেণথিয়াং!” বুলি বুলি চিঞৰে। কিন্তু কোনেও সঁহাৰি নিদিয়ে। এনেতে এজনী লিগিৰী ল’ৰি সোমাই আহি ফোপাই-ফোপাই কয়।\nলিগিৰী। কোঁৱৰ! কোনোবা শত্ৰুৱে মনে মনে আহি আমাৰ কাৰেং আক্ৰমণ কৰিছে। পালি পহৰীয়া—\nমণিমুগ্ধ। ( উত্তেজিত হৈ ) কি? ৰেণথিয়াং! ৰেণথিয়াং!\nমণিমুগ্ধ দুৱাৰৰ ফালে লৰ মাৰি যায় আৰু দুৱাৰ মুখতে অস্ত্ৰে-শস্ত্ৰে সুসজ্জিত ‘ইতিভেন’ আহি মণিমুগ্ধক আগভেটি ধৰে। ইতিভেনৰ পাছতে বহু সশস্ত্ৰ ৰূকমী-সৈন্য হাতত মুক্ত তৰোৱালেৰে। মণিমুগ্ধ পাছ হুহকি আহে। এনেতে তুমুল শব্দ কৰি নগৰৰ জয়ঢোল আৰু বৰকাঁহ বাজিবলৈ ধৰে। বাহিৰত এটা বিৰাট গোলমাল আৰম্ভ হয়। মণিমুগ্ধই নিজকে চম্ভালি নিৰ্ব্বিকাৰ হৈ ফটিকাৰ বাটিটো লৈ গৈ শয্যাত বহি এঢোক ফটিকা খাই আৰু ইতিভেনলৈ\n"https://as.wikisource.org/w/index.php?title=পৃষ্ঠা:ৰূপালীম.djvu/৫১&oldid=30951"ৰ পৰা সংকলিত\nএই পৃষ্ঠাটো শেষবাৰৰ কাৰণে ১১ জুন ২০১৯ তাৰিখে ১৮:৫৮ বজাত সলনি কৰা হৈছিল।


Trioplast in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Trioplast ar byavahar, ppali, parshwakriya, upkaar, kriya-pratikriya aaru satarkatabani\nTrioplast ৰ লাভ আৰু ব্যৱহাৰসমূহ- Trioplast Benefits & Uses in Assamese- Trioplast ar laabh aaru byavaharsamuh\nTrioplast ৰ পালি আৰু সেয়া কেনেদৰে ল'ব- Trioplast Dosage & How to Take in Assamese - Trioplast ar paali aaru xeya kenedore lobo\nTrioplast ৰ পাৰ্শ্চক্ৰিয়াসমূহ- Trioplast Side Effects in Assamese- Trioplast ar parshwakriyasamuh\nTrioplast সংক্ৰান্ত সতৰ্কতাবাণীসমূহ- Trioplast Related Warnings in Assamese- Trioplast xonkranta xatarkatabanisamuh\nঅইন দৰৱৰ সৈতে Trioplastৰ গুৰুতৰ ক্ৰিয়া-প্ৰতিক্ৰিয়া- Severe Interaction of Trioplast with Other Drugs in Assamese- Oinor xoite Trioplast ar gurutor kriya-pratikriya\nTrioplast মতভেদসমূহ- Trioplast Contraindications in Assamese- Trioplast nishedhsamuh\nTrioplast ৰ বিষয়ে সততে সোধা প্ৰশ্নসমূহ- Frequently asked Questions about Trioplast in Assamese- Trioplast ar bikhoye satate xodha prashnasamuh\nখাদ্য আৰু মদৰ সৈতে Trioplast ক্ৰিয়া-প্ৰতিক্ৰিয়া- Trioplast Interactions with Food and Alcohol in Assamese- khadya aaru modor xoite Trioplast kriya-pratikriya\nTrioplast ৰ লাভ আৰু ব্যৱহাৰসমূহ - Trioplast Benefits & Uses in Assamese - Trioplast ar laabh aaru byavaharsamuh\nTrioplast তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nTrioplast ৰ পালি আৰু সেয়া কেনেদৰে ল'ব - Trioplast Dosage & How to Take in Assamese - Trioplast ar paali aaru xeya kenedore lobo\nTrioplast-ৰ উপাদানসমূহ - Trioplast Active Ingredients in Assamese - Trioplast-ar upadaansamuh\nTrioplast ৰ পাৰ্শ্চক্ৰিয়াসমূহ - Trioplast Side Effects in Assamese - Trioplast ar parshwakriyasamuh\nগৱেষণাৰ ভিত্তিত, Trioplast ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nTrioplast সংক্ৰান্ত সতৰ্কতাবাণীসমূহ - Trioplast Related Warnings in Assamese - Trioplast xonkranta xatarkatabanisamuh\nTrioplast-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভৱতী মহিলাই Trioplastৰ পৰা মধ্যমীয়া পাৰ্শ্ব-প্ৰতিক্ৰিয়া অনুভৱ কৰিব পাৰে। আপুনিও যদি একেই অনুভৱ কৰে তেন্তে ইয়াক বন্ধ কৰক আৰু কেৱল চিকিতসকৰ পৰামৰ্শ অনুসৰিহে আৰম্ভ কৰিব।\nTrioplast-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাৰ ক্ষেত্ৰত Trioplast ৰ পাৰ্শ্ব-প্ৰতিক্ৰিয়াৰ কোনো উপলব্ধ গৱেষনা নাই।গতিকে কি প্ৰভাৱ পেলাব সেয়া জনা নাযায়।\nবৃক্কত Trioplast কি প্ৰভাৱ দেখা গৈছে?\nTrioplastএ বৃক্কত ক্ষতিকাৰক প্ৰভাৱ পেলাব পাৰে। আপুনি যদি তেনেকুৱা প্ৰভাৱ অনুভৱ কৰে তেন্তে এই ঔষধটো গ্ৰহণ কৰা বন্ধ কৰক আৰু চিকিতসকৰ পৰামৰ্শৰ পিছতহে পুনৰ আৰম্ভ কৰক।\nযকৃতত Trioplast কি প্ৰভাৱ দেখা গৈছে?\nTrioplastৰ দ্বাৰা কলিজা প্ৰভাবিত হব পাৰে। আপুনি যদি এইবিধ ঔষধৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা বন্ধ কৰক। চিকিতসকৰ পৰামৰ্শৰ পিছতহে আপুনি ইয়াক পুনৰাই গ্ৰহণ কৰা উচিত।\nহৃদযন্ত্ৰৰ ক্ষেত্ৰত Trioplast ৰ কি প্ৰভাৱ দেখা গৈছে?\nTrioplast গ্ৰহণ কৰাৰ পিছত হৃদয় ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nঅইন দৰৱৰ সৈতে Trioplastৰ গুৰুতৰ ক্ৰিয়া-প্ৰতিক্ৰিয়া - Severe Interaction of Trioplast with Other Drugs in Assamese - Oinor xoite Trioplast ar gurutor kriya-pratikriya\nTrioplast তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nTrioplast মতভেদসমূহ - Trioplast Contraindications in Assamese - Trioplast nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Trioplast লোৱা অনুচিত যাতে -\nTrioplast ৰ বিষয়ে সততে সোধা প্ৰশ্নসমূহ - Frequently asked Questions about Trioplast in Assamese - Trioplast ar bikhoye satate xodha prashnasamuh\nএই Trioplast-এ অভ্য়াস বা নিচাৰ সৃষ্টি কৰে নেকি?\nনহয়, আপনি Trioplastৰ প্ৰতি আসক্ত নহয়।\nTrioplast আপোনাক টোপনি নলগায় বা তন্দ্ৰাচ্ছন্ন নকৰে। আপুনি মেচিন আদি চলাব পাৰে।\nহয়, কিন্তু ডাক্তৰৰ পৰামৰ্শ মতেহে Trioplast লওক।\nTrioplast য়ে মানসিক বিসংগতিৰ চিকিত্সা কৰাত বা নিৰাময় কৰাত অক্ষম।\nখাদ্য আৰু মদৰ সৈতে Trioplast ক্ৰিয়া-প্ৰতিক্ৰিয়া - Trioplast Interactions with Food and Alcohol in Assamese - khadya aaru modor xoite Trioplast kriya-pratikriya\nখাদ্য আৰু Trioplastৰ ক্ৰিয়া-প্ৰতিক্ৰিয়া\nগৱেষণাৰ অভাৱত, Trioplast আৰু দৰৱে কেনেদৰে প্ৰভাৱ পেলাব তাৰ বিষয়ে কোৱাটো টান।\nমদ আৰু Trioplastৰ মাজৰ প্ৰতিক্ৰিয়া\nএই বিষয়ত এতিয়ালৈ কোনো গৱেষণা হোৱা নাই। সেয়ে Trioplastৰ সৈতে মদ্যাপন কৰাৰ ক্ষেত্ৰত প্ৰভাৱক লৈ এতিয়ালৈ পাৰ্শ্চক্ৰিয়াৰ বিষয়ে জনা হোৱা নাই।


কিছু ব্যক্তিগত : কিছু সামাজিক ৷৷ মনোৰম গগৈ ৷৷ - বৌদ্ধিক বিচাৰ\nচ’ৰাঘৰ / ইত্যাদি / কিছু ব্যক্তিগত : কিছু সামাজিক ৷৷ মনোৰম গগৈ ৷৷\nফেব্ৰুৱাৰী 4, 2018\tইত্যাদি মন্তব্য কৰক 92 দৰ্শন\nনিজে ভাল হোৱাৰ প্ৰথম খোজ!\n–দেউতা ভালে আছে?\n—আচুং আউ কিবাকৈ! কোননো?\n—মই গুৱাহাটীৰ পৰা আহিছোঁ। আপোনালোকৰ আলহী!\n—অ’ হয় নেকি! চকুৰে নেদেখোঁ অ’! ইয়াতে বহি আচুং!\n—দেউতা, আপোনাৰ বয়স এতিয়া কিমান?\n—-মোৰ বয়স? কিমান হ’বনো! চায়ি কুয়ি ছবছৰ কোনোমতে পা কৰিচুং আউ!\n—দিনটো বাৰু এনেকৈ বহি থাকে! ৰাতি টোপনি আহেনে?\n—ক’তনো আহে! বুঢ়ীজনী মআৰ পআ টোপনি নাহেই! সদায় এটুপি খাব লাগেই! (অশ্লীল) আন একো নাপালে চুলাইকে মায়ি শুই দিওঁ! এটুপি নামায়িলে টোপনি ক’ত আহিব? যি টি কথাবো মনলৈ আহি থাকে অ’!\nসাপেখাতীলৈ যাওঁতে ৰাজীৱে ৰে’লৰ পৰা পোনে পোনে তাৰ ঘৰলৈকে লৈ গ’ল! গা ধুবলৈ পিচ চোতাললৈ যাওঁতে দেখিলোঁ তাৰ ককাকে পিৰালিতে বহি খৰাহি এটা বান্ধি আছে। মানুহজনক দেখিলেই ধৰিব পাৰি, চকুৰে তেওঁ নেদেখে! গা-পা ধুই উঠি তেখেতৰ ওচৰত বহি কথা পাতিলোঁ। কেৱল খেতি-বাতি কৰিয়েই তিনিটাকৈ ল’ৰাক পঢ়ুৱাই মানুহ কৰিলে যদিও তেওঁৰ বিশেষ আনুষ্ঠানিক শিক্ষা নাই।\nৰাজীৱৰ ঘৰত তিল পিঠা, ঘিলা পিঠাৰে চাহ খালোঁ। চিৰা-গাখীৰেৰে জলপান। তাৰ পিচত দুপৰীয়া কুকুৰাৰ মঙহ, শুকতি মাছ, গৰৈ আৰু কাৱৈ মাছ পোৰাৰে এসাজ সুস্বাদু ভাত। মন কৰিলোঁ, চাউলৰ পৰা কুকুৰা-মাছলৈকে সকলোবোৰ স্থানীয়। পিঠা-পনা, চিৰা জলপান ,গাখীৰৰ কথা নক’লেও হ’ব। ৰাজীৱহঁতৰ ঘৰৰ ওচৰতে নাতিদূৰত ক্ষুদ্ৰ চাহ খেতিয়ক সোমেশ্বৰ ফুকনৰ ঘৰ। ফুকন ডাঙৰীয়াই ১৯৭৬ চনতে বাৰীত এনেয়ে পৰি থকা বাম মাটিখিনিত চাহ পুলি ৰুইছিল। কেঁচা পাত ওচৰৰ ডাঙৰ বাগিছাৰ কলঘৰত বেচি উপাৰ্জনৰ বাট উলিয়াইছিল। এতিয়া ফুকনদেৱ এগৰাকী প্ৰতিষ্ঠিত ক্ষুদ্ৰ চাহ খেতিয়ক। ১৯৮৭ চনত গঠন হোৱা অসম ক্ষুদ্ৰ চাহ খেতিয়ক সন্থাৰ সৈতে প্ৰতিষ্ঠা কালৰে পৰা তেখেত জড়িত হৈ আহিছে। শেহতীয়াভাৱে তেখেতে নিজৰ প্ৰায় ৪৫ বিঘাৰ চাহ বাৰীখনৰ ২১ বিঘাক সম্পূৰ্ণ জৈৱিক চাহ বাৰীলৈ ৰূপান্তৰিত কৰি সেই বাৰীৰ চাহপাতখিনিৰে নিজেই “গ্ৰীন টী” অৰ্থাৎ সেউজীয়া চাহ প্ৰস্তুত কৰি “আত্মনৰ্ভৰশীল অসমীয়া”ৰ এক আদৰ্শনীয় উদাহৰণ দাঙি ধৰিছে। ফুকন ডাঙৰীয়াৰ “য়শৰাজ গ্ৰীন টী” এতিয়া দেশে-বিদেশে সমাদৃত।\nআকৌ ৰাজীৱহঁতৰ ঘৰৰ খাদ্য-তালিকাৰ কথালৈ আহোঁ। পুৱাৰ চাহকাপ যদি সোমেশ্বৰ ফুকনৰ নিচিনাকৈ ৰাজীৱহঁতেও যদি নিজৰ চাহবাৰীখনৰ পৰাই প্ৰস্তুত কৰা সেউজীয়া চাহ হ’লহেঁতেন (ৰাজীৱহঁতৰো এখন চাহবাৰী আছে) তেন্তে আহোম ৰাজশাসনৰ দৰেই এতিয়াও ৰাজীৱহঁতৰ ঘৰখন সম্পূৰ্ণ স্বনিৰ্ভৰ অৰ্থনীতিৰ গৰাকী হ’ব পাৰিলেহেঁতেন। কেৱল ৰাজীৱহঁতৰ ঘৰেই কিয়, অসমৰ গাঁৱত এতিয়াও যি অপৰ্যাপ্ত ভূমিসম্পদ আছে, সেইখিনিক পৰিকল্পিতভাৱে সদ্ব্যৱহাৰ কৰিলে নিশ্চিতভাৱেই আমি অসমবাসীয়ে নিজে নিজেই এক সমৃদ্ধিশালী অৰ্থনীতিৰ গৰাকী হ’ব পাৰিম।\nৰাজীৱে মোক ক’লে, তেওঁ আমাৰ সৈতে কাম কৰিব খোজে। অসমৰ নতুন প্ৰজন্মৰ মাজত সুস্থ কৰ্ম-সংস্কৃতিৰ বীজ ৰোপণ কৰি থলুৱা অৰ্থনীতিক সমৃদ্ধিশালী কৰাৰ লক্ষ্য-উদ্দেশ্য লৈ আমি আৰম্ভ কৰা “থলগিৰি: অসমীয়া হোৱাৰ গৌৰৱ”ৰ সৈতে তেৱোঁ জড়িত হ’ব খোজে!\nৰাজীৱৰ এই ইচ্ছাক মই অন্ত:কৰণেৰে আদৰণি জনাইছোঁ। কেৱল আদৰণি জনোৱাই নহয়, অসমৰ নিজৰ সম্পদেৰে নিজৰ ভৱিষ্যৎ নিজে গঢ়াৰ ৰাজীৱৰ এই আগ্ৰহক মই সন্মান জনাইছোঁ।\nআমি বহুত আন্দোলন কৰিলোঁ। অহিংস, সশস্ত্ৰ এই আন্দোলনবোৰৰ নামত যোৱা চাৰি দশক ধৰি গঢ় লৈ উঠা অজস্ৰ ‘জাতীয়’ সংগঠনে ডকা-হকা দি , গুণ্ডাগিৰি কৰি বহু কোটি টকাৰ চান্দাও তুলিলোঁ। এই “চান্দা দুষ্কৃতি”য়ে আমাৰ বহু ক্ষতি কৰিছে। আমাৰ ডেকা শক্তিৰ চৰিত্ৰ নষ্ট কৰিছে। আমাৰ স্বভাৱজাত পৰম্পৰাগত কৰ্মস্পৃহা তথা কৰ্মসংস্কৃতিও ই ধূলিৰ লগত মিলাই’দিছে। এক কৰ্মতৎপৰ, সমৃদ্ধিশালী, স্বাভিমানী জাতিৰ এই স্খলন চকু মুদি চাই থাকিব নোৱাৰি। সেইবাবেই আমাৰ সীমিত পৰিসৰতে, বহু বাধা-বিঘিনিৰ মাজত , সৰুকৈ কিন্তু অতি সুচিন্তিত আৰু সুপৰিকল্পিতভাৱে আৰম্ভ কৰিছোঁ ‘থলগিৰি’ৰ এই অভিযান। এই অভিযান সাফল্যমণ্ডিত কৰিবলৈ আমাক অসমৰ নতুন প্ৰজন্মৰ উদ্যমী , সৎ, অসমক মনে-প্ৰাণে ভাল পোৱা ডেকা-গাভৰুৰ আন্তৰিক অংশগ্ৰহণ লাগিবই! লাগিব জ্যেষ্ঠজনৰ আশিৰ্বাদ, দিহা-পৰামৰ্শ।\nঅন্যায়-অনীতিৰ বিৰুদ্ধে, শোষণ-নিষ্পেষণৰ বিৰুদ্ধে প্ৰতিবাদ/ আন্দোলনৰ নিশ্চিতভাৱেই আমাক প্ৰয়োজন আছে। কিন্তু আন্দোলনবোৰ সততা আৰু মূল্যবোধৰ আধাৰত পৰিচালিত হ’লেহে ৰাইজে তাৰ সুফল পাব। এনে আন্দোলনবোৰ পৰিচালিত কৰিবলৈ প্ৰয়োজন হোৱা ধনখিনি আমি বেলেগক ডকা-হকা দি সংগ্ৰহ কৰাৰ পৰিৱৰ্তে যদি নিজৰ উপাৰ্জনৰ পৰা দিব পাৰোঁ আৰু যদি অসমৰ ৰাইজক বিশ্বাসত লৈ, লগত লৈ ব্যৱস্থা পৰিৱৰ্তনৰ বাবে এক ঐক্যৱদ্ধ, শক্তিশালী আন্দোলন আৰম্ভ কৰিব পাৰোঁ তেন্তে মোৰ দৃঢ়বিশ্বাস যে তাৰ পৰা অসমৰ প্ৰতটো জনগোষ্ঠীৰ প্ৰতিজন লোকেই উপকৃত হ’ব।\nআহক, নিজৰ ভৱিষ্যতৰ স্বাৰ্থত, নিজৰ সন্তান তথা আমাৰ ভৱিষ্যত প্ৰজন্মবোৰৰ স্বাৰ্থত আমাৰ সুবিধাবাদী অৱস্থানৰ পৰা আমি ওলাই আহোঁ! কৰ্মসংস্কৃতিৰ আধাৰত এক শক্তিশালী অৰ্থনৈতিক তৎপৰতাৰ অংশীদাৰ হওঁ। আহক আমি আন্তৰিকতাৰে আৰম্ভ কৰোঁ সুদূৰপ্ৰসাৰী প্ৰভাৱ থকা চৰিত্ৰ গঢ়াৰ এক আন্দোলন।\nতেতিয়া আমি বিশ্ববিখ্যাত দাৰ্শনিক কাৰ্লাইলৰ সুৰত সুৰ মিলাই দৃঢ়তাৰে ক’ব পাৰিম:”প্ৰথমে নিজে ভাল হোৱা! দেখিবা, পৃথিৱীৰ পৰা এজন বেয়া মানুহ নোহোৱা হৈছে!”\nটেগঅৰ্থনীতি চাহ খেতি থলগিৰি\nপূৰ্বৱৰ্তী লেখা শতবৰ্ষৰ পদূলিমুখত অসমীয়া চনেট সাহিত্যঃ ডিছপোজেবল সূৰ্য৷৷ প্ৰাণজ্যোতি নাথ৷৷\nপৰৱৰ্তী লেখা নিতুপৰ্ণ ৰাজবংশীৰ চেঙাতেল ৷৷ দুই ৷৷


ধুমুহাৰ স'তে বহু যুগৰে নাচোন - এই সময়ত ᴾᴶᴹ\n18 Nov ধুমুহাৰ স’তে বহু যুগৰে নাচোন\nPosted at 01:00h in নিবন্ধ\tby\tপংকজ জ্যোতি মহন্ত0Comments\nজুবিন গাৰ্গৰ “মায়াবিনী ৰাতিৰ বুকুত দেখা পালোঁ তোমাৰ ছবি” গীতটিৰ কোনো কোনো একোটা অংশই আমাক সোঁৱৰাই দিয়ে জোকাৰি ছেদেলি-ভেদেলি কৰি ভাঙি-ছিঙি পেলাই দিব খোজা পৰিস্থিতিতো বজ্ৰ কঠিন স্তম্ভৰ দৰে মূৰ দাঙি ৰ’ব পৰা প্ৰচণ্ড দৃঢ়তা আহৰণ কৰিবলৈ; আৰু সোঁৱৰাই দিয়ে ডাঠ তমসাৰ মাজেৰে সৰকিব লগা হৈয়ো ভাগি নিৰুদিষ্ট নহৈ উদ্ভাসিত হৈ উঠিবলৈ। গীতটিত যেতিয়া গোৱা হয় “ধুমুহাৰ স’তে মোৰ বহু যুগৰে নাচোন, এন্ধাৰো সঁচা মোৰ বহু দিনৰে আপোন”, ই ধুমুহা আৰু এন্ধাৰেৰে আবৰি থাকি ভাগি পৰাৰ কৰুণ বিননি হৈ নপৰে; বৰং ই গতি কৰে কঠোৰ পৰিস্থিতি বা দুৰ্দশাক অতিক্ৰমী সেই “নিজানৰ গান” “তোমাৰ বুকুত” শেষ হৈ যোৱাৰ স্বপ্নলৈ। আশাহত মানুহৰ প্ৰাণত আশা জগাই তুলিব পৰা জুবিন গাৰ্গৰ সাংঘাটিক প্ৰাচুৰ্যময় কণ্ঠস্বৰে সেই বিশেষ অংশকেইটিৰ সৈতে সমগ্ৰ গীতটিক এনে এটা পৰ্যায়লৈ লৈ গৈছে যে তেওঁৰ কণ্ঠৰ আন বহুকেইটি গীতৰ দৰে এই গীতটিও আনে গাই শুনালে তেওঁৰ দৰে অন্তঃকৰণ স্পৰ্শ কৰাবলৈ সক্ষম হৈছে বুলি শুনোতা পতিয়ন যাব নোৱাৰে৷ মৌকোষত উপচি তুলবুল হৈ থকা মৌজোলত সামান্য স্পৰ্শ এটা দিলেই সৰ সৰকৈ মৌ হাতলৈ বাগৰি অহাৰ দৰে তেওঁৰ কণ্ঠই সহস্ৰ সহস্ৰজনৰ মনলৈ হতাশাক নিলগাই বোৱাই আনে প্ৰাণ-প্ৰাচুৰ্য৷ আৰু এনে বহু কাৰণতেই তেওঁ ক্ৰমে কেইবাটাও প্ৰজন্মৰ হৃদস্পন্দনত পৰিণত হৈ আহিছে৷ গীতটি গাব পৰা কোনোবা এজন যদি নতুনকৈ পোৱা যায় তেন্তে তাৰ পৰাও হয়তো ক’ব পৰা যাব— এয়া আন এক প্ৰতিভা উদিত হৈছে৷\nজুবিন গাৰ্গৰ কণ্ঠৰে নিগৰি “যদি জীৱনৰ ৰংবোৰে লুকাভাকু খেলে, যদি আশাৰ চাকিটি উমি উমি জ্বলে, তথাপি বন্ধু আগুৱাই যাবা”, “শত ৰজনীৰ এন্ধাৰ আঁতৰি গ’ল, সুন্দৰৰে ৰঙৰ ফাকুৰে জীৱন ৰাঙলী হ’ল”, “এন্ধাৰ হ’ব নোৱাৰো”, “যদি পুৱা গুচি এন্ধাৰ নামে, যদি হাঁহি মচি চকুলো সৰে, যদি খোজে খোজে দুখে চিঞৰে, তেতিয়া কাষতে প্ৰেৰণা দিবলে থাকিব অকলে ৰৈ আমাৰ মৰম, বুকুৰ মৰম, সঁচা মৰম, শিকাব আমাক আকৌ যুঁজিবলে, আকৌ যুঁজিবলে”, “জোনাক গলা জাৰৰ নিশা মূৰ থৈ শেঁতা শেতেলীত মই ভাগৰা নাই, জীৱন হেৰোৱা নাই”, “কাঁইটৰ স’তে সমুখ যুঁজত নামিলা যেতিয়া, ফুল নফুলালে যুঁজ কৰি যোৱা, ফুল কেতিয়া ফুলিব সেই কথা এতিয়া নিয়ৰক সোধাৰ প্ৰয়োজন কি?” আদি যিবোৰ বাক্য অলেখ মানুহৰ অন্তৰে অন্তৰে একোটা সম্বল হৈ পৰিছে আৰু বহুতৰ ওঁঠৰ ভাষাত পৰিণত হৈছে তাৰে মাজত এই “ধুমুহাৰ স’তে মোৰ বহু যুগৰে নাচোন”টিও এটা৷ ধুমুহাৰ সৈতে যিজনে নাচিব লাগে তেওঁ নিজতে গঢ়িব লগা হয় ধুমুহাৰ দৰে শকতি; যি শকতিৰে তেওঁ এদিন পৰিবৰ্তন কৰিব পাৰে বহু ব্যৱস্থা; যি দৃঢ়তাৰে তেওঁ নতুনকৈ সম্পাদন কৰিব পাৰে বহু কাৰ্যক্ৰম; আনি দিব পাৰে সংশোধনৰ এক নৱ সুযোগ৷ সেয়ে গানটোৰ সেই কথাখিনিয়ে আমাক বিশ্বকবি গ্যেটেৰ এষাৰ মহিমামন্দিত কথালৈয়ো মনত পেলাই দিয়ে— “নিজৰ চকুত যদি সূৰ্য্যৰ জ্যোতি নাথাকে, তেন্তে সেই চকুৰে সূৰ্য্যক দেখা নাযায়। আমাৰ নিজৰ মাজতে যদি দেৱতাসুলভ শক্তি নাথাকে, তেন্তে দেৱতাসুলভ বাস্তৱে আমাক কেনেকৈ আনন্দ দিব পাৰিব?” কৰুণ সুৰেৰে দুৰ্দশাতে বিলীন নহৈ জাগি উঠা স্বপ্নৰ যি সুৰ গীতটোত শুনা যায় সি মনলৈ আনে আন এষাৰ কথাও। “আত্ম দীপো ভৱ”। নিজৰ পথ প্ৰদৰ্শক জ্যোতি হোৱা। বুদ্ধৰ এই দৰ্শন জুবিন গাৰ্গৰ নিজৰো খুৱ প্ৰিয়। এই কথা তেওঁ বহুবাৰ কৈছে, আৰু আজিৰ পৰা প্ৰায় ১২ বছৰ আগৰ তেওঁৰ ৱেবছাইটটোতো সেয়া লিখা আছিল।\nজ্ঞানপীঠ বঁটা বিজয়ী প্ৰখ্যাত লেখক অমৃতা প্ৰীতমে “সূৰ্য” প্ৰতীকটো বিভিন্ন সময়ত বাৰে বাৰে কেনেকৈ তেওঁৰ বিভিন্ন কবিতাত ব্যৱহাৰ কৰিছে সেয়া তেওঁৰ আত্মজীৱনীত বিস্তৰ উদাহৰণেৰে লিখিছে। জুবিন গাৰ্গৰ গীতত বিবিধ প্ৰতীক, চিত্ৰকল্পৰ বিনন্দীয়া সমাহাৰ বিপুলভাৱে পোৱা যায়। “ধুমুহা” বা “এন্ধাৰ” আদিও তেনে এটা এটা বহু ব্যৱহৃত প্ৰতীক। একেটা প্ৰতীকেই বেলেগ বেলেগ গানত প্ৰৱেশ কৰি কেনে কেনে নতুন গানৰ সৃষ্টি হৈছে সেয়া বিস্তৰভাৱে আলোচনা কৰিব পৰা যায়।\nজুবিন গাৰ্গৰ নিজৰ জীৱনো “ধুমুহাৰ স’তে বহু যুগৰে নাচোন”ৰ এটা নিদৰ্শন। সেয়া কেৱল অতি সাম্প্ৰতিক সময়বোৰত তেওঁক ঢাঁহি-মুহি পেলাব বিচৰা মানুহবোৰে কঢ়িওৱা এন্ধাৰেই নহয় বা তেওঁৰ ব্যক্তিগত জীৱনৰ ঘটনা-দুৰ্ঘটনাই কঢ়িওৱা ধুমুহাই নহয়; জুবিন গাৰ্গৰ ধুমুহাৰ স’তে নাচোনৰ কাহিনী আশৈষৱৰ। তেওঁৰ সৃষ্টিয়ে মূৰ্ত ৰূপ পাবলৈ তেতিয়াও বাকী থকা সময়বোৰত, কত সুৰে তেওঁৰ মন দোলা দি থকা সময়বোৰত, ভাৱনাৰ ৰাগিত মাতালৰ দৰে হৈ যেতিয়া তেওঁ নিজৰেই নিজে শ্ৰোতা হৈ অকলে অকলে গাই ফুৰিছিল গান সেই তেতিয়াৰ পৰাই তেওঁ সহ্য কৰিবলগা হৈছিল বহু ধুমুহা। সেয়া তেওঁৰ স্কুলীয়া দিনৰে সময়। প্ৰায়বোৰেই তেওঁক পাগল বুলি কৈছিল। তেনে বহু কাহিনী আছে। কৈশোৰ-যৌৱনত তেওঁ, বিভিন্ন প্ৰতিযোগিতাবোৰত গান গোৱা কিছুসংখ্যক প্ৰতিযোগীক বাদ্যযন্ত্ৰ বজাই দিছিল, আৰু কম-বেছি পৰিমাণে নাম কৰা কেইবাজনো গায়ক-গায়িকাই বিভিন্ন স্থানত কৰা অনুষ্ঠান বিলাকতো তেওঁ বাদ্যযন্ত্ৰী আছিল। সমনীয়া বাদ্যযন্ত্ৰী এজনৰ ঘৰত তেওঁলোক প্ৰায়ে মিলিত হৈছিল। বন্ধুজনৰ ঘৰলৈ গৈ তেওঁ তাতে গান গাই থাকিছিল, আৰু সেই সহ-বাদ্যযন্ত্ৰীজনৰ মাকৰ প্ৰায়েই খং উঠি কৈছিল— “সিনো দুপৰীয়া সময় নাই অসময় নাই এনেদৰে কিয় চিঞৰি থাকে অ’।” সময় বাগৰি গ’ল, মানুহগৰাকীয়ে সেই “চিঞৰ” সদায়েই শুনি থাকিল, কিন্তু কিছু বছৰ পাছতেই সেই “চিঞৰ”টো কাণলৈ পোনপটীয়াকৈ নহিল; আহিল কোনোবা শ্ৰাব্যযন্ত্ৰ সৰকি…। কেইবাবছৰৰ পিছত যেতিয়া জুবিন গাৰ্গ তেওঁলোকৰ ঘৰলৈ গ’ল মানুহগৰাকীয়ে ক’লে— “মোৰ গালি তোমাৰ বাবে আশীৰ্বাদ হ’ল জুবিন।” আৰু জুবিন গাৰ্গে হাঁহি হাঁহি মানুহগৰাকীক সাবটি ধৰিলে। আকৌ, গায়ক-গায়িকাৰ ৰিহাৰ্ছেলৰ সময়বোৰত সকলোৱে যেতিয়া সঘনে কথাৰ মহলা মাৰি থাকে তেতিয়া তেওঁ সেইবোৰত ভাগ নলৈ নিজৰ সুৰ গুণ গুণাই থাকে। তেওঁ কেৱল দৰকাৰী কথাটোহে কয়, কথাৰ মহলাত ভাগ নলয়; আৰু তাৰেই মাজে মাজে আপোনমনা হৈ তেওঁ নিজৰ সুৰবোৰ, গানবোৰ চিঞৰি চিঞৰি গাই উঠে। গায়ক-গায়িকাসকলে অনুশীলন কৰা গানবোৰো তেওঁ প্ৰায়ে গানটোৰ মতে নিজৰ ধৰণে বাদ্যযন্ত্ৰ বজাইছিল। ফলত গায়ক-গায়িকাসকলে অসুবিধাও পাইছিল। বহুতে তেওঁক পাগল বুলি কৈছিল। আৰু কোনো কোনো চিন্তিতও হৈছিল, মঞ্চত খেলিমেলি হ’ব বুলি। পঢ়াৰ জীৱনত, ক্লাছ নথকা সময়বোৰত লগৰবোৰে যেতিয়া কথাৰ মহলা মাৰি থাকে তেতিয়াও তেওঁ নিলগে ৰৈ গান গাই আছিল। সেয়েহে তেওঁক সবেই খুৱ ইতিকিং কৰিছিল। কিন্তু তেনে কোনো কথালৈ ভ্ৰুক্ষেপ নকৰি তেওঁ অহৰহ গান গাইছিল, ব্ৰতী আছিল নিজৰ সাধনাত। ইফালে পঢ়া-শুনাতো তেওঁ ভাল। সেই তাহানি, তেওঁৰ কৰ্ম উপেক্ষিত হোৱাৰো কাহিনী আছে। তেওঁৰ সাধনাৰ কাহিনীবিলাক বিতৰ্কৰ ধূলিময় বতাহত তল পৰি থাকে, যিবোৰে সকলো শ্ৰেণীৰ মানুহকে প্ৰত্যেকৰে নিজৰ নিজৰ কৰ্মত সম্পূৰ্ণ নিবিষ্ট হৈ সূচাৰুৰূপে একোটা কাম সম্পাদন কৰাৰ মনোবৃত্তি আহৰণৰ শিক্ষা দিব। ধুমুহা জয় কৰি যি একাগ্ৰতা, উৎসৰ্গ মনোবৃত্তি, উন্মেষ হ’ব খোজা সৃষ্টিৰ পূৰ্ণ প্ৰকাশ নোহোৱালৈকে মগ্ন থকাৰ অসীম ধৈৰ্য, অদম্য স্পৃহাই তেওঁক গঢ়িছে তাৰ উদাহৰণ এনে বহুত। আজি হাজাৰ হাজাৰ গান গাবলৈ এজন মানুহে সমুখলৈ অহা গানটো তৎক্ষণাত শিকিব পৰা হ’ব লাগিব। তাৰ বাবে সহজাত প্ৰতিভাৰ উপৰি লাগে কৰ্মত লিপ্ত থকাৰ অসীম ধৈৰ্য। সেইখিনি সাধনাৰে অৰ্জন কৰা বাবেই তেওঁ একেদিনাই কুৰিৰো অধিক গান ৰেক’ৰ্ড কৰিব পাৰিছে। আৰু এনেদৰেই গৈ গৈ তেওঁৰ অভিমুখে আহিল অনুৰাগৰো ধুমুহা। নিজা গীতসমূহ বাদেই, যি লোকগীত মানুহে শুনিবলৈ এৰি দিছিল তেওঁৰ কণ্ঠত প্ৰাণ পাই উঠি লাখৰ ঘৰত লোকগীতৰ কেছেট বিক্ৰী হ’লগৈ।\n— ০ —\nএই প্ৰবন্ধটোৰ লিখাৰ দুঘণ্টামানৰ পাছতে পিছদিনাৰ বাতৰি-কাকত এখন অনলাইন চাওঁতেই লোকনাথ গোস্বামীৰ এটা প্ৰবন্ধ পঢ়িবলৈ পালোঁ, প্ৰবন্ধটোৰ কিছু অংশ এনেধৰণৰ—\n“নব্বৈৰ দশকত ‘আলফা’ৰ দ্বাৰা প্ৰত্যক্ষ কিম্বা পৰোক্ষভাৱে প্ৰযোজিত বা প্ৰচাৰিত ‘বিপ্লৱী’ গানৰ কেছেটেৰে বজাৰ ভৰি পৰিছিল। ড°ভূপেন হাজৰিকাকে প্ৰমুখ্যে কৰি বহুতো নবীন-প্ৰবীণ, খ্যাত-অখ্যাত শিল্পীয়ে ‘আলফা’ৰ ‘বিপ্লৱী’ গানৰ কেছেটত কণ্ঠদান কৰিছিল। ‘সংগঠন’ৰ শিল্পী বুলি পৰিচয় লৈ বহুতো ‘বিপ্লৱী শিল্পী’য়ে বিভিন্ন সময়ত ৰাজ্যখনত বিভিন্ন কোণত আয়োজিত সাংস্কৃতিক অনুষ্ঠান, সাহিত্য সভাৰ অনুষ্ঠান, বিহুৰ মঞ্চ আদিত পৰিৱেশন কৰিবলৈ গৈ বহু অনুষ্ঠানৰ আয়োজকসকলক ব্যতিব্যস্ত কৰাৰ অলেখ উদাহৰণ আছে। কিন্তু প্ৰশ্ন হয়, আজি কলৈ গ’ল সেই বিপ্লৱী গান, সেই বিপ্লৱী শিল্পীসকল?\nকিন্তু মন কৰিবলগীয়া কথা এয়ে যে জুবিন গাৰ্গে সেই সময়ত আলফাৰ এই ‘বিপ্লৱী সাংস্কৃতিক যাত্ৰা’ত অংশ লোৱা নাছিল। তাৰ পৰিৱৰ্তে উদীয়মান, প্ৰতিভাধৰ যুৱ শিল্পীগৰাকীয়ে তেতিয়াই সন্ত্ৰাসবাদৰ বিৰুদ্ধে এক নীতিগত অৱস্থান লৈ গীত গোৱা আৰম্ভ কৰিছিল। জুবিন গাৰ্গৰ কণ্ঠ তেতিয়াই সন্ত্ৰাসবাদৰ বিৰুদ্ধে গৰ্জি উঠা আমি শুনিবলৈ পাইছিলোঁ, য’ত তেওঁ স্পষ্টকৈ গাইছিল—\n‘মৃত্যু এতিয়া সহজ/ মৃত্যু এতিয়া উছৱ/ অন্ধ আকাশ-ৰুদ্ধ বতাহ/ ত্ৰস্ত ৰাতিৰ স্তদ্ধ জোনাক/ অন্ধ মনৰ বন্ধ কোঠাত/ হিংস্ৰ প্ৰেমৰ মুক্ত প্ৰকাশ/ মুকুতি আজি দেখো দিশহাৰা হৈ ৰয়/ দিশে দিশে চলে মাথোঁ মৃত্যু ৰথ/ মৃত্যু এতিয়া সহজ/ মৃত্যু এতিয়া উছৱ/ মুক্ত হোৱাৰ সপোন দেখি পশু হোৱাৰ কিমান বাকী/ জীৱন দিয়াৰ ক্ষমতানো কাৰ/ জীৱন লোৱাৰ ক্ষমতা অপাৰ।\nএনে ধৰণৰ গীত গোৱা আৰু ‘আলফা’ৰ সন্ত্ৰাসৰ বিৰুদ্ধে নীতিগত অৱস্থান লোৱাৰ বাবে জুবিনলৈ তেতিয়াই বহু ভাবুকি আহিছিল। জুবিনে তালৈ তেতিয়াও ভ্ৰুক্ষেপ কৰা নাছিল। গতিকে এতিয়া কিয় কৰিব?\n২০০৮ চনৰ ৩০ অক্টোবৰ তাৰিখে গুৱাহাটীকে ধৰি ৰাজ্যখনৰ বিভিন্ন ঠাইত সন্ত্ৰাসবাদীয়ে ভয়াবহ বিস্ফোৰণ ঘটাই সৃষ্টি কৰা আতংকময় পৰিস্থিতিৰ বিৰুদ্ধে গুৱাহাটী মহানগৰীত শিল্পী সংগঠকসকলে উলিওৱা শান্তি মিছিলৰ সন্মুখত হাতত গীটাৰ লৈ জুবিন গাৰ্গে পুনৰবাৰ দোহাৰিছিল—\nমুকুতি আজি দেখোঁ দিশহাৰা হৈ হয়/ দিশে দিশে চলে মাথোঁ মৃত্যু ৰথ/ শিশুৰ মুখৰ হাঁহি কেতিয়ানো ঘূৰি আহি/ আদৰিব নৱ প্ৰভালকক, শান্তিৰ সূৰুযক/ মুকুতিৰ সূৰুযক।\nসিদিনা সেই শান্তিৰ মিছিলত প্ৰসিদ্ধ চিন্তাবিদ ড° হীৰেন গোহাঁই, নাট্যকাৰ অৰুণ শৰ্মা, শিল্পী সুদক্ষিণা শৰ্মাৰ লগতে এই লেখককে ধৰি বহু নবীন-প্ৰবীণ শিল্পীয়ে ভাগ লৈছিল।\nআমাৰ দ্বিমত থাকিলেও জুবিন গাৰ্গৰো নিজস্ব এক নীতিগত স্থিতি আছে। বিতৰ্কৰ মাজতে, বিহুৰ মঞ্চত গীত গাই থাকোঁতে খং, ক্ষোভ, আৱেগত এষাৰ অতি গুৰুত্বপূৰ্ণ কথা কৈছিল— ‘ফাল্টু কনচেপ্ট লৈ আমি সংস্কৃতি নকৰো।’ ঠিকেইতো, পৰেশ বৰুৱাৰ দৰে বন্দুকধাৰী সংগঠনৰ নেতাৰ যিদৰে একোটা ‘সাংস্কৃতিক কনচেপ্ট’ থাকিব পাৰে, অইনৰো থাকিব পাৰে। সেইবুলি কোনেও কাৰো কনচেপ্ট আনৰ ওপৰত জোৰ কৰি জাপি দিব নোৱাৰে বা দিয়াটো যুক্তিসংগত হ’ব নোৱাৰে। বিহু মঞ্চৰ এইবেলিৰ দ্বন্দ্বও জুবিন গাৰ্গ, পৰেশ বৰুৱাৰ মাজৰ ব্যক্তিগত দ্বন্দ্ব নহয়, নতুবা জাতীয় সংস্কৃতি বনাম হিন্দী সংস্কৃতিৰ দ্বন্দ্বও নহয়, এই দ্বন্দ্ব মূলতঃ দুটা কনচেপ্টৰ মাজৰ দ্বন্দ্ব। কথাটো নুবুজিলে অযথা বিতৰ্কৰ নামত পানী ঘোলা কৰাহে হ’ব।”\nডিজাইন- ৰিতুপৰ্ণ বৰা\nঅদম্য স্পৃহা, একাগ্ৰতা, চিত্ৰকল্প, জুবিন গাৰ্গ, প্ৰতীক, মায়াবিনী ৰাতিৰ বুকুত\nভাষা আন্দোলন : ২০৪৫\nকীৰ্তনঘৰ, পৰম্পৰাসক্ত মহিলা আৰু পিটন খোৱা মহিলা\nজুবিন দাৰ গান আৰু কিছু অনুভূতি — মঞ্জিল পি. শইকীয়া


ইউৰোপিয়ান ইউনিয়ন - Howling Pixel\nইউৰোপিয়ান ইউনিয়ন বা ইউৰোপিয় সংঘ (ইংৰাজী: European Union) মূলতঃ ইউৰোপ মহাদেশত অৱস্থিত ২৮ খন দেশৰ এক ৰাজনৈতিক তথা অৰ্থনৈতিক সংঘ। ইয়াৰ মাটিকালি ৪,৩২৪,৭৮২ বৰ্গ কি:মি: আৰু জনসংখ্যা প্ৰায় ৫০.৮ কোটি। কেইখনমান আভ্যন্তৰীণ বহুজাতিক সংগঠন আৰু প্ৰতিখন সদস্য ৰাষ্ট্ৰৰ চৰকাৰী পক্ষসমূহৰ পৰস্পৰ বুজাপৰাৰ মাধ্যমেৰে ইউৰোপিয়ান ইউনিয়নৰ পৰিচালনা কৰা হয়। এই বহুজাতিক সংগঠনকেইটা হৈছে: ইউৰোপিয়ান সদন, ইউৰোপিয়ান কাউঞ্চিল, কাউঞ্চিল অফ দ্য ইউৰোপিয়ান ইউনিয়ন, ইউৰোপিয়ান ইউনিয়নৰ ন্যায়িক আদালত, ইউৰোপিয়ান কেন্দ্ৰীয় বেংক আৰু ইউৰোপিয়ান ক’ৰ্ট অফ অ’ডিটৰছ। প্ৰতি পাঁচ বছৰৰ মূৰে মূৰে সংঘৰ নাগৰিকসকলে ইউৰোপিয়ান সদনক নিৰ্বাচিত কৰে।\nইউনিয়নে বিশেষ আইনী ব্যৱস্থাৰ যোগেদি প্ৰতিখন সদস্য ৰাষ্ট্ৰৰ বাবে প্ৰযোজ্য হোৱাকৈ এক আভ্যন্তৰীণ বা একক বজাৰৰ বিকাশ ঘটাইছে। স্কেনজেন এলেকাৰ ভিতৰত পাছপ’ৰ্ট নিয়ন্ত্ৰণ ব্যৱস্থাও উঠাই লোৱা হৈছে। বিভিন্ন নীতিৰ জৰিয়তে ইউনিয়নে বনুৱা, সামগ্ৰী, সেৱা আৰু মূলধনৰ অবাধ বিচৰণ বা স্থানান্তৰৰ লগতে ন্যায়িক আৰু গৃহ বিষয়ত আইন প্ৰনয়ণ তথা বেপাৰ-বাণিজ্য, কৃষি, মৎস্য পালন  আৰু আঞ্চলিক উন্নয়নৰ ক্ষেত্ৰত উমৈহতীয়া নীতি গ্ৰহণ সুনিশ্চিত কৰে। ১৯৯৯ চনত সংঘৰ দেশসমূহে মুদ্ৰা সংঘ বা মানিটেৰী ইউনিয়ন গঠন কৰে আৰু ২০০২ চনৰ পৰা ই সম্পূৰ্ণৰূপে কাৰ্যক্ষম হয়। বৰ্তমান ইউৰোপিয়ান ইউনিয়নৰ ১৯ খন দেশে ইউৰোৰ ব্যৱহাৰ কৰে।\n২০১২ চনত ইউৰোপিয়ান ইউনিয়নক শান্তিৰ ন’বেল বঁটা প্ৰদান কৰা হয়।\n[[File:Flag of Europe. = Circle of 12 gold stars onablue background|125px|border|alt=|Flag of ইউৰোপ]]\n"Ode to Joy" (orchestral)<="EU-Symbols"/>\n- ইউৰোপিয়ান কমিচনৰ সভাপতি জিন-ক্ল’ড জাংকাৰ\n- ইউৰোপিয়ান কাউঞ্চিলৰ সভাপতি ড’নাল্ড টাস্ক\n- 2015 আনুমানিক ৫০,৮১,৯১,১১৬'"`UNIQ--ref-০০০০০০০৪-QINU`"' (৩)\n↑ উদ্ধৃতি ত্ৰুটি: অবৈধ <ref> টেগ; OED নামৰ refৰ বাবে কোনো পাঠ্য প্ৰদান কৰা হোৱা নাই\n↑ 6.0 6.1 6.2 উদ্ধৃতি ত্ৰুটি: অবৈধ <ref> টেগ; imf নামৰ refৰ বাবে কোনো পাঠ্য প্ৰদান কৰা হোৱা নাই\n↑ উদ্ধৃতি ত্ৰুটি: অবৈধ <ref> টেগ; imf2 নামৰ refৰ বাবে কোনো পাঠ্য প্ৰদান কৰা হোৱা নাই\n↑ Craig, Paul; Grainne De Burca; P. P. Craig (2007). EU Law: Text, Cases and Materials (4th সম্পাদনা). প্ৰকাশক Oxford: Oxford University Press. পৃষ্ঠা. 15. ISBN 978-0-19-927389-8.; "Treaty of Maastricht on European Union". Activities of the European Union. Europa web portal. http://europa.eu/legislation_summaries/economic_and_monetary_affairs/institutional_and_economic_framework/treaties_maastricht_en.htm। আহৰণ কৰা হৈছে: 20 October 2007.\nঅৰ্থনৈতিক একত্ৰিকৰণ (ইংৰাজী: Economic integration) হৈছে একাধিক ৰাষ্ট্ৰৰ অৰ্থনৈতিক নীতিসমূহৰ সমন্বিত বা একত্ৰিত ব্যৱস্থা। এই ব্যৱস্থাত একত্ৰিকৰণৰ পূৰ্বে অন্তৰ্ভুক্ত দেশসমূহে নিজৰ মাজত বিভিন্ন আমদানি শুল্ক আৰু অশুল্ক নিষেধসমূহ কিছু পৰিমাণে বা সম্পূৰ্ণভাৱে উঠাই লয়। ইয়াৰ দ্বাৰা বিতৰক আৰু উপভোক্তা উভয় পক্ষৰে সামূহিক কল্যাণ আৰু দেশসমূহৰ অৰ্থনৈতিক উৎপাদন ক্ষমতা বৃদ্ধিৰ লক্ষ্য বান্ধি লোৱা হয়।\nঅৰ্থনৈতিক একত্ৰিকৰণৰ যোগেদি আশা কৰা বাণিজ্যিক প্ৰভাৱ সমসাময়িক অৰ্থনৈতিক সূত্ৰ দ্বিতীয় শ্ৰেষ্ঠৰ সূত্ৰৰ এটা অংশ। দ্বিতীয় শ্ৰেষ্ঠৰ সূত্ৰ মতে শ্ৰেষ্ঠতম বিকল্প হৈছে বাণিজ্যিক বাধা-নিষেধৰ অবিহনে আৰু মুক্ত প্ৰতিযোগিতাৰ সৈতে থকা মুক্ত বেহা-বেপাৰৰ ব্যৱস্থা। মুক্ত বেহা-বেপাৰক আদৰ্শ বিকল্প হিচাপে গণ্য কৰাৰ বিপৰীতে সম্পূৰ্ণ মুক্ত বেহা-বেপাৰত বাধা-নিষেধ থকা গোলকীয় বাণিজ্যত অৰ্থনৈতিক একত্ৰিকৰণক দ্বিতীয় শ্ৰেষ্ঠ বিকল্প ৰূপে ধৰা হয়।\nৰাষ্ট্ৰসংঘৰ খাদ্য আৰু কৃষি সংস্থা বা এফ এ অ' হৈছে ৰাষ্ট্ৰসংঘৰ এটা বিশেষ সংস্থা। বিশ্বত ক্ষুধাক জয় কৰিবলৈ চলোৱা প্ৰচেষ্টাত আন্তৰ্জাতিক স্তৰত ই নেতৃত্ব দিয়ে। উন্নত আৰু উন্নয়নশীল দেশ উভয়ৰ বাবে খাদ্য আৰু কৃষি সংস্থায়ে এক নিৰপেক্ষ মঞ্চ হিচাপে কাম কৰে আৰু ইয়াত সকলোৱে সমান ভাবে নীতি আলোচনা কৰে।\nখাদ্য আৰু কৃষি সংস্থায়ে জ্ঞান আৰু তথ্যৰ এক উৎস হিচাপে উন্নয়নশীল দেশ সমূহক কৃষিৰ আধুনিকৰণ আৰু উন্নয়ন, বন আৰু মৎস্য উৎপাদন প্ৰক্ৰিয়াত সহায় আগবঢ়ায়। ইয়াৰ জৰিয়তে ই পৃথিৱীত সুপুষ্টি আৰু খাদ্য সুৰক্ষা নিশ্চিত কৰিবলৈ চেষ্টা কৰে। ইয়াৰ নীতিবাক্য হৈছে লেটিন ভাষাত fiat panisযাৰ আক্ষৰিক অৰ্থ সকলোৰে বাবে খাদ্য হওঁক। ২০১৮ চনৰ আগষ্ট মাহৰলৈকে ইয়াৰ সদস্যৰ সংখ্যা ১৯৭। ইয়াৰে ভিতৰত ইউৰোপিয়ান ইউনিয়ন এক সদস্য সংস্থা হিচাপে,নিউ আৰু কুক দ্বীপপুঞ্জ নিউজিলেণ্ডৰ সৈতে আৰু ফেৰ' দ্বীপপুঞ্জ আৰু টোকেলাউ সহযোগী সদস্য।খাদ্য আৰু কৃষি সংস্থাৰ বৰ্তমান সচিব প্ৰধান হৈছে ব্ৰাজিলৰ জছ গ্ৰাজিয়ান' ডা ছিলভা। ইয়াৰ মুখ্য কাৰ্যালয় ইটালী দেশৰ ৰাজধানী ৰোমত অৱস্থিত।\nদক্ষিণ এচিয়াত ৰাজনৈতিক আৰু অৰ্থনৈতিক সহযোগিতাৰ কথা ১৯৮০ চনতে উত্থাপিত হৈছিল আৰু ১৯৮৫ চনৰ ৮ ডিচেম্বৰত বাংলাদেশৰ ঢাকাত অনুষ্ঠিত বৈঠকত ভাৰত, মালদ্বীপ, বাংলাদেশ, ভূটান, নেপাল, পাকিস্তান আৰু শ্ৰীলংকা চৰকাৰ সন্মিলিত হৈ ছাৰ্কৰ প্ৰতিষ্ঠা কৰে। ইয়াৰ পিছত আফগানিস্তানো ছাৰ্ক দেশসমূহত অন্তৰ্ভুক্ত হয় আৰু নীৰিক্ষণকাৰী দেশসমূহৰ সৈতে ছাৰ্কে ব্যাপ্তি লাভ কৰে। ছাৰ্কৰ নীতিসমূহৰ লক্ষ্য হৈছে কল্যাণকামী অৰ্থনীতি, দক্ষিণ এচিয়াৰ দেশসমূহৰ সামূহিক স্বনিৰ্ভৰশীলতা আৰু উক্ত অঞ্চলটোত সামাজিক-সাংস্কৃতিক উন্নয়ন। ইউৰোপিয়ান ইউনিয়ন, ৰাষ্ট্ৰসংঘ আৰু অন্যান্য বহুজাতিক সংস্থাসমূহৰ সৈতে নিগাজী সম্পৰ্ক স্থাপনৰ যোগেদি ছাৰ্কে আন্তঃৰাষ্ট্ৰীয় ৰাজনীতিৰ ক্ষেত্ৰখনত নিজকে ক্ৰমাগতভাৱে জড়িত কৰি যায়।\nদেশ অনুসাৰে কয়লা\nএই প্ৰৱন্ধত দেশ অনুসাৰে কয়লা খনি আৰু কয়লা উৎপাদনৰ তালিকা দিয়া হৈছে। সকলো তথ্য বৃটিছ পেট্ৰ'লিয়ামৰ পৰা লোৱা হৈছে।\nকয়লা খনিৰ তালিকাখনত সকলো ধৰণৰ কয়লাকে ধৰা হৈছে আৰু বিশ্বৰ মুঠ কয়লাখনিৰ ০.১% কয়লা খনি থকা দেশসমূহক অন্তৰ্ভূক্ত কৰা হৈছে।\nকয়লা উৎপাদনৰ তালিকাখনত ১ মিলিয়ন টন বা ততোধিক কয়লা উৎপাদনকাৰী দেশসমূহক অন্তৰ্ভুক্ত কৰা হৈছে।\nকয়লা উৎপাদন সম্বন্ধীয় অন্যান্য তালিকাসমূহ:\nকয়লা খনি অনুসৰি দেশৰ তালিকা\nকয়লা উৎপাদন অনুসৰি দেশৰ তালিকা\nপূৱ টিমুৰ (টেটুম: Timór Lorosa'e টিমুৰ্ লোৰোছায়ে, পৰ্তুগিজ: Timor-Leste টেমুৰ লেষ্ট্যি আ-ধ্ব-ব: [ti'moɾ 'lɛʃtɨ]) দক্ষিণ-পূৱ এছিয়াৰ এখন ৰাষ্ট্ৰ। টিমুৰ দ্বীপৰ পূৱ অৰ্ধাংশক লৈ দেশখন গঠিত। ইয়াৰ উত্তৰে ৱেটাৰ প্ৰণালী আৰু দক্ষিণে টিমুৰ সাগৰ আছে। দ্বীপৰ পশ্চিম অংশ ইণ্ডোনেছিয়া পূৱ নুছা তেংগাৰৰা প্ৰদেশৰ অন্তৰ্গত। ১৬শ শতিকাৰ আৰম্ভনিৰ পৰা ১৯৭৫ চন পৰ্যন্ত পূৱ টিমুৰ এক পতুৰ্গিজ উপনিৱেশ আছিল। ১৯৭৬ৰ পৰা ১৯৯৯ চন পৰ্যন্ত ইণ্ডোনেছিয়াই ইয়াক এখন প্ৰদেশ হিচাপে দাবী কৰে। ১৯৯৯ চনৰ আগষ্ট মাহত পুৱ টিমুৰৰ জনগণে এক গণভোটৰ মাধ্যমেৰে স্বাধীনতাৰ সপক্ষে ৰায় দান কৰে। পূৰ্ণ স্বাধীনতা লাভৰ আগলৈকে এই দেশখন ৰাষ্ট্ৰ সংঘৰ অধীনত আছিল। ২০০২ চনৰ মে মাহত দেশখনে পূৰ্ণ স্বাধীনতা লাভ কৰি সম্পূৰ্ণ প্ৰজাতন্ত্ৰত পৰিণত হয়। ইয়াৰ নাম ৰখা হয় "República Democrática de Timor-Leste" অৰ্থাৎ "গণপ্ৰজাতন্ত্ৰী পূৱ টিমুৰ।" উত্তৰ উপকূলত অৱস্থিত বন্দৰ নগৰ দিলি হৈছে পূৱ টিমুৰৰ ৰাজধানী।\nজনসংখ্যা অনুসৰি প্ৰতিগৰাকী মহিলাৰ বিপৰীতে পুৰুষৰ সংখ্যাই হ'ল মানুহৰ লিংগ অনুপাত। বিভিন্ন দেশৰ লিংগ অনুপাতৰ তালিকা এখন তলত দিয়া হৈছে।


⭐ৰিমঝিম বৰষুণৰ জীপাল কথাৰে~ Assamese Blog⭐: আঙুঠি (Ring)\nমোবাইলত দি থোৱা এলাৰ্মটোৰ কৰ্কশ শব্দই সুন্দৰ পুৱাটোৰ গোটেই মাদকতাখিনি মোহাৰিহে পেলাব এতিয়া। কোনোমতে খেপিয়াই খেপিয়াই টোপনিৰ জালতে এলাৰ্মটো বন্ধ কৰিবলৈ চেষ্টা কৰিলে। কিন্তু তাই গাৰু তলতে থৈ দিয়া মোবাইলটো বিচাৰিয়ে পোৱা নাই। ইফালে ৰুমমেট দুজনীয়ে যে অশান্তি পাইছে সেইটো মুখেৰে ফুটাই ন'কলেও কিছুমান শব্দ কৰি আকাৰে ইংগিতে জনাই দিলে। এই পাঁচবছৰীয়া হোষ্টেলীয়া জীৱনে তাইক বহুত কথাই শিকালে যিবোৰ এতিয়া আকাৰ ইংগিততে বুজিব পৰা হ'ল। মোবাইলটো খেপিয়াই কোনোমতে বিচাৰি পালে যিটো সেই সৰু যেনেতেনে এজনী মানুহ শুব পৰাকৈ বনোৱা বিচনাখনৰ সিটো মূৰত আঁঠুৱাখনত কথমপি নপৰাকৈ উলমি আছে।এলাৰ্মটো অফ কৰি তাই এঙামুৰি কেইটামান মাৰি অনামিকা আঙুলিটোত পিন্ধি থকা আঙুঠিটো আকৌ এবাৰ চাই ল'লে। চাই থাকি যেন হেঁপাহেই নপলাব, কালি সন্ধিয়া হোষ্টেলত সোমোৱাৰ পিছৰ পৰা অকল আঙুঠিটোৱেই চাই আছে। ৰাতি শুবলৈ বিচনাত পৰা পিছতো চকু আঙুঠিটোতে। ৰুমমেটৰ কোনোবা এজনীয়ে শুই থাক ন'হলে এলাৰ্ম শোৱাৰ আগতেই বাজিব বুলি লাইটটো অফ কৰি দিলে। তথাপিও তাই টোপনি যাব পৰা নাই মাজে মাজে মোবাইলটোৰ পোহৰতো চাই আছে। ইমান মৰম লগা আঙুঠিটো সৰু পান এখিলাতে কাঁড় চিন এডাল আৰু মাজতে এটা অকণমানি বগা পাথৰ। সেইটোকে চাই চাই কেতিয়া টোপনি গ'ল তাই গম নাপায় আৰু টোপনিতে মোবাইল ক'ত পৰি থাকিল খবৰ নাই। আচলতে দিনটো ঘূৰি থকাৰ কাৰণে টোপনি অহাৰ পিছত একেবাৰে এলাৰ্মৰ শব্দতহে সাৰ পালে প্ৰণামীয়ে।\nআঙুঠিটো চাই থাকোতে পাহৰিয়ে গৈছিল তাই সোনকালে উঠাৰ কাৰণতো। সময়টো চাই দেৰিয়েই হ'ল বুলি প্ৰণামী লৰালৰিকৈ গা ধুবলৈ গ'ল। আজি বাস্তৱ দিল্লীলৈ যাবগৈ গতিকে তাই কালিয়ে কৈ থৈছে তাই তাক এয়াৰপৰ্টত থ'বলৈ যাব। সি ইমান পুৱাতেই তাই কষ্ট নকৰিলেও হ'ব বুলি কোৱাৰ পিছতো তাই নামানে। আকৌ বা কেতিয়া লগ পাব ঠিক নাই, পালেও ছমাহ সাতমাহৰ মূৰত। এইকেইদিন তাইৰ ইমান ভাল লাগিছিল, এইপোন্ধৰটা দিন কেনেকৈ হাতৰ মুঠিতে গ'ল গমেই নাপালে। ভাল লগা মূহূৰ্তবিলাক আহে আৰু যায় দুখৰ দিনবিলাকহে নাযায় নুপুৱায়। এতিয়া ছমাহলৈ বাট চাই থকাটো কিমান কষ্টকৰ তাইতকৈ ভালকৈ কোনে জানিব,একেবাৰে ছয়বছৰ যেন লাগে।\nচাৰে তিনিবছৰীয়া সিহঁতৰ সম্পৰ্কটোলৈ প্ৰণামীৰ মাজে মাজে চিন্তাও হয়, ভালে থাকিবতো! এই 'সম্পৰ্ক' নামটো একেবাৰে থুনুকা, সযতনে আলফুলে ৰাখিলেও কেতিয়া ভাঙি যায় গমেই নাপায়। কিন্তু কালিৰেপৰা যেন সম্পৰ্কটো আৰু অলপ গাঢ় হ'ল। তাইৰ অনামিকা আঙুলিত সোণৰ আঙুঠিটো সোমোৱাই দি সি কোৱা কথাখিনিয়ে আৰু অলপ বিশ্বাস বঢ়াইহে দিলে। লগতে কথাও দিলে ছমাহৰ পিছত আহি ঘৰে ঘৰে চিনাকি হৈ সম্পৰ্কটো আৰু অলপ আগবঢ়োৱাৰ। ইমানদিনে সিহঁত দুয়োহে জানে এইবাৰ আহিলে দুয়ো ঘৰতে জনাব লাগিব। সি আকৌ অহালে তাইৰ এম এৰ লাষ্ট ছেমিষ্টাৰ শেষ হ'বগে। কথাবিলাক মনতে পকতিয়াই থাকোতে বাস্তৱ ইতিমধ্যে তাইৰ হোষ্টেলৰ ওচৰ পাই ফোন কৰিলে তেতিয়াহে তাই ওলাই যে যাব লাগে মনলৈ আহিল।\nতাক এয়াৰপৰ্টত থৈ আহি প্ৰণামীৰ মনটো কিবা এটা বেয়া লাগি আছে। ক্লাছ যাবলৈ মন নকৰি ৰুমতে ক্লাছৰ কিবাকিবি অলপ কৰি থাকোতে টোপনি গ'ল। শুই উঠি দেখে হোৱাটচআপত কেইবাটাও মেছেজ তাৰ মাজতে এটা বাস্তৱৰ 'জাষ্ট ৰীচদ, কল ইউ লেটাৰ'। মেচেজটো দিয়া অলপ সময় হ'ল তাই চাইচেহে দেৰিকৈ। ফোন এটাকে কৰো বুলি তাই ফোনটো লগালে। 'অ প্ৰণা মই আহি পাইয়ে অফিচ আহিব লগা হ'ল ৰাতি কল কৰি আছো।' বুলি কৈ তাইক ক'বলৈ একো সুবিধা নিদি ফোনটো কাটি দিলে। তাইৰ এইবোৰ কথাতে খং উঠে দিল্লীত থাকিলে তাৰ যে কথা পাতিবলৈ সময় নাথাকে ইমান ব্যস্ত হৈ যায়। এইবাৰ ছেমিষ্টাৰ শেষ হ'লে তাইও যাবগৈ দিল্লীলৈ তেতিয়া চাবচোন কিমান ব্যস্ত সি। ঘৰলৈ আহিলে দেখোন এৰি দিবই মন নকৰে, তাই তাৰ কাৰণে ক্লাছো বাং মাৰিব লগা হয় কেতিয়াবা। উপায় নাই ইমান দিনৰ মূৰত আহে আৰু যিহে সৰু ল'ৰাৰ নিচিনা আবদাৰ তাইৰ মৰম লাগি যায়। কথাবিলাক ভাবি ভাবি তাইৰ আকৌ আঙুঠিটোলৈ চকু গ'ল।\nইচ্ ইমান দামী আঙুঠি দিয়াৰ কি প্ৰয়োজন! ইমান ডাঙৰ উপহাৰ জীৱনত এইবাৰেই প্ৰথম পাইছে তাই। প্ৰথমতে ল'বলৈ বেয়া পাইছিল যদিও তাৰ অভিমানী কথাত সন্মত হৈ ল'ব লগা হ'ল।\nপ্ৰণামীৰ আঙুঠি সৰুকালৰে পৰা প্ৰিয়। এতিয়া ইমান দামী সোণৰ আঙুঠি পাই আনন্দত ক'ব নোৱাৰা হৈ আছে। সৰুতে আঙুঠি পিন্ধাৰ বৰ চখ আছিল তাইৰ। মাকে উপায় নাপায় নাৰিকল গছৰ পাতেৰে ন'হলে বনগুটি জাতীয় কিবাৰে পকাই মেলি আঙুঠি বনাই দিয়ে। সেইটোকে নোপোৱালৈকে মাকক হাৰাশাস্তি কৰি দিয়ে কান্দি কান্দি। অলপ ডাঙৰ হোৱাৰ পিছত যেতিয়া স্কুল যাবলৈ আৰম্ভ কৰিলে তেতিয়া তেতেলীত পোৱা আঙুঠি পিন্ধিবলৈ ল'লে। কিমান যে ভাল পাই গোটেই কেইটা আঙুলিতে ৰঙা নীলা আঙুঠি কেইটা পিন্ধি। লাহে লাহে তেতেলীৰ আঙুঠি ভাল নলগা হৈ আহিল। কিন্তু আঙুঠি পিন্ধাৰ চখটো হ'লে মৰা নাই। অলপ ডাঙৰ হোৱাৰ পিছত মাকৰ আঙুঠিটো আজুৰিবলৈ ল'লে যিটো দেউতাকে মাকক বিয়া কৰাই আনোতেই দিয়া। সেইটো মাকে ইমান সযতনে ৰাখে, তাইক পিন্ধিবলৈ দিবলৈ মন নকৰে। নিদিয়াৰ কাৰণো নোহোৱা নহয়, প্ৰথম কথা বিয়াত দেউতাকে দিয়া আঙুঠি আৰু দ্বিতীয়তে এইটো হেৰুৱালে বেলেগ এটা যে ল'ব পাৰিব সেইটো সম্ভৱ নহয়। কিন্তু তাইক লাগিবই ইমান আঁকোৰগোজীয়া ছোৱালী। উপায় নোহোৱাত কৰবালৈ গ'লে মাকে আঙুঠিটো উলিয়াই দিয়ে লগতে সকিয়াইও দিয়ে নেহেৰুৱাবলৈ।\nদেউতাকৰ এল পি স্কুলৰ চাকৰিটোৰ দৰমহাৰে সিহঁত ছোৱালী দুজনী আৰু ভায়েকটোক পঢ়োৱাৰ পৰা ঘৰ চলোৱালৈকে সহজ কথা নহয়। গতিকে সোণৰ আঙুঠি পিন্ধাটো সিহঁতৰ কাৰণে বিলাসিতাৰ নিচিনা আছিল। যিমান পাৰে মাকৰটো পিন্ধিয়ে চখ পূৰাইছিল যদিও এদিন কেনেবাকৈ সেইটো তাইৰ আঙুলিৰপৰাই নোহোৱা হ'ল। কেনেকৈ কি হ'ল তাই নিজেও গম নাপালে। আঙুঠিটো হেৰাওতে মাকৰ মুখখন যে কেনেকুৱা হৈছিল এতিয়া মনত পৰিলেও তাইৰ দুখ লাগি আহে। তেতিয়াৰ পৰাই তাই শপত খালে যেতিয়ালৈকে নিজৰ বুলি নাথাকে তেতিয়ালৈকে তাই আঙুঠি নিপিন্ধে। আঙুঠিটো চাই কথাবিলাক ভাবি থাকোতে তাই কেতিয়া সন্ধিয়া লাগিল গমেই নাপায়। ফোনটো বাজোতেহে তাই বাস্তৱলৈ উভতি আহিল। মাকক ক'ব নেকি আঙুঠিটোৰ কথা, নালাগে থাকক মাকে বা কেনেকৈ লয় কথাটো ঠিক নাই।\nএনেকৈয়ে প্ৰণামীৰ দিনবিলাক গৈ আছে। পৰীক্ষা ওচৰ পোৱাত একো ভাবিবলৈ সময় নোহোৱা হৈছে। ভাল ৰিজাল্ট এটা কৰিব লাগিব তেতিয়াহে তাইক মাক দেউতাকে দিল্লীলৈ পঠাব। ভাল চাকৰি এটা পালে ভায়েকক পঢ়োৱাৰ দায়িত্ব তাইয়ে ল'ব, দেউতাকে অলপ হ'লেও সকাহ পাব। কিমাননো কৰিব দেউতাকে অকলে অকলে, বেয়াও লাগে তাইৰ।\nআজি তাইৰ পৰীক্ষা শেষ আৰু এসপ্তাহৰ পিছতে বাস্তৱ আহিব। কথাটো মনত পৰি পুৱাৰেপৰা তাইৰ ভাল লাগি আছে। পৰীক্ষাটো দি সি অহাৰ আগতেই কেইদিনমানৰ কাৰণে ঘৰৰ পৰা আহিব লাগিব। আজিৰ পেপাৰখন ভাল হ'লেই হ'ল বাকী কেইখনৰ নিচিনাকৈ বুলি ওলাই গ'ল পৰীক্ষালৈ।\nশেষৰটো ছেমিষ্টাৰৰ শেষ পৰীক্ষা সেয়ে হোষ্টেল পাঁওতে অলপ দেৰিয়েই হ'ল। পৰীক্ষাৰ কাৰণে এইকেইদিন বাস্তৱৰ লগত ভালকৈ কথাই পাতিব পৰা নাই আজি অলপ পাতিব লাগিব। কাইলৈ পুৱাই আকৌ ঘৰলৈ যাব গতিকে কাপোৰ-কানি বিলাকো ঠিক কৰিব লাগিব। তাই হোষ্টেল পাইয়ে বাস্তৱক ফোন লগালে, সেই একেই উত্তৰ ব্যস্ত আছে পিছত ফোন কৰিব। তাই ঘৰলৈ যোৱাৰ কথাটো কঁওতে ইমান গুৰুত্ব নিদিলে। তাইৰ আজি সঁচাকৈয়ে বেয়া লাগিল ইমান ব্যস্ত থাকেনে মানুহ। সি ফোন নকৰালৈকে তাইও নকৰে বুলি তাই বস্তুবিলাক ঠিক কৰাত লাগিল। কিন্তু বাৰে বাৰে চকু মোবাইলত। নাই তাইৰ অপেক্ষাক যেন ফোনটোৱেও ভেঙুচালি কৰি হাঁহিলে। পিছদিনা পুৱাই উঠি প্ৰণামী খৰখেদাকৈ ঘৰলৈ বুলি ওলাল। কিন্তু তাইৰ অপেক্ষিত ফোনকলটো এতিয়াও নাহিল। তাই বাছত ঘৰলৈ গৈ আছে যদিও মুকলি হ'ব পৰা নাই। মনত কিছুমান নাভাবিব লগা কথাই আহি আউল লগালে। কি যে কৰিব, আকৌ এবাৰ ফোন কৰি চাব নেকি বুলি ভাবোতেই ফোনটো বাজি উঠিল। স্ক্ৰীণত জিলিকি উঠা নামটো দেখি অলপ অভিমানো হ'ল আৰু ভালো লাগিল। ৰিচিভ কৰো নকৰোকৈ ৰিচিভৰ বুটনটো ডবাওতেই সিফালৰ পৰা চিঞঁৰি উঠিল ' ৰিচিভ কৰোতে ইমান সময় লাগে নে, কি কৰি থাকা ইমান।' কালি ৰাতিৰ পৰা খবৰেই নাই এতিয়া আকৌ তেওঁৰ উৎপাতটো বেছি। খংটো উঠি আহিছিল যদিও প্ৰণামীয়ে নিজকে সম্বৰণ কৰি ঘৰলৈ যোৱাৰ খবৰটো দিলে। কথাটো শুনি সি যেন খুব ভাল পাইছে তেনেকুৱা কৰি ক'লে 'যোৱা থাকি আহা মই গৈ তোমাক লৈ আহিম' ফোনত সি কোৱা কথাকেইটাই যেন তাইক নতুনকৈ জীৱনহে দিলে। যিমান খং আছিল তাৰ ওপৰত সকলোবোৰ নিমিষতে মাৰ গ'ল। আনন্দতে পখিলীজনী হৈ তাই ঘৰ পালেগে। ঘৰত তাই তাৰ লগত ইমান ভালকৈ কথা পাতিব পৰা নাই যদিও যি পাৰে পাতিছে, প্ৰণামীয়ে এইবাৰ ঘৰত কথাবিলাক অলপ অচৰপকৈ কাণ চোৱাইছে। গতিকে সি আহিম বুলি কঁওতে মাক-দেউতাকে ভাল পাইছে যি হ'লেও ল'ৰাটো লগ পালে গম পাব কেনেকুৱা প্ৰকৃততে।\nকিন্তু আজি দুদিনমানৰ পৰা দেখোন তাৰ মোবাইলটো অফ। সিটো পৰহিয়েই অহা কথা ঘৰলৈ, তাৰপিছত সিহঁতৰ ঘৰলৈ আহি তাইক লৈ যোৱাৰ কথা।ফেচবুকটো মেচেজ কৰিছে কোনো ৰিপ্লাই নাই। তাই কেইদিনমান বাট চালে কিন্তু নাই কোনো শুংসূত্ৰই নাই। তাইৰ খুবেই চিন্তা হ'ল এনেকুৱাতো কাহানিও নকৰে। কেতিয়াবা কিবা কথাৰ কটাকটি হ'লে এদিনমান এনেকুৱা কৰে কিন্তু পিছত ঠিক হৈ যায়। কিবা বিপদ আপদ হোৱা নাইতো, কথাটো মনলৈ অহাত তাই শংকিত হৈ উঠিল। নাই কাইলৈ পুৱাই তাই যাবগৈ হোষ্টেল। কিন্তু এতিয়া কাৰ ওচৰত খবৰ ল'ব তেনেকুৱা তাৰ লগৰ চিনাকিও কোনো নাই। ফোনটোত কেনেবাকৈ কাৰোবাৰ নম্বৰ থাকিব পাৰে বুলি ফোন লিষ্টখন চাই থাকোতে তাৰ মাকৰ নম্বৰটো চকুত পৰিল। বাস্তৱে এদিন তাইলৈ এইটো নম্বৰৰ পৰা ফোন কৰোতে মাকৰ নম্বৰ বুলি কোৱাত তাই চেভ কৰি থৈ দিছিল। তাই নম্বৰটো উলিয়াই কৰো নকৰোকৈ এইটোতে ডাইল কৰিলে, বহুত সময় ৰিং কৰাৰ পিছত ৰিচিভ কৰিলে।\n'হেল্ল কোনে ক'লে?' সিফালৰপৰা মাকৰ মাতটো শুনি তাই থতমত খালে যদিও সোধো নোসোধোকৈ ক'লে ' মই মানে বাস্তৱৰ লগৰ, তাৰ ফোনটো নোপোৱাৰ কাৰণে' তাইৰ কথাখিনি শেষ কৰিবলৈ নাপাওঁতেই মাকে কৈ গ'ল 'বাস্তৱে ড্ৰাইভ কৰি আছে আৰু আজি দিনটো সি ব্যস্ত আছিল যে, এতিয়া তাৰ কইনাৰ আঙুঠি পিন্ধাই ঘৰলৈ আহি আছো, গৈ পাই.....' মাকে উৎসাহেৰে আৰু কি কি কৈ আছিল তাইৰ শুনিবলৈ ধৈৰ্য্য নাছিল। ভৰিৰ তলৰ মাটিবোৰ ফাটি তাই যেন তললৈ সোমাই গৈ আছে, চকুৰে ধোৱা-কোৱা দেখিলে। কি হৈছে তাইৰ এইবোৰ কাণখনো গধুৰ হৈ আহিল।\nবাস্তৱে আঙুঠি পিন্ধালে আজি, কিন্তু কাক? তাইক ছমাহৰ আগতে যে বিয়া কৰোৱাৰ প্ৰতিশ্ৰুতিৰে পিন্ধাই গৈছিল সেইয়া কি মিছা আছিল নেকি? কিন্তু সেই আঙুঠিৰ সাক্ষী কেৱল বাস্তৱ আৰু তাই আছিল। কিন্তু আজি সকলোকে সাক্ষী কৰি বেলেগ এগৰাকীক জীৱন লগৰী কৰা প্ৰতিশ্ৰুতি দি আহিল। কথাবোৰ যিমান মনলৈ আহিল তাইৰ নিজৰ ওপৰতে ঘৃণা উপজিবলৈ ধৰিলে। কিয় তাই তাৰ মিঠা কথাত ভোল গৈ কেইদিনমানৰ চিনাকিতে বহুত দূৰলৈকে ভাবিবলৈ ধৰিলে। নামত সিহঁতৰ সম্পৰ্কটো আছিল চাৰে তিনিবছৰীয়া কিন্তু এইকেইটা বছৰত তাই তাৰ চলাহী কথাবোৰ বুজি কিয় নাপালে। সেই নিজান দুপৰীয়াৰ ক্ষণটো যিতো তাইৰ জীৱনৰ ভাললগা মূহূৰ্তবিলাকৰ এটা বুলি ভাবিছিল আজি সেই ক্ষণটোৱে তাইৰ বুকুতে কামোৰটো মাৰিলে।\nআঙুঠিটো তাইৰ আঙুলিত পিন্ধাই সি তাইৰ উষ্ম ওঁঠত আঁকি দিয়া চুমাকেইটা এই মূহূৰ্তত এটা বিষাক্ত পৰুৱাই কামোৰ মৰা যেন লাগিল। ধীৰ গতিত তললৈ নামি অহা তাৰ হাতখন বিজলুৱা কুমজেলেকুৱা এডাল তাইৰ গাত বগাই গোটেই গাটো লেতেৰা কৰা নিচিনা লাগিল, যি তাই বাৰম্বাৰ ধুইও চাফা কৰিব নোৱাৰে। যিটো মূহূৰ্তত সি দিয়া আঙুঠিটো পিন্ধি আনন্দত ক'ব নোৱাৰা হৈছিল, আজি সেই আঙুঠিটোৰ বিনিময়ত হেৰুৱাই পেলোৱা অমূল্য সম্পদৰ কথা ভাবি তাই শিয়ৰি উঠিল। যিটো আঙুঠি চাই থাকিও হেঁপাহ পলোৱা নাছিল, আজি সেইটোৱে যেন বাস্তৱৰ ৰূপেৰে তাইলৈ চাই দাঁত নিকটাই বিকৃত হাঁহিৰে উপলুঙাহে কৰি আছে। আঙুঠিটোলৈ চকু যাঁওতেই সেইটো খুলি দলিয়াই পেলালে, যাক পিন্ধি চাই থাকোতে বাস্তৱৰ বাস্তৱ ৰূপটো দেখা পোৱা নাছিল। কিন্তু আঙুঠিটো দলিয়াই পেলালে কি হ'ব, তাই জানো বাস্তৱে প্ৰেমৰ নামত দেহে-মনে বহাই যোৱা কামোৰৰ দাগবিলাক আঁতৰাব পাৰিব! সৰুৰে পৰা আঙুঠি পিন্ধি ভালপোৱা ছোৱালীজনীৰ এতিয়া 'আঙুঠি' শব্দটো শুনিবলৈও বেয়া পোৱা হ'ল।\nPosted by Rimjhim Borthakur at 04:33:00


Axomiya Article – Axom Khubakh\nCategory: Axomiya Article\nনিজৰ ভৱিষ্যতৰ বাবে অলপ ভয় খাওক যদিহে অহা বছৰটোৰ আজিৰ দিনটো কেনেকুৱা হব সেয়া চাবলৈ বিচাৰে তেন্তে আজি অলপ ভয় খাওক ,পিছে আতংকিত নহব । কাৰণ আমি ভাৰতীয়সকলে যেতিয়ালৈকে ভয় নাখাওঁ তেতিয়ালৈকে সচেতন নহওঁ । ৰাজ্যখনৰ সকলো স্তৰৰ মানুহেই আজিৰ তাৰিখত ভয় খোৱাটো প্ৰয়োজন। বামপন্থী ,সোঁপন্থী , কা-বিৰোধী , সৰ্মথনকাৰী , হিন্দু-মুছলমান সকলোৱে ভয় খাওক। […]\nAxomiya Article : “কৃত্ৰিমতাৰ এই জগতখনত পিতৃ-মাতৃৰ ভূমিকা” Writter : Surojit Kalita\n28th February 2020 28th February 2020 Axom KhubakhLeaveaComment on Axomiya Article : “কৃত্ৰিমতাৰ এই জগতখনত পিতৃ-মাতৃৰ ভূমিকা” Writter : Surojit Kalita\n“কৃত্ৰিমতাৰ এই জগতখনত পিতৃ-মাতৃৰ ভূমিকা” ‘প্ৰেমৰ ৰণাংগনত ডাক্তৰ – ইঞ্জিনীয়াৰ বোৰেই প্রধান শত্ৰু’, হিমাংশু প্ৰসাদ দাসে ৰচনা কৰা এটা জনপ্ৰিয় কবিতাৰ একাষাৰ। কৃত্ৰিমতাৰ এই পৃথিৱীখনত উঠি অহা প্ৰজন্মৰ বাবে ডাক্তৰ – ইঞ্জিনীয়াৰ নাম কেইটাও ক্ৰমাৎ শত্ৰু হৈ পৰিছে। সন্তানে কি হ’ব বিচাৰে সেই কথাটো হয়তো কিছুমান মাক-দেউতাকে আজিকালিৰ দিনতো জানিব নিবিচাৰে। মাত্ৰ হয় ডাক্তৰ নহ’লে […]\nকাৰণআমিগৰু! ( ৰস-ৰচনা) ঘৰখনত নতুনকৈ এজন গৰখীয়া তথা হালোৱাক এপ‌ইণ্ট্ কৰা হৈছে। নাম– টংকেশ্বৰ। এহালেই হালোৱা-গৰু গৃহস্থৰ; আৰু গৰু নাই। প্ৰথম দিনা পুৱা গোহালিত– গৰু দুটা তেতিয়া বহি আছিল। ( বহি আছিল বুলিয়েই ক’ব লাগিব ন! কাৰণ সিহঁত দুটা তেতিয়া টোপনিত নাছিল। )। গৃহস্থ যিহেতু উঠাই নাই, টংকেশ্বৰে চাদা অকণ খাই ল‌ওঁ বুলি ভাবি চাদা-টেমাটোৰ […]\n8th January 2020 8th January 2020 Axom KhubakhLeaveaComment on Axomiya Article : এজন প্ৰবাসী অসমীয়াৰ মনৰ কথা writter Dr.Bhupen Saikia\nএজন প্ৰবাসী অসমীয়াৰ মনৰ কথা কিছু আক্ষেপৰে মনৰ কথা কেইটিমান বেকত কৰিব লৈছোঁ ৷ কোনেও গাত পাতি নলয় যেন আৰু মোৰ কথাখিনিক আত্মশ্লাঘা বুলি গণ্য নকৰে যেন ৷ ‘যি কম সঁচা কম’ নীতি সৰোগত কৰি স্মৃতিৰ পাত লুটিয়াই বিশ্লেষণ কৰি যাব খুজিছোঁ ৷ অসমত চৰকাৰী চাকৰি কৰি থকা সময়ত এবাৰ অসম চৰকাৰে বিদেশত বিভিন্ন বিশেষ চিকিৎসা পাঠ্যক্ৰম পঢ়িবৰ […]\n3rd January 2020 3rd January 2020 Axom KhubakhLeaveaComment on শিশুসকলক মোবাইল আসক্তিৰ পৰা কেনেকৈ আঁতৰাব পাৰি – লিখক :প্ৰতিভা বৰ্মন সিংহ\nশিশুসকলক মোবাইল আসক্তিৰ পৰা কেনেকৈ আঁতৰাব পাৰি আজিকালি প্ৰায়ভাগ সৰু লৰা ছোৱালীৰ হাতত মোবাইল দেখিব পোৱা যায়। সিহঁতে বাহিৰলৈ গৈ খেলাতকৈ মোবাইলত গেম খেলি নাইবা মোবাইলত ৰাইম চাই কাটুন চাই বেছি ভাল পায় যিটো শিশু সকলৰ চকুৰ বাবে বহুত ক্ষতিকাৰক। আমি সকলোৱে জনা উচিত যে বেছি মোবাইল চোৱা শিশুসকল জিদ্দি,খিংখিঙীয়া আৰু খঙাল স্বভাৱৰ হব […]\n28th December 2019 3rd January 2020 Axom KhubakhLeaveaComment on উদ্যম vs এলাহ By – Arup Deka\nউদ্যম vs এলাহ প্ৰবাহিত ঘটনাৰ দিনাংক :18/04/2019 “দাদা ভোট দিলেনে?” ঘৰৰ পদূলিত থিয় হৈ থকা শইকীয়া দাক সৌজন্যতাৰ মাতষাৰ লগালো। “পুৱাই দিছো ভাইটি, সেইবিলাক জোট মই দেৰিলৈকে ৰাখি নথও”:শইকীয়া দাৰ চিধা উত্তৰ। “চৰকাৰ কাৰ হব যেন পাইছে এইবাৰ?” এনেয়েও সুধিলোঁ। “যাৰ হয় হব ,সেইবিলাক মাথা মৰাৰ ইচ্ছাও নাই, সময়ো নাই,”পুনৰ চিধা উত্তৰ দি দিলে দাদাই। […]


আমাৰ গাঁৱত যেতিয়া বিদ্যুত নাছিল- পদ্মজা বৰুৱা মোহন - সাহিত্য ডট অৰ্গ\nআমাৰ গাঁৱত যেতিয়া বিদ্যুত নাছিল- পদ্মজা বৰুৱা মোহন\nআজিৰ পৰা কিছু বছৰ আগলৈকে আমাৰ গাঁৱত বিদ্যুত সংযোগ নাছিল৷ সন্ধিয়া লেম্প-চাকিৰ পোহৰে গাঁওখন পোহৰাই ৰাখিছিল৷ গাঁৱৰ জীয়ৰী-বোৱাৰীৰ বাবে সন্ধিয়া চোতাল-ঘৰ সৰা, পানী-দুনি ভৰোৱাৰ উপৰিও আৰু এটা কাম আছিল লেম্প-চাকিত তেল ভৰোৱা৷\nযিহেতু গাঁৱত বিদ্যুত সংযোগ নাছিল, সেয়ে বৈদ্যুতিন মাধ্যমো নাছিল৷ টি.ভি, ম’বাইল ক’ৰবাত কেনেবাকৈ দুই এঘৰতহে আছিল৷ সেইবাবে গাঁৱৰ মানুহবিলাকে আজৰি সময় পালে ইঘৰ-সিঘৰলৈ গৈ, ইজনে সিজনে কথা-বতৰা পাতি সময় কটাইছিল৷ আবেলি প্ৰায়েই আমাৰ ঘৰলৈ অকণ অকণ ননদ, ভতিজীবোৰ আহে আৰু কয়হি- “অ’ বৌ, স্কুলত হাতৰ কামত টেবুল ক্লথ নিবলৈ কৈছে৷ নিজে ফুল তুলিব লাগিব বোলে, ফুল তুলিবলে শিকাই দিয়কনা”, নহ’লে ক’বহি- “অ’ বৌ, স্কুলৰ প্ৰাতঃসভাত নিজে পঢ়া কিতাপ এখনৰ বিষয়ে ক’ব লাগিব, কোনখন পঢ়িম আৰু কেনেকৈ ক’ম বুজাই দিয়কনা৷” নতুবা ননদজনীক ক’ব, “সৰু বা, বহুদিন কাবাদী খেলা নাই, আহকনা খেলোঁ, নহ’লে ৰুমাল দিয়া দি৷”\nকেতিয়াবা ওচৰৰ খুৰীদেউ, এপাদেউ, আইতাহঁত আহে৷ কয়- এনেয়ে এপাক ওলাই আহিলোঁ, কাম বন কৰি আজৰি হৈ৷ স্কুলৰ পৰা আহি শিশুহঁতে লগলাগি বিবিধ খেল খেলে কোনোবা এঘৰৰ চোতালত৷\nসন্ধিয়া পুৰুষসকলো কামৰ পৰা আহি ঘৰত অলপ জিৰাই শঁতাই ওলাই যায় চুবুৰীয়া ইঘৰ-সিঘৰলৈ৷ ইজনে-সিজনে কথা পাতে দেশৰ, দহৰ৷ খবৰ লয় সুখৰ-দুখৰ৷\nআৰু এতিয়া…. যেতিয়া গাঁওখনত বিদ্যুৎ সংযোগ হ’ল, সকলোৰে ঘৰে ঘৰে টি.ভি. হ’ল, হাতে হাতে ম’বাইল হ’ল৷ ছোৱালীহঁতে এতিয়া আজৰি সময়ত ৰুমাল দিয়া দি নেখেলে, কাপোৰত ফুলো নোতোলে৷ বোৱাৰীসকলেও এতিয়া এনেয়ে এপাক ওলাই নাযায়৷ কাম-বন কৰি আজৰি হৈ টি.ভি. চায় নহ’লে ম’বাইল৷ গল্প, উপন্যাসৰ কিতাপবোৰ চ’ৰাঘৰৰ শ্ব’কেচ শুৱনি কৰি থাকে৷ আৰু শিশুহঁতেও টি.ভি.ৰ সন্মুখত বহি পাহৰে চেংগুটি, হৈ গুডু, লুকাভাকু খেল৷ পুৰুষসকলৰো একেই অৱস্থা৷\nবৈদ্যুতিন মাধ্যমে যেন আৱদ্ধ কৰি ৰাখিলে সকলোকে বন্ধ ঘৰৰ ভিতৰত৷ কি জোনাক, কি এন্ধাৰ, কি ডাৱৰীয়া, কি ফৰকাল আমি ব্যস্ত হ’ব খোজো বৈদ্যুতিন মাধ্যমৰ স’তে৷ নহ’মেই বা কিয়! টি ভি, ম’বাইলে যে গোটেই পৃথিৱীখনকেই ৰাখিছে হাতৰ মুঠিত৷\nকেতিয়াবা মোৰ এনেকুৱা লাগে যেন দুদিনমানৰ বাবে ল’ডশ্বেডিং হওঁক৷ আমি ওলাই যাওঁ বৈদ্যুতিন মাধ্যমৰ কবলৰ পৰা মানুহৰ মনৰ মাজলৈ৷ খবৰ লওঁ জোনাকৰ, খবৰ লওঁ আকাশৰ, ইজনে সিজনে সুখৰ…দুখৰ..\n← ভাষা নবচালে জাতিও যাব – বিশ্বজ্যোতি শৰ্ম্মা\nসংখ্যাটোৰ আঁৰৰ কথা – ৰাজশ্ৰী ধনদিয়া →


Poonam Pandey Sherlyn Chopra : পৰ্ণ ইণ্ডাষ্ট্ৰীলৈ কোনে আনিছিল? ৰাজ কুন্দাৰ বিৰুদ্ধে বিস্ফোৰক অভিযোগ পুনম পাণ্ডে, শাৰ্লীন চোপ্ৰাৰ! poonam-pandey-sherlyn-chopra-blame-raj-kundra-for-ending-up-in-adult-film-industry-hb– News18 assam\nHome » photogallery » lifestyle »Poonam Pandey Sherlyn Chopra : পৰ্ণ ইণ্ডাষ্ট্ৰীলৈ কোনে আনিছিল? ৰাজ কুন্দাৰ বিৰুদ্ধে বিস্ফোৰক অভিযোগ পুনম পাণ্ডে, শাৰ্লীন চোপ্ৰাৰ!\nPoonam Pandey Sherlyn Chopra : পৰ্ণ ইণ্ডাষ্ট্ৰীলৈ কোনে আনিছিল? ৰাজ কুন্দাৰ বিৰুদ্ধে বিস্ফোৰক অভিযোগ পুনম পাণ্ডে, শাৰ্লীন চোপ্ৰাৰ!\nবহুদিন ধৰি পৰ্ণ ছবি নিৰ্মাণৰ সৈতে জড়িত আছিল নেকি শিল্পা ছেট্টীৰ স্বামী ৰাজ কুন্দা? এনে চাঞ্চল্যকৰ তথ্য পোহৰলৈ আনিছে মুম্বাই আৰক্ষীয়ে।\n| July 20, 2021, 19:24 IST\nবহুদিন ধৰি পৰ্ণ ছবি নিৰ্মাণৰ সৈতে জড়িত আছিল নেকি শিল্পা ছেট্টীৰ স্বামী ৰাজ কুন্দা? এনে চাঞ্চল্যকৰ তথ্য পোহৰলৈ আনিছে মুম্বাই আৰক্ষীয়ে। তেওঁলোকৰ ফালৰ পৰা জনোৱা মতে, চলিত বছৰৰ ফেব্ৰুৱাৰী মাহত কুন্দাৰ বিৰুদ্ধে এনে এক অভিযোগ উত্থাপিত হৈছিল।\nপৰ্ণ ছবি নিৰ্মাণ কৰাৰ লগতে এটা OTT প্লেটফৰ্ম আৰম্ভ কৰি ৮ৰ পৰা ১০ কোটি টকা বিনিয়োগ কৰিছিল শিল্পা ছেট্ৰীৰ স্বামীয়ে। এই দাবী কৰিছে মুম্বাই পুলিচে। উমেশ কামাথ নামৰ এজন ব্যক্তিক গ্ৰেপ্তাৰৰ পিছত সমগ্ৰ বিষয়টো পোহৰলৈ আহে। ইংলেণ্ডৰ পৰা ব্যৱসায় চলাইছিল উমেশে। যি ইয়াৰ পূৰ্বে ৰাজৰ কোম্পানীতে চাকৰি কৰিছিল।\nচলিত বছৰৰ আৰম্ভণিতে অভিনেত্ৰী গহেনা বশিষ্ঠসহ ৯ জনক গ্ৰেপ্তাৰ কৰা হৈছিল। তেতিয়াৰ পৰাই তদন্ত প্ৰক্ৰিয়া চলাই নিছিল মুম্বাই আৰক্ষীৰ ক্ৰাইম ব্ৰাঞ্চে। জনা গৈছে যে, গহেনাৰ ই-মেইলৰ পৰা আৰক্ষীয়ে লাভ কৰিছে সৰ্বাধিক পৰ্ণ ছবিৰ ভিডিও। বেছিভাগ ছবিয়েই আমেৰিকালৈ পটিওৱা হয়। এখন ছবিৰ বাবদ লোৱা হয় দুইৰ পৰা তিনি কোটি টকা।\nএডাল্ট ভিডিও জগতৰ পৰিচিত নাম শাৰ্লীন চোপ্ৰা আৰু পুনম পাণ্ডে। প্ৰতিদিনাই ছচিয়েল মিডিয়াত ফটো বা ভিডিও পোষ্ট কৰে। শুনা গৈছে যে, বহু আগতে ৰাজৰ প্ৰজেক্টত কাম কৰিছিল দুয়োগৰাকী অভিনেত্ৰীয়ে। সূত্ৰৰ খবৰ মতে, সেই সময়ত এটা প্ৰজেক্টৰ বাবদ ৰাজৰ পৰা ৬০ লাখ টকা লৈছিল শাৰ্লীন চোপ্ৰাই। আনহাতে ১৫ৰ পৰা ২০টা প্ৰজেক্টত কাম কৰিছিল অভিনেত্ৰীগৰাকীয়ে।\nজানিব পৰা মতে, দেশত নিৰ্মীত অপেন মাধ্যমত পৰ্ণ কনটেণ্টসমূহ তৈয়াৰ কৰা হয়। তাৰ পিছত বিদেশৰ এটা OTT প্লেটফৰ্মত আপলোড কৰা হয়। ৭ দিনৰ পিছত সেই সমূহ নিজে নিজে ডিলিট হৈ যায়। এই কামত বহু মডেল-অভিনেত্ৰীক জড়িত কৰাৰো অভিযোগ উত্থাপিত হৈছে।\nযোৱা বছৰ ৰাজৰ বিৰুদ্ধে অভিযোগ দাখিল কৰিছিল পুনম পাণ্ডেই। পুনমৰ অভিযোগ আছিল মূলত ৰাজৰ সংস্থাৰ বিৰুদ্ধে। ৰাজৰ কোম্পানী আৰ্মচপ্ৰাইম মিডিয়াৰ বিৰুদ্ধে অভিযোগ আনিছিল পুনমে। ৰাজৰ কোম্পানীৰ সৈতে এটা নতুন এপৰ বিষয়ত চুক্তি হৈছিল পুনমৰ।\nকিন্তু তাৰ পিছতে হয় সমস্যা। পুনমৰ ব্যক্তিগত ফোন নম্বৰত একেৰাহে ফোন আহি তাকে। আৰু সকলো সময়তে অশ্লীল প্ৰস্তাৱ দিছিল বুলি জনাইছিল পুনম পাণ্ডেই। ইয়াৰ পিছতে বিষয়টোৰ সন্দৰ্ভত আৰক্ষীৰ কাষ চাপে পুনম।


বেদনাৰ মিঠা মাদকতা - ৱিকিউৎস\nবেদনাৰ মিঠা মাদকতা\nবেদনাৰ মিঠা মাদকতা (২০১৩)\nলেখক: জোৱলা বৰা\n56455বেদনাৰ মিঠা মাদকতাজোৱলা বৰা২০১৩\n(ছবি আৰু কবিতাৰ সংকলন)\nBEDANAR MITHA MADAKATA\nA collection of Modern Assamese Poems and Paintings, written by\nJwala Bora, Kujarbari, Nagaon, Assam, Published by\nDr. Gopendra Mohan Das, Kanaklata Civil Hopital, Tezpur - 784 001\nডাঃ গোপেন্দ্ৰ মোহন দাস\nকনকলতা অসামৰিক চিকিৎসালয়, তেজপুৰ\nভবানী অফছেট্, তেজপুৰ\nমা - দেউতাৰ\nঅনুভৱৰ নিভৃত কোণত পুঞ্জীভূত হোৱা কিছু অনুভূতিৰ বাহ্যিক প্ৰকাশত মই ব্যৰ্থ। শব্দৰ মালাগাঁথি কবিতাৰ পোছাক পিন্ধাবলৈ অনভিজ্ঞ। জীৱনৰ বিভিন্ন সময়ে ভিন ভিন অৱয়বে দোলন দিয়া মুহূৰ্তত, উক্‌মুকাই উঠা ভাৱবোৰে এটা দুটা শব্দৰ আকাৰ লয়। মনৰ মাজত চেপি খুন্দি থকা ভাৱবোৰ পূৰ্ণ পৰিপক্ক ভাবে প্ৰকাশ কৰিব নোৱাৰাত অন্তৰ্দাহনত নোভোগা নহয়। কবিতাৰ প্ৰেমত, জোনবাইৰ প্ৰেমত বহু বছৰ আগতেই পৰিছিলো, দুই এক কবিতা লিখিছিলো কিন্ত প্ৰকাশৰ মুখ যে দেখিব সেয়া কল্পনাপ্ৰসূত। কেঁচেলুৱা জীৱনত গোট মাৰি বৰফ হৈ থকা বাস্তৱ অনুভৱবোৰ তুলাপাতত খুদিত কৰি থোৱা প্ৰয়াস মাথো এয়া। মোৰ একাকী মুহূৰ্তত মন আৰু মগজুৰ যৌথ আক্ৰমণত পুথিৰ আকাৰ লোৱা লিখনীয়ে যে পাঠকবৃন্দক প্ৰশমিত ও মনৰ খোৰাক যোগাব সেয়া অলীক আশা। ভুল-ভ্ৰান্তি সততৰে স্বীকাৰ কৰি সন্মানীয় পাঠকৰ মত-অভিমত একান্তৰে কামনা কৰিলোঁ।\nহৃদয়ৰ পৰা হৃদয়লৈ সেতু বন্ধা প্ৰত্যেকজন মহানুভৱ সভ্যক আন্তৰিক কৃতজ্ঞতাৰ অঞ্জলি যাঁচিলো। সংকলনখনি হাতবুলাই দিয়া শ্ৰদ্ধাৰ হোমেন বৰগোহাঞি ছাৰ, প্ৰকাশক ডাঃ গোপেন্দ্ৰ মোহন দাস সহিতে মোৰ পৰিয়ালৰ প্ৰতিজন সদস্যলৈ কৃতজ্ঞতাৰ শৰাই আগবঢ়ালোঁ। এই সুযোগতে মোৰ লেখাৰ প্ৰথম শ্ৰোতা ও সংকলনখনিৰ নামাকৰণ কৰি দিয়া ধাৰক - মোৰ মা লৈ সশ্ৰদ্ধ সেৱা জনালোঁ॥\nজোৱলাৰ কবিতা আলোচনী\nভাগ্যৰ নিৰ্মম আঘাতে ভৰ যৌৱনতে জোৱলাক ধৰাশায়ী কৰি পেলালে। অফুৰন্ত শক্তি আৰু যৌৱনৰ অধিকাৰিণী এই তৰুণীগৰাকী এতিয়া হুইল চেয়াৰত চিৰবন্দিনী। কিন্তু তেওঁৰ শৰীৰ বিধ্বস্ত হ'লেও তেওঁৰ আত্মাক পৰাস্ত কৰিবলৈ ভাগ্যৰ বা ভগৱানৰ শক্তি নাই। কবিতা আৰু চিত্ৰাংকনৰ মাজত জোৱলাই এটা বিকল্প জীৱন বিচাৰি পাইছে। ‘নিসংগতাৰ পিছত’ নামৰ কবিতাত তেওঁ ঘোষণা কৰিছে –\nবহু নিসংগতাৰ পিছত\nমই মোৰ প্ৰেমত পৰিলোঁ,\nমই মোৰ প্ৰেমত পৰাৰ দিনাই\nপৃথিৱীখন দেখিবলৈ ঐশ্বৰ্য্যশালী নাৰী হ’ল\nফুলনিখনৰ ফুলবোৰে সুগন্ধ বিলালে\nপাৰ দুটিয়ে ৰুণ দিয়া শুনিলোঁ\nনীলাভ আকাশখনৰ পৰা\nমেঘাচ্ছন্ন ডাৱৰবোৰ আঁতৰি গ’ল\nসেউজীয়া পোছাক পিন্ধিলে\nকেতেকীজনীযে সুমিষ্ট কণ্ঠৰে\nএবছৰমানৰ আগতে মই এদিন জোৱলাহঁতৰ ঘৰলৈ গৈছিলো। জোৱলা আৰু তেওঁৰ পৰিয়ালটোৰ লগত প্ৰায় গোটেই দিনটো কটাইছিলো। বিদায় ল’বৰ সময়ত জোৱলাই মোক উপহাৰ দিছিল তেওঁ নিজে অঁকা কেইখনমান ছবি। জীৱনৰ অমূল্য উপহাৰ হিচাপে মই সেই ছবিকেইখন মৰমেৰে সাঁচি থৈছোঁ। ছবিকেইখন মই মাজে মাজে চাওঁ, আৰু তাৰ মাজতেই জোৱলাক বিচাৰি পাওঁ; দেখিবলৈ পাওঁ অন্তহীন শাৰীৰিক যন্ত্ৰণা আৰু মানসিক বেদনাত স্তব্ধ হৈ পৰা ছোৱালীজনীৰ মুখত ভাগ্যৰ এই প্ৰত্যাহ্বান গ্ৰহণ কৰাৰ কঠোৰ সংকল্প। নিজৰ সৃষ্টিৰ মাজেদি জোৱলাই তেওঁৰ দুভাৰ্গ্যক জয় কৰি তাৰ ঊৰ্ধ্বলৈ আৰোহণ কৰিছে। এই কিতাপখন যিয়েই স্পৰ্শ কৰিব, তেওঁৱেই স্পৰ্শ কৰিব এগৰাকী অসাধাৰণ তৰুণীক, যি নিজৰ দুৰ্ভাগ্য আৰু দুখ-যন্ত্ৰণাক ৰূপান্তৰিত কৰিছে শিল্পসৃষ্টিলৈ। মই আশা কৰোঁ যে অসমৰ মানুহে এই কবিতাৰ কিতাপখন আদৰি লৈ জোৱলাৰ নিঃসংগ যাত্ৰাপথত সংগ দিবলৈ আগবাঢ়ি আহিব।\nব্যক্তিগত এষাৰ ....\nজোৱলা বৰা মোৰ মৰমৰ ভাগিন হয়। প্ৰায় দুবছৰ আগতে জোৱলাক লগ পাইছিলো প্ৰথম। জোৱলাৰ প্ৰাণস্পৰ্শী কবিতাবোৰ আৰু হৃদয়ৰ অনুভূতিৰ অত্যুজ্বল ৰঙেৰে আঁকা ছবিবোৰৰ মাজত মই আৱিষ্কাৰ কৰিছিলো দুঃসাহসী, অনুভূতিসম্পন্না, শিল্পীসুলভ মহান সত্ত্বাৰে মহীয়সী একনাৰীৰ অলংকাৰক। অসমৰ স্বনামধন্য সাহিত্যিক শ্ৰদ্ধেয় হোমেন বৰগোহাঞি চাৰৰ অবিৰত প্ৰেৰণা, উপদেশ আৰু মানসিক বৌদ্ধিক চেতনাৰ সংযোগবাণীয়ে জোৱলাক সদায়েই উদ্বুদ্ধ কৰিছিল। কবিতা লিখা আৰু ছবি অংকনৰ প্ৰেৰণা যোগাইছিল। ইয়াৰ ফলশ্ৰুতিতেই জন্ম হ’ল জোৱলাৰ অনুভূতি আৰু শিল্পৰ সমাহাৰ স্বৰূপ “বেদনাৰ মিঠা মাদকতা”ৰ।\nমই প্ৰকাশক অথবা লিখক নহওঁ। কিন্তু গ্ৰন্থ, শিল্প, লিখক আৰু শিল্পীৰ প্ৰতি মোৰ আছে অফুৰন্ত শ্ৰদ্ধা। আৰু আছে এক বৰ্ণনাতীত চেতনাৰ অনুভৱ। সেয়েহে জোৱলাৰ এই ছবি আৰু কবিতাৰ সংকলনটি প্ৰকাশৰ দায়িত্ব মই লৈছিলো। প্ৰকাশনাত মোৰ অনিচ্ছাকৃত ভুল ভ্ৰান্তি হব পাৰে। তাৰ বাবে মই ক্ষমাপ্ৰাৰ্থী। ভুলবোৰ শুধৰাই দিলে কৃতাৰ্থবোধ কৰিম।\nকবিতাপুথিখন প্ৰকাশৰ পৰিকল্পনা, অংগসজ্জা, সম্পাদনা আদি বিভিন্ন দিশত সহায় সহযোগ কৰি ৰাইজৰ সমুখলৈ উলিয়াই অনা বাবে মোৰ ভাতৃপ্ৰতিম তেজপুৰৰ অমৃত বৰগোহাঁইলৈ মোৰ অজস্ৰ ধন্যবাদ আৰু কৃতজ্ঞতা যাচিলো।\nজোৱলাৰ কবিতাপুথিখন প্ৰকাশৰ বাবে আৰম্ভনিৰ পৰা শেষলৈকে মোৰ প্ৰেৰণাৰ উৎস হৈ থকা সহধৰ্মিণী ডাঃ জাহানাৰা বেগম নিশ্চিতভাৱে মোৰ ধন্যবাদৰ পাত্ৰী।\n“জোৱলাবাৰ কিতাপখন সোনকালে প্ৰকাশ নকৰা কিয়” বুলি মোক অনবৰতে হেঁচা দি থকা মোৰ পুত্ৰ সন্তান অংকুৰ, নুপুৰ, ময়ূৰলৈও মোৰ মৰমৰ ধন্যবাদ দিলো। [ ১০ ]\nকম সময়ৰ ভিতৰতে প্ৰকাশ আৰু মুদ্ৰণৰ সমস্ত দায়িত্ব লৈ সংকলনটি সজাই পৰাই ৰাইজলৈ আগবঢ়োৱা বাবে তেজপুৰৰ “ভবানী অফছেট”ৰ স্বত্বাধিকাৰী অতীন্দ্ৰ ডেকা আৰু প্ৰেছৰ সমূহ কৰ্মচাৰীবৃন্দলৈ মোৰ বহুত ধন্যবাদ থাকিল।\nমোৰ অতিকে শ্ৰদ্ধাৰ আৰু আদৰ্শৰ প্ৰতীক মাননীয় হোমেন বৰগোহাঞি চাৰে পাণ্ডুলিপিখন চাই জোৱলা আৰু মোক এই মহান কৰ্ত্তব্যপালনত যি নেদেখা আশীৰ্বাদ যাচিলে, তাৰ বাবে অন্তৰৰ কৃতজ্ঞতা জনালো তেখেতক। যাৰ অৱিহনে হয়তো এই পুথিখনৰ জন্ম আৰু প্ৰকাশ সম্ভৱ নহলহেতেন।\nশেষত শ্ৰদ্ধাৰ পঢ়ুৱৈ সমাজৰ প্ৰতি একান্ত অনুৰোধ জনালো যাতে জোৱলা বৰাৰ এই কবিতা পুথিখন মৰমেৰে আদৰি লয়।\n(ডাঃ গোপেন্দ্ৰ মোহন দাস)\nকনকলতা অসামৰিক চিকিৎসালয়\nমৌনতা/১ অনুভৱত কোন তুমি /২ ৰিক্ত হৃদয়ৰ অনুভৱ /৩ তুমি অহাৰ বাটত /৪ পৃথিৱীৰ প্ৰেমত /৫ আই /৬ সেউজীয়া অনুভৱ /৭ কবিতাবোৰ এতিয়াও কবিতা হৈ আছে /৮ অনুৰোধ কৰিছো আকৌ নাহিবা /৯ শব্দৰ মৃত্যু নাই /১০ ৰস নাইকিয়া জীয়া বৃক্ষ /১১ অভাৱ /১২ স্মৃতিৰ মৰীচিকা /১৩ নিসংগতাৰ পিছত /১৪ মৃত্যু /১৫ তোমাক ভালপাওঁ বাবে /১৬ ফাগুনী /১৭ নিৰ্জনতাৰ কিৰিলি /১৮ সময় /১৯ আহ্বান /২০ প্ৰতিশ্ৰুতি /২১ বেদনাৰ মিঠা মাদকতা /২২ কিতাপ /২৩ সৃষ্টিকৰ্তা /২৪ তইচোন সুখৰ সহোদৰ /২৫ নিয়তি /২৬ অপেক্ষা /২৭ নিশা /২৮ জোনবাই তোমালৈ এখন চিঠি /২৯ শৰৎ /৩০ উমান /৩২ জীৱন /৩৩ বিষাদ /৩৪ হঠাৎ নদীখনে গতি কৰিলে /৩৫ অভিমান /৩৬ আশা /৩৭ আমাৰ সম্পৰ্কটোৰ আয়ুস কিমান /৩৮ যন্ত্ৰণা/৩৯ কবিতা /৩১ শেৱালি /৪০\nমৌনতাৰো আছে নিজা ভাষা\nমাথো অনুভৱ কৰিলেই হল\nআকলুৱা হৃদয়ৰ গোপন কথা\nমই হীনতাই কি হয় তোমাৰ\nতুমি হীনতাই কি হয় মোৰ॥\nঅনুভৱত কোন তুমি\nৰাতিৰ আকাশত জিলিকি থকা\nজুমি জুমি চাই থকা\nনুবুজা হৃদয়ৰ কথা\nকেতিয়াবা আহিবাচোন কাষলৈ\nবহুতো কথা পাতিম\nবুজাব নোৱাৰিম ভাষাৰে\nশুনাব নোৱাৰিম মুখেৰে\nযদি তাতে বুজি পোৱা\nহ’বা মোৰ লগৰী\nচকুৰ ভাষাৰে বুজাম\nশত শত কাহিনী\nৰাতিফুলা শেৱালিক সাক্ষী কৰি\nলম পণ গণি গণি\nকেতিয়াও নেহেৰুৱা বুলি॥\nৰিক্ত হৃদয়ৰ অনুভৱ\nআপোনাৰ বিশাল হৃদয়ৰ কথা\nঅনুৰাগ বাঢ়ে সংগোপনে\nমৰম নামৰ অনুভূতিটো\nকৃষ্ণচূঁড়া ফুলৰ দৰে হাঁহে\nবুকুৰ নিভৃত কোণত আপোনাৰ বসতি\nআপোনাৰ উপস্থিতিত স্থবিৰ নদীখনে কথা কয়\nনীৰবে চকুলো টুকি সৰি পৰা\nহৈ পৰে সেউজীয়া॥\nতুমি অহাৰ বাটত\nশুভ্ৰতাৰ আস্তৰণ পাৰে\nস্মিত হাঁহি মাৰে\nহৃদয়ৰ চেতনাৰ চোতালখনো\nসজীৱ হৈ পৰে\nধু ধু শূন্যতাতো\nআশাৰ পোখা মেলে\nপ্ৰাণ পাই উঠে\nতুমি অহাৰ বাটত॥\nনৈৰাশ্য আৰু দুঃখবোৰে যেতিয়া\nহৃদয়ত এখন ঘৰ সাজে\nমই তোমাৰ প্ৰেমত পৰো\nবিশাল তোমাৰ জনসমুদ্ৰত\nমই এটি বিন্দু\nছিৰাল ফাট দিয়া বুকুখনে\nশব্দবিহীন কিদৰে বুজাম তোমাক\nতুলনা যে নাই\nতোমাক পূজিবলৈ সৰগৰ পৰা\nএপাহ পুষ্প নাপাম\nহৃদয় বেদীত ৰাখিছো জ্বলাই\nতোমাক পূজাৰ বন্তি\nআই মই ভাবি নাপাওঁ\nতোমাৰ চকুত চকু থলে হৃদয় জ্বলে\nতোমাৰ এধানি মাতত বুকু জুৰ পৰে\nসাগৰৰ দৰে বিশাল\nতোমাৰ তুলনাত সকলো অপাৰ॥\nকুৱঁলীৰ তৰণি দাঙি\nৰক্তিম ওঁঠেৰে চুমুক দিয়া ধাৰাত\nদুৱৰিত নিয়ৰৰ মুকুতা জিলিকে\nমোৰ মৰু উদ্যানত\nসেউজীয়া সেউজীয়া অনুভৱৰ\nপুষ্প বৃষ্টি হয়\nহৃদয়ত কঁপৌ উৰুৱাই\nদুচকুত ৰঙীন সপোন\nদুলা দি উঠে\nমোৰ মনৰ নিভৃত কোণৰ পৰা\nতেতিয়া অংকুৰিত হয়\nএটি মিঠা কবিতাৰ॥\nকবিতাবোৰ এতিয়াও কবিতা হৈ আছে\nবহুদিন হ’ল তোমালৈ লিখা\nদিয়া হোৱা নাই\nতোমাক লগ পোৱা দিনাৰ পৰাই\nপ্ৰতিটো নিশাত লিখিছো\nশব্দৰে প্ৰকাশ কৰিব পাৰিছোনে নাই\nঅনুভৱী মনটোক বুজাবৰ বাবে\nতোমালৈ লিখা কবিতাবোৰত\nবহু নিশা উজাগৰে লিখিছিলো\nঅনুৰোধ কৰিছো আকৌ নাহিবা\nময়েতো দিছিলো তোমাক\nবুকুত বৰপীৰাখন পাৰি\nজীৱনৰ ছন্দ হেৰুৱা ক্ষণবোৰত\nতোমাকে সংগী কৰি\nজীৱনৰ বৈতৰণীখনলৈ আগবাঢ়িছিলো\nভগ্নস্তূপ স্মৃতিবোৰ তোমাকে কৈছিলো\nতুমিয়েতো আছিলা সাক্ষী\nঅশ্মীভূত হোৱা হৃদয়ৰ\nতোমাক ভয় কৰো\nবুকুখনেও নোৱাৰে সহিব\nশব্দৰ মৃত্যু নাই\nশব্দই হৃদয় দি হৃদয় লয়\nশব্দই কথা কয়\nশব্দই শান্ত্বনা দিয়ে\nশব্দই প্ৰতিশ্ৰুতি দিয়ে\nশব্দই সম্বন্ধ গঢ়ে\nশব্দই সপোন দেখুৱায়\nশব্দৰ মৃত্যু নাই?\nৰস নাইকিয়া জীয়া বৃক্ষ\nএটা শব্দৰ অভাৱত\nযন্ত্ৰণাত ছটফটাই থাকো মই\nঅনুভৱবোৰ ব্যক্ত কৰিবলৈ\nমোক এটা শব্দৰ প্ৰয়োজন\nঅভিধানৰ প্ৰতিটো শব্দই\nনীৰব মঞ্চত সুৰৰ শলিতা জ্বলাই\nহৃদয় স্পৰ্শী আলিংগনত\nপ্ৰাচীৰ ভাঙি নিৰবিচ্ছিন্নে\nবৈ আহে বুকুলৈ\nঅলিখিত দিনৰ দস্তাবেজ\nসোণাৰু বুলীয়া হেপাঁহৰ মধুৰ দিনবোৰত\nশূন্যটোও আছিল মৰমে পৰিপূৰ্ণ\nসূৰ্য্যমুখী নিৰুদ্বেগ আকাশখনো\nমুষলধাৰে খহি পৰা বৰষুণজাকে\nধুই নিছিল হিঁয়াৰ বিবৰ্ণ শব্দবোৰ\nনৈ পাৰৰ কঁহুৱাবোৰেও হালি জালি নাচিছিল\nবুকুৰ কাচুলি খুলি\nপচোৱাৰ পাখিত লিখা\nৰাতিৰ আকাশৰ তৰাৰ দৰে॥\nমই মোৰ প্ৰেমত পৰিলো\nফুলনিখনৰ ফুলবোৰে সুগন্ধি বিলালে\nপাৰ দুটিয়ে ৰুণ দিয়া শুনিলো\nমেঘাচ্ছন্ন ডাৱৰবোৰ আতৰি গ’ল\nকেতেকীজনীয়ে সুমিষ্ট কণ্ঠৰে\nচকুৰ পানী নুটুকিবা\nমই জীৱিত হৈ থাকিব খোজো তোমাৰ\nচকুৰ পানীৰে নিদিবা ধুই\nকাংক্ষিত মোৰ সপোনবোৰ\nবলুকাত সাজি থৈ অহা\nচকুৰ পানীৰে নিদিবা উটাই\nজীৱিত হৈ আছে\nআমাৰ অশৰীৰী সান্নিধ্য॥\nতোমাক ভালপাঁও বাবে\nপোহৰৰ ফালে ধাৱমান হওঁ\nদৰিকণা মাছৰ হাঁহি দেখো\nবকুল ফুলৰ দলিচা সাজোঁ\nসুখৰ মালা গাঁঠো\nগলি গলি শেষ হ’ব ধৰা\nশব্দৰ লেচেৰিৰে গোঁজি থওঁ\nফৰিংফুটা জোনাকৰ টোপালত তিতি\nপ্ৰকৃতিৰ বুকুত উতনুৱা বতাহত\nওলমি নাচি উঠে\nতেজৰঙা- শিমলু, মদাৰৰ\nধূলিৰে ধূসৰিত ধৰিত্ৰীৰ বুকুত\nশুকান শুকান পাতৰ\nউদং বিৰিখৰ চূড়াত বহি ফাগুনী\nশুকান পথাৰৰ যন্ত্ৰণা দেখি\nপথৰুৱা বাটে ঘৰমুৱা হয় ককাইটি\nজোনাক জোনাক সপোন॥\nতুমি বাৰু নিৰ্জনতাৰ কিৰিলি\nমোৰ উৰুখা পঁজালৈ\nপৰিচয় কৰি দিম।\nতোমাৰ বাঁউসীত বহিব\nমন নকৰিলেও আক্ষেপ নাই\nপ্ৰচণ্ড অভিমানৰ টুকুৰাবোৰ\nতোমাৰ মুখলৈ ছটিয়াই দিব\nবুকুখনত খামুচি ধৰি\nতুমিও তোমাৰ অলক্ষিতে\nতেওঁৰ নীলা চকুযুৰিত ডুব যাবা\nগভীৰৰ পৰা গভীৰতালৈ.....॥\nটোপা টোপে সৰিছে সময়\nপুৰ্ণ শশীৰ কেলি\nনাৰিকল গছৰ ফাঁকেৰে\nশুভ্ৰ শেৱালিৰ সতে\nদুবৰিত মুকুতাৰ দলিচা পাৰি\nনিয়ৰে হাঁহি বিৰিঙাইছে\nহৃদয়ৰ দুৱাৰ খুলি\nদেও দি দি সোমাই\nজিৰ জিৰ সপোন\nটোপা টোপে সময় সৰি\nহৃদয়ৰ পৰা হৃদয়লৈ\nএখন সেঁতু বান্ধো আহা\nয’ত, মানসিক গোন্ধত\nপুৱাৰ ৰৌদ্ৰজালে নুচুমা\nচেঙালুটি খাই শুই থকা\nশিশুৰ পেটৰ ভোক গুচাম\nমামৰে ধৰি যোৱা গালবোৰত\nফাঁকুগুড়ি সানি দিম\nদৰিদ্ৰতাই চিলাই থোৱা\nঅ - আ - ক - খ॥\nশব্দৰ মায়াজাল গঠা তোমাৰ প্ৰতিশ্ৰুতিত\nকেতিয়াবা হাঁহা জঠৰ শৰীৰটো লৈ\nএটি খালী পিয়লা বুলি\nতাতে তোমাৰ প্ৰতিশ্ৰুতি\nমোক জীয়াই ৰখাৰ\nশব্দৰ মায়াজাল গঠা তোমাৰ প্ৰতিশ্ৰুতি\nমই সপোন দেখিবলৈ এৰিলো\nতথাপিও, তুমি দেখুওৱা\nমই দেখিব নোখোজা সপোন\nসপোন ভাঙিলে কেনে লাগে\nশব্দৰ মায়াজাল গঠা\nভৰ দুপৰতে হাঁহিটি হেৰাল\nস্মৃতিত পাইছো দেখা\nতলসৰা শেৱালিৰ বেদনা\nমৰা কলিজাৰ সুৰ\nপৰ বুলি ভবা চকুলো\nবুকুৰ আপোন হ’ল\nজোনাকী বাটৰ সুৰীয়া সপোন\nযেন উকা দাপোণ\nমনৰ মণি কোঠাত\nযদিও এৰো বাণ\nবেদনাৰ মিঠা মাদকতা॥\nখোদিত হৈ ৰয়\nকত ইতিহাসৰ ছবি\nদিক নিদৰ্শন দিয়ে\nতুমি আন্ধাৰ বাটৰ\nতোমাৰ বুকুৰ শব্দৰ চোতালখনত\nযন্ত্ৰণাক্লিষ্ট শৰীৰেও প্ৰেৰণা পায়\nজীৱনৰ প্ৰেমত পৰে॥\nদুঃখৰ বোকোচাত উঠি\nকিমান দূৰ বাট বুলিম\nত্ৰিশটা বসন্তৰ পোন্ধৰতাই\nৰঙীন সপোন কলিতে মৰহিল\nআন্ধাৰে আবৰা ভৱিষ্যত\nদ’হৈ যোৱা দুখৰ ঘাঁ টুকুৰ\nদুঃস্বপ্নত উচপখাই উঠো\nকঁপি উঠে বুকু\nতইচোন সুখৰ সহোদৰ\nপাৰো জানো তোক এৰি থাকিব\nমই উদং আকাশ\nমই ডাৱৰীয়া আকাশৰ বেলি\nমই তৰা নোহোৱা আকাশৰ পূৰ্ণিমাৰ জোন\nতোৰ উপস্থিতিয়ে পৰিচয় দিয়ে\nতই মোৰ ছাঁ\nমোৰ প্ৰবসুৱা সপোন\nসুখৰ অপেক্ষাত থাকোতে\nকিয় তোৰ চকুযুৰি জ্বলি থকা যেন পাওঁ\nকিয় তই মোৰ প্ৰেমত পৰি\nশিৰাই শিৰাই থিতাপি ললি\nঅ’ মোৰ দুঃখ......॥\nকোন আহিল সেয়া\nকাৰোবাৰ কেঁচা তেজ শুহি\nকাৰোবাক পংগু কৰি\nকি পালে নিয়তিয়ে\nএটুপি তপত চকুলো\nপঁজাটিত ঘূণে ধৰিছে\nসবল মাৰলি নাই\nতোমাৰ মুখত হাঁহি\nতুমি সময়ৰ দাসী!!\nবহু অপেক্ষাৰ অন্তত\nপদূলিতো সাৰি মচি থৈছো\nএকেলগে এসাজ ভোক গুচাই\nভাত খাম বুলি\nবহুদিনীয়া পুৰণা জহা ধানৰ\nচাউল কেইটামান থৈছো।\nতোমাৰ চোলাটোৰ পৰা\nপাৰফিউমৰ গোন্ধ মোৰ নাকত লাগিব\nআজিও তোমাৰ চোলাৰ পৰা\nকেঁচা তেজৰ গোন্ধ ওলাইছে॥\nকিমান বহুত কব নোৱাৰো\nহয়তো নিজতকৈ বেছি\nএকাত্ম হোৱা ক্ষণবোৰত\nমই মই হৈ নাথাকো\nমোৰ একাকী মুহূৰ্ত্তৰ\nতুমি একমাত্ৰ লগৰী\nমোক বুজি পাওঁ বুলি\nকোনেও বুজি নাপায়॥\nজোনবাই তোমালৈ এখন চিঠি\nবুকুৰ সঁফুৰা খুলি লিখিছো তোমালৈ\nবগা কাগজৰ বুকুত\nপ্ৰাপ্তি - অপ্ৰাপ্তিৰ ডুখৰীয়া চিঠি\nহৃদয়বিহীন জীৱাশ্ম হৈ পৰিছিলো\nযেতিয়া ঘন ক’লা আঁউসীয়ে\nতোমাৰ মুখাৱয়ব ঢাকি ধৰিছিল\nআৰু মোৰ দুচকু\nক্লান্ত পথিকৰ দৰে আগবাঢ়িছিলো\nতুমি তেতিয়াও মোৰ ছাঁ হৈ আছিলা\nআন্ধাৰখিনিও গিলি থৈছিলো পোহৰ বুলি\nবঠাবিহীন নাঁওখনো মেলি দিছিলো\nশৰৎৰ কুঁৱলীৰ বগা জাল ফালি\nকুঁৱলীৰ বগা চাদৰখন ঢাকি দিয়া\nপূৰ্ণ চন্দ্ৰমাই আকাশ উজ্জ্বলাব\nসপোন বাস্তৱ হ’ব..............॥\nকবিতা মোৰ জীৱনৰ\nতই মোক এৰি থৈ যাওঁতে\nদি যোৱা ঘাঁ টুকুৰ\nআজিও সতেজ হৈ আছে\nএটা বিষে কামুৰি ধৰে\nউমান পাওঁ মই\nবহু আভৰণে বিভূষিত\nতোমাৰ মাজতে নিমজ্জিত\nপ্ৰোথিত হৈ থাকে কোঁহে কোঁহে\nপোখা মেলে সংগোপনে\nমোৰ পুৰণা সাজযোৰ\nনতুনকৈ খহটা লাগিছিল\nনতুনতে কোমল দেহাটোত\nপিন্ধিবলৈ কষ্ট হৈছিল\nলাহে লাহে পুৰণি হৈ আহোতে\nদেহাটোও কোমলৰ পৰা\nকঠিন হৈ পৰিল\nখহটা অনুভৱ মসৃণ হ’ল\nসাজযোৰ হিয়াৰ আমঠু হ’ল\nহঠাৎ নদীখনে গতি কৰিলে\nপানীত মুকুতাৰ দলিচা তৰিলে\nজঠৰ হাতখনত কলম তুলি ললো\nদুঃখবোৰ সফুঁৰাত ভৰাই\nসপোনৰ কাৰেং সাজিলো\nউশাহত গাঁঠি ললো\nআশাৰ এসাগৰ জোনাক\nপলকতে সাৱটি ললো\nচুটি হব ধৰা দিনটো\nঘৰ্ষণ হ’ল পোহৰৰ॥\nতুমি কোৱাৰ দৰে\nজ্বলাই ৰাখিব বিচাৰো\nমৰমবোৰ পুৰি ছাঁই হ’ব নিদিও\nউজাই অহা স্মৃতিবোৰে\nসোঁৱৰণীৰ দলিচা তৰে\nনিখোজ হব ধৰা\nওলমি ৰয় দুচকুৰ পতাত॥\nঠন ধৰি উঠে\nআমাৰ সম্পৰ্কটোৰ আয়ুস কিমান\nআমাৰ সম্পৰ্কটোৰ আয়ুস কিমান দিনৰ\nনে নিয়তিৰ হাতত?\nআপোনাৰ ওঁঠত এমোকোৰা হাঁহি\nমই আকৌ কৈছিলো\nসম্পৰ্ক গঢ়াটো সহজ\nভঙাটো তাত্‌কৈ সহজ\nজীয়াই ৰখাটো কঠিন\nতেতিয়া আপোনাৰ ওঁঠৰ হাঁহিটো সেমেকিছিল\nআপোনাৰ হাতত গুঁজি থওঁ\nতেতিয়া আপোনাৰ চকুদুটি\nউজ্জ্বল নক্ষত্ৰৰ দৰে জিলিকিল\nনিঃকৰুণ ভাৱে কাঢ়ি নিব পৰা\nওঁঠৰ পনিয়লী হাঁহি\nৰূদ্ধ হৈ ৰয় হৃদয়ৰ স্পন্দন\nশ্মশানত পৰিণত হয়\nতুমি ভৰুণ পথাৰৰ\nসন্তৰ্পণে সোমাই অহা\nআঁউসীৰ বীজ সিঁচা।\nউপেক্ষা কৰা তুমি\nগলি গলি সৰা\nঅদমনীয় মানসিক শক্তিৰে শাৰীৰিক যন্ত্ৰণাক জয় কৰি জীৱনৰ জয়গান গাবলৈ লোৱা নগাঁওৰ কুজাৰবড়িৰ জোৱলা বৰাক দুবছৰমান আগতে প্ৰথম লগ পাইছিলো। শাৰীৰিক অসুস্থতাৰ বাবে খোজকাঢ়িবলৈ অপৰাগ জোৱলাই এদিন কৈছিল “মামা, খোজকাঢ়িব নোৱাৰিলেও মই মনেৰেই গোটেই বিশ্ব বিচৰণ কৰি ফুৰো। এতিয়া কিতাপেই মোৰ সংগী।” সঁচাকৈ, কিতাপৰ এটি এটি আখৰ এটি এটি জোনাকী পৰুৱাৰ দৰে ৷ এন্ধাৰত পোহৰৰ বাট দেখুৱায়। প্ৰথম লগ পোৱাৰ দিনটোতে জোৱলাৰ কবিতা পঢ়ি সযতনে আঁকি থৈ দিয়া ছবিবোৰ চাই অভিভূত হৈছিলো। ইমান সুন্দৰকৈ ছবি আঁকিবলৈ ক’ত শিকিছিলা বুলি সোধাত জোৱলাই কৈছিল -“মই ছবি অঁকা শিকিবলৈ সুবিধাই নাপালো। নিজে নিজে ছবি আঁকিবলৈ চেষ্টা কৰিছো। ছবি অঁকা শিকিবলৈ নোপোৱাৰ দুঃখে মোক আজিও আমনি কৰে।” জোৱলাক দেখিলে শৰীৰৰ যন্ত্ৰণাক জয় কৰাৰ অদ্যম হেপাঁহৰ প্ৰতিচ্ছবি ফুটি উঠে। জোৱলা আজি হেজাৰজনৰ প্ৰেৰণাৰ প্ৰতীক। যিয়েই এবাৰ জোৱলাক লগ পাইছে তেওঁ আন এজনক এনেদৰে কবই “সাহিত্য, কলা-সংস্কৃতিৰ সাধনাত ব্ৰতী হোৱা, চকুলোৰে নহয়, হাঁহিৰে জীৱন জুখিবলৈ শিকা।” জোৱলাৰ কবিতাই সকলোৰে হৃদয় পৰশিবলৈ সক্ষম হওঁক - তাকেই মনে প্ৰাণে কামনা কৰিলো।\nডাঃ অঞ্জনজ্যোতি চৌধুৰী\n"https://as.wikisource.org/w/index.php?title=বেদনাৰ_মিঠা_মাদকতা&oldid=147924"ৰ পৰা অনা হৈছে\n২০১৩ চনৰ সাহিত্যকৰ্ম\nজোৱলা বৰাৰ সাহিত্যকৰ্ম\nএই পৃষ্ঠাটো শেষবাৰৰ কাৰণে ২ মাৰ্চ ২০২২ তাৰিখে ১৯:২৬ বজাত সলনি কৰা হৈছিল।


উন্নয়ন! প্ৰতিশ্ৰুতিৰ দহ বছৰ পিছতো বদাহপুৰত নহ'ল 'আৰক্ষী চকী'\nউন্নয়ন! প্ৰতিশ্ৰুতিৰ দহ বছৰ পিছতো বদাহপুৰত নহ’ল ‘আৰক্ষী চকী’\nগোৱালপাৰাৰ পৰা জিলাৰ বদাহপুৰ গাঁও পঞ্চায়তৰ অসম-মেঘালয় সীমান্তত বসবাস কৰা গাৰো-ৰাভা ৰাইজৰ নিৰাপত্তাৰ বাবে এখন অাৰক্ষী চকী স্থাপনৰ প্ৰতিশ্ৰুতি দিয়াৰ প্ৰায় দহ বছৰ অতিক্ৰম কৰাৰ পাছতো আজিলৈ বদাহপুৰত স্থাপন নহল আৰক্ষী চকী।\nউল্লেখযোগ্য যে বিগত ২০১১ চনত একে নিশাই গাৰো উগ্ৰপন্থীৰ দলে উক্ত অঞ্চলৰ সাতজনকৈ লোকক একে সময়তে গুলীয়াই হত্যা কৰিছিল। ইয়াৰ পিছতে অঞ্চলটোলৈ বহু বিয়াগোম বিয়াগোম মন্ত্ৰী পৰিদৰ্শনৰ বাবে আহি এসপ্তাহৰ ভিতৰতে আৰক্ষী চকী সংস্থাপনৰ লগতে বিভিন্ন প্ৰতিশ্ৰুতি প্ৰদান কৰিছিল।\nনানা প্ৰতিশ্ৰুতিৰ পিছতো কিন্তু আজিলৈ সীমান্তৱৰ্তী অতি স্পৰ্শকাতৰ অঞ্চল এই বদাহপুৰত কোনো উন্নয়ন নহ’ল। বদাহপুৰ গেণ্ডামাৰীত ৰাইজৰ নিৰাপত্তাৰ বাবে আৰক্ষী চকী দাবী কৰিছিল, কিন্তু চৰকাৰ প্ৰশাসনে একো গুৰুত্ব প্ৰদান কৰা পৰিলক্ষিত নহ’ল।\nবাট-পথ, খোৱা পানী, শিক্ষা, স্বাস্থ্য সকলোতে পিছ পৰা এই অঞ্চলৰ লোক সকলে আদিম মানৱৰ দৰে জীৱন অতিবাহিত কৰিব লগা হৈছে।\nগতিকে বদাহপুৰ বাসীয়ে আৰু নতুকৈ প্ৰতিশ্ৰুতিৰ বোজা বহন নকৰাৰ সিদ্ধান্ত গ্ৰহণ কৰি আগন্তুক পঞ্চায়ত নিৰ্বাচনত এসেকা দিব মিছলীয়া ৰাজনৈতিক দলৰ প্ৰাৰ্থীক আৰু নিৰ্বাচিত কৰিব ৰাইজৰ কাম কৰিব পৰা লোকক ৷\nইফালে শেহতীয়াকৈ গোৱালপাৰাৰ বদাহপুৰ গাঁও পঞ্চায়তত কংগ্ৰেছ দলৰ খহনীয়া আৰম্ভ হোৱা পৰিলক্ষিত হৈছে। নিৰ্বাচনৰ প্ৰাক মূহূৰ্তত প্ৰবীন কংগ্ৰেছী দেৱ নাথ ৰাভাৰ দল ত্যাগে স্বাভাৱিকতে দলটোক যথেষ্ট ক্ষতিসাধন কৰিব।


How to protect your hair know about health of hair | Lifestyle : চুলিৰ স্বাস্থ্যৰ বাবে ছেম্পু দিলেই হ'ব নে তেল দিয়াটোও গুৰুত্বপূৰ্ণ, চুলিৰ বাবে কেতবোৰ ঘৰুৱা প্ৰয়োজনীয় টিপছ– News18 assam\nLifestyle : চুলিৰ স্বাস্থ্যৰ বাবে ছেম্পু দিলেই হ'ব নে তেল দিয়াটোও গুৰুত্বপূৰ্ণ, চুলিৰ বাবে কেতবোৰ ঘৰুৱা প্ৰয়োজনীয় টিপছ\nবহুক্ষেত্ৰত দেখা যায় যে তেওঁলোকে নিয়মীয়াকৈ চেম্পু কৰে, কিন্তু চুলিত তেল নিদিয়ে, ই কিমান সমীচীন?\nমূৰটো চুলিৰে ভৰি আছে। বহুতো মানুহৰে তেওঁলোকৰ সন্তান নিৰ্বিশেষে এতিয়া দীঘল চুলি ৰখাৰ বাবে এটা ষ্টাইল ষ্টেটমেণ্ট আছে। এই পৰিস্থিতিত চুলিৰ যত্নৰ প্ৰয়োজনীয়তা আৰু অধিক। যিহেতু বায়ুত প্ৰদূষণ বৃদ্ধি পাইছে, গড় স্বাস্থ্য মানো যথেষ্ট হ্ৰাস পাইছে। গতিকে এতিয়া বহুতো লোক সৰুৰে পৰা চুলি সৰাৰ দৰে সমস্যাত ভুগি আছে (hair loss since childhood)।\nআপোনাৰ চুলিৰ কিমান যত্ন ল'ব লাগে, আপোনাৰ চুলিত নিয়মীয়াকৈ তেল দিয়াটো কিমান গুৰুত্বপূৰ্ণ? নে আপুনি ছেম্পু কৰিব লাগিব- এই সকলোবোৰ দিশৰে আছে কিছু নিয়ম।\nপ্ৰথমতে, আমি এই আৰ্দ্ৰ, মৌচুমী প্ৰভাৱিত এলেকাত বাস কৰা সমস্যাবোৰৰ ভিতৰত এটা হ'ল অত্যধিক ঘাম ওলোৱা। ধূলি আৰু লেতেৰা পদাৰ্থ সেই ঘামত আবদ্ধ হৈ পৰে। ফলস্বৰূপে, চুলি সৰা লাহে লাহে অজ্ঞাতভাৱে হয় । চুলিৰ গুৰি তেতিয়া সঠিক পৰিমাণে পুষ্টিপ্ৰাপ্ত নহয়। চুলি পাতল হৈ পৰে। ই চুলি সৰাৰ সমস্যা বৃদ্ধি কৰে। সেয়েহে আপোনাৰ চুলি নিয়মীয়াকৈ পৰিষ্কাৰ কৰা প্ৰয়োজন (Hair needs to be cleaned regularly)।\nবহুক্ষেত্ৰত দেখা যায় যে তেওঁলোকে নিয়মীয়াকৈ ছেম্পু কৰে, কিন্তু চুলিত তেল নিদিয়ে। মনত ৰাখিব যিদৰে ছালৰ যত্ন লোৱাৰ বাবে দুটা বস্তু অতি গুৰুত্বপূৰ্ণ, এটা পৰিষ্কাৰ কৰা আৰু আনটো ময়েশ্চাৰাইজিং, চুলিৰ ক্ষেত্ৰতো একেই। সেই দৃষ্টিকোণৰ পৰা চুলিবোৰ কেৱল ছেম্পুৰে পৰিষ্কাৰ কৰিব নালাগে, কিন্তু চুলিবোৰ আৰ্দ্ৰ কৰিব লাগে। আৰু সেয়েহে তেল দিয়া, কণ্ডিচনাৰ ব্যৱহাৰ কৰাটো অতি প্ৰয়োজনীয়।\nবহু লোকে ক'ব যে যেতিয়া চুলিবোৰ তেলৰ সৈতে ওলাই আহে, চুলি অধিক আঠালগা হৈ পৰে ফলত ই ওলাই যায়। এইক্ষেত্ৰত তেল ব্যৱহাৰ কৰাটো অস্বস্তিকৰ । মনত ৰাখিব, যদি প্ৰয়োজন হয় চুলিবোৰ ঘৰত বন্ধৰ দিনত ৰাতি ভালদৰে তেল দি ৰাখিব। গোটেই ৰাতি তেল ৰাখিব। পিছদিনা ছেম্পু কৰক। চুলিৰ পুষ্টি থাকিব আৰু ষ্টাইলো থাকিব।\nFirst published: May 28, 2022, 19:37 IST\nHair Carehealthy lifestyle


Jonmani Rabha | লেডী সিংঘম! হ’বলগীয়া প্ৰৱঞ্চক স্বামীক ৰঙাঘৰৰ ভাত খুৱালে SI জোনমণিয়ে, খোল খালে ভণ্ড প্ৰেমিকৰ মুখা!– News18 assam\nলেডী সিংঘম! হ’বলগীয়া প্ৰৱঞ্চক স্বামীক ৰঙাঘৰৰ ভাত খুৱালে SI জোনমণিয়ে, খোল খালে ভণ্ড প্ৰেমিকৰ মুখা!\nমিছা কথা কৈ সম্পৰ্কত সোমোৱা প্ৰৱঞ্চক প্ৰেমিকক জোনমণিয়ে খুৱালে ৰঙাঘৰৰ ভাত।\nজোনমণি ৰাভা। অসম আৰক্ষীৰ এগৰাকী উপ–পৰিদৰ্শক। বহুতৰে হয়তো মনত আছে SI জোনমণি ৰাভাক। কিছুদিন পূৰ্বে এগৰাকী বিধায়কক উভতি ধৰাৰ এক অডিঅ’ ক্লিপক লৈ চৰ্চাৰ কেন্দ্ৰবিন্দু হৈ পৰিছিল জোনমণি। বিহপুৰীয়া সমষ্টিৰ বিধায়ক অমিয় কুমাৰ ভূঞাক উভতি ধৰাৰ সেই অডিঅ’ ক্লিপ ছচিয়েল মিডিয়াত ভাইৰেল হৈ পৰিছিল। তাৰ পিছতে বিভিন্নজনে প্ৰশংসাৰে ওপচাই পেলাইছিল জোনমণিৰ ৰাভাক। একাংশই আখ্যা দিছিল ‘লেডী সিংঘম’ হিচাপে।\nবিহপুৰীয়াৰ পৰা মাজুলীলৈ ধূনাগুৰি ঘাট আৰু চেনীমৰা ঘাটেৰে নিষেধাজ্ঞা সত্ত্বেও এটা ইঞ্জিনৰ নাও চলাচল কৰি আছিল। একাংশ লেচীয়ে নীতি–নিয়ম উলংঘা কৰি চলাই আছিল মাজুলীৰ নাও দুৰ্ঘটনাৰ পিছতে নিষিদ্ধ কৰা এটা ইঞ্জিনযুক্ত নাও। নাৱত নাছিল পৰ্যাপ্ত লাইফ জেকেট। আৰু আৰক্ষী বিষয়াগৰাকীয়ে সাহসেৰে সোৱনশিৰি নদীৰ বুকুত খেদি খেদি আটক কৰিছিল একাংশ লেচীক লগতে জব্দ কৰিছিল নাওসমূহ। তাৰ পিছতে জোনমণিলৈ আহিছিল বিধায়ক অমিয় ভূঞাৰ ফোন। সেই মানুহখিনিক হাৰাশাস্তি নকৰিবলৈ সকীয়াই দিছিল বিধায়কগৰাকীয়ে।\nবিধায়ক অমিয় ভূঞাক SI জোনমণিয়ে কৈছিল, 'আপুনি চৰকাৰক কি উত্তৰ দিব? বিধায়ক হৈ এনেকৈ কথা কৈছে যে? আপোনালোকেই নিয়ম নিৰ্ধাৰণ কৰি আমাক ভংগ কৰিবলৈ দিলে কেনেকৈ হ'ব? মিচ বিহেভ নকৰিব। মোৰ এছ পিৰ সৈতে আপুনি কথা পাতক।' এই ঘটনাই ৰাজ্যত যথেষ্ট চৰ্চা লাভ কৰিছিল।\nএইগৰাকী উপ–পৰিদৰ্শক জোনমণি ৰাভা পুনৰ চৰ্চালৈ আহিছে। অন্যায়–অনিয়মৰ বিৰুদ্ধে সাহসেৰে মাত মতা জোনমণি এইবাৰ চৰ্চালৈ আহিছে নিজৰ হ’বলগীয়া প্ৰৱঞ্চক স্বামীক গ্ৰেপ্তাৰ কৰি।\nৰাণা প’গাগ নামৰ এজন যুৱকৰ সৈতে এবছৰ পূৰ্বে প্ৰেমৰ সম্পৰ্ক গঢ়ি উঠিছিল জোনমণিৰ। ৰাণাই নিজকে অ’এনজিচিৰ চাকৰিয়াল বুলি পৰিচয় দিছিল। জোণমণি ৰাভা মাজুলী জিলাত কৰ্মৰত হৈ থকা সময়তে ৰাণাই নিজকে ভাৰতীয় তেল আৰু গেছ আয়োগৰ জনসম্পৰ্কৰক্ষী বিষয়া হিচাপে পৰিচয় দি আঙঠিও পিন্ধাইছিল। কিন্তু ৰাণা অ’এনজিচিৰ বিষয়া নাছিল, আছিল এটা হাই প্ৰফাইল প্ৰৱঞ্চক।\nবহু লোকৰ পৰা চাকৰি দিয়াৰ নামত ধন সৰকাইছিল ৰাণা প’গাগে। হ’বলগীয়া স্বামীৰ এই কথা জানিব পাৰি সহ্য কৰিব পৰা নাছিল জোনমণিয়ে। সোমবাৰে সোমবাৰে ৰাণা প’গাগক আবদ্ধ কৰি নগাঁও আৰক্ষীক গতাই দিয়ে জোনমণি ৰাভাই। জোনমণি ৰাভাৰ এজাহাৰৰ ভিত্তিত ৰাণাক গ্ৰেপ্তাৰ কৰি দুদিনৰ বাবে জিম্মাত লৈছে আৰক্ষীয়ে। ৰাণা প'গাগৰ পৰা আৰক্ষীয়ে অ'এনজিচিৰ বহু নকল ছীল-মোহৰ জব্দ কৰিছে।\nএই ঘটনাৰ পিছতে পুনৰ চৰ্চাত জোনমণি ৰাভা। বিধায়কৰ ধমকেও টলাব নোৱাৰা সাহসী জোনমণিয়ে ৰেহাই নিদিলে নিজৰ হ’বলগীয়া স্বামীকো। মিছা কথা কৈ সম্পৰ্কত সোমোৱা প্ৰৱঞ্চক প্ৰেমিকক জোনমণিয়ে খুৱালে ৰঙাঘৰৰ ভাত।


বুদ্ধং শৰণং গচ্ছামি (অনুপমা বৰগোহাঞি) - সাহিত্য ডট অৰ্গ\nবুদ্ধং শৰণং গচ্ছামি\nজীৱজগতৰ জন্ম, মৃ্ত্যু, জৰা, ব্যাধি — এই চাৰিওটা ৰহস্যৰ উত্তৰ জানিবৰ বাবে আজিৰ পৰা প্রায় ২৫০০ বছৰৰ পূৰ্বে ভাৰতৰ কপিলাবস্তৰ ৰাজকুমাৰ সিদ্ধা্ৰ্থই ৰাজসুখ এৰি বনলৈ গৈ তপস্যা কৰিছিল৷ এই তপস্যা বা ‘গৱেষণা’ৰ ফলত তেখেতৰ মোক্ষ বা বু্দ্ধত্ব প্রাপ্তি হল৷ তেখেতৰ আদৰ্শ তথা বাণীয়ে সহস্র ব্যক্তিক জীৱন যুদ্ধত জয়ী হবলৈ সাহস যোগালে৷ দেশে বিদেশে বুদ্ধদেৱৰ বাণী প্রচাৰ হল৷ বহু দেশে তেখেতৰ আদৰ্শ ৰাজধৰ্ম হিচাবে গ্রহণ কৰিলে৷…\nবুদ্ধদেৱৰ ‘অহিংসা পৰম ধৰ্ম’ – এই বাণী সাৰোগত কৰিয়েই মহাত্মা গান্ধীয়ে দেশলৈ স্বাধীনতা আনিছিল৷ এই বাণী লৈয়ে আমেৰিকাৰ মাৰ্টিন লুথাৰে দেশৰ পৰা কলা-বগা ছালৰ বৈষম্য আঁতৰ কৰিবলৈ সক্ষম হৈছিল৷ কিন্ত বহুলোকে ভাবে যে অহিংসা দুৰ্বল মনৰ পৰিচায়ক – সেয়ে আজি পৃথিৱীৰ য’তে ত’তে হত্যা, সন্ত্রাস, আৰু ধ্বংসলীলা। …বিজয়ৰ নিচান, শান্তি আৰু আনন্দৰ ধ্বজা ক’ত উৰিছে ???\nমনা এজনী ৰঙিয়াল, উৎসাহী, বুদ্ধিমতী ছোৱালী-জীৱনত সফল হোৱাৰ, উচ্চতাৰ শিখৰ চোৱাৰ প্রচন্ড বাসনা৷ হঠাৎ আহি পৰা সংঘাত – পিতৃ বিয়োগে তাইৰ জীৱনৰ গতি কিছু সলনি কৰি দিলে৷ চিকিৎসক হোৱাৰ বাসনাক জলাঞ্জলী দি ৰসায়ন বিজ্ঞানক মুখ্য বিষয় হিচাবে লৈ উচ্চ শিক্ষা সম্পন্ন কৰিলে৷ নানা কাৰণত কলেজৰ শিক্ষয়ত্রী পদৰ বাবেও নিৰ্বাচিত নহল৷ ওচৰৰ চৰকাৰী স্কুল এখনত শিক্ষকতা কৰি থকা মনাৰ, জীৱনক লৈ সদায় আপচোচ!..নিজতকৈ কম যোগ্যতা থকা লগৰীয়াক উচ্চ প্রতিষ্ঠিত দেখিলে বুকুখন জ্বলি যায়৷ সকলোৰে পৰা আঁতৰি ফুৰে তাই আজিকালি। আগৰ ৰঙিয়াল মনাজনী অনবৰতে খিঙখিঙাই থকা হ’ল ।\nনিকিতাই জীৱনত যি বিচাৰিছিল সকলো পালে৷ এটা ভাল চাকৰি, বিত্তবান পতি, মৰমীয়াল শাহু শহুৰ — উস্ জীৱন যে ইমান সুন্দৰ হব পাৰে ভবাই নাছিল তাই৷..১বছৰ, ২বছৰ, ৩বছৰ—নিকিতাৰ সুখ আনন্দবোৰ যেন কম হৈ যাব ধৰিছে কিবা এটা অপ্রাপ্তি্ত..বিয়াৰ ৬বছৰৰ পাছত অকলশৰীয়া অৱস্থাত মনাই ভাবে ‘মই কি পাপ কৰিছিলো, যাৰ বাবে আজিও মোৰ শূন্য কোলা..মোৰ মৰমীয়াল শাহু-শহুৰ কথাই প্রতি মোৰ ওপৰত অসন্তুষ্ট’!!\nমিনিয়ে শাহুয়েকক কৰ্কট ৰোগৰ চিকিৎসা কৰাবলৈ নিজেই অনা নিয়া কৰিব লাগে নগৰৰ চিকিৎসালয়লৈ৷ হঠাৎ এদিন মিনিৰ অনুভৱ হল পেটৰ বিষ – সাধাৰণ ভাবে চিকিৎসকৰ লগত আলোচনা কৰিলে..চিকিৎসকে পৰীক্ষা নিৰিক্ষা কৰি ঘোষণা কৰিলে সেই নিদাৰুন সত্যটো – মিনি কৰ্কটৰোগৰ বলী হৈছে – এয়া তাইৰ বেমাৰৰ ২য় স্তৰ ! মিনি ভাঙি পৰিল৷ লৰা-ছোৱালী দুটা সৰু সৰু৷ ৮ম আৰু ১০ম মানত পঢ়ে – পঢ়াত জোৰ দিয়াৰ সময়৷ পৰিয়ালৰ একমা্ত্ৰ সন্তান মিনিৰ পতি কৰ্মসূত্ৰে বৰ ব্যস্ত্য৷ ঘৰখনৰ এইবোৰ দুৰ্যোগ সহ্য কৰিব নোৱাৰি শহুৰেকৰ কলিজা স্তব্ধ হৈ (Heart attack) গাড়ী চলাই থাকোতেই মৃত্যু হল!..\nএনেকুৱা সৰু-বৰ ঘটনাবোৰ হল আমাৰ প্রায়বোৰ পৰিয়ালৰে নিয়মিত প্রতিচ্ছবি৷ কোনো ব্যক্তিয়ে বুকু ডাঠ কৰি কব নোৱাৰে – মই জীৱনত যি বিচাৰিছলো তাকে পালো বা মোৰ জীৱনলৈ কেতিয়াও কোনো সংঘাত অহা নাই৷ অৱশ্যে ইয়াৰ অৰ্থ এয়া নহয় যে কোনো ব্যক্তি জীৱনত কেতিয়াও সম্পূৰ্ণ সুখী হব নোৱাৰে৷ মানুহ সম্পূৰ্ণ সুখী আৰু সদা আনন্দময় হব পাৰে, যদিহে নিজেই বিচাৰে৷..\nএতিয়া পুনৰ আহিব বিচাৰিছো বুদ্ধদেৱৰ কথালৈ৷ ৰাজকুমাৰ সিদ্ধাৰ্থ কেনেকৈ ‘বুদ্ধ’ হল সেয়া সকলোৱে জনা কথা৷ এইখিনিতে এইটো জনাব বিচাৰিম যে আমি সকলোৱেই একোজন ‘বুদ্ধ’ – এই কথাটোকে আমি নাজানো বা বুজি নাপাওঁ ৷ এই সংসাৰৰ মায়া মোহ জলাঞ্জলী দি, ধৰ্ম কৰ্ম বা নানা নানা আচাৰ বিচাৰ পালন কৰিলেহে আমি ‘বুদ্ধ’ হব পাৰিম এনে নহয় ৷ বৌধদৰ্শনৰ অপপ্রচাৰ আৰু অগৱেষণাৰ বাবে তথা ইয়াক কেবল ধাৰ্মিক পূজাৰ ৰূপ দিয়াৰ বাবে ভাৰততে জন্মহোৱা এই দৰ্শন প্রায় মৃতপ্রায়৷ কিন্ত ১৩শতিকাৰ আৰম্ভণীতে জাপান দেশৰ এজন পুৰোহিত নিচিৰেনে (NIichiren Daishonin) বৌধদৰ্শনক পুনৰ প্রতিষ্ঠা কৰে৷ বু্দ্ধদেবৰ বাণী সমূহক এক গাঁঠা বা সূ্ত্রৰ ৰূপত সংকলন কৰা হয়৷ ইয়াক ‘Lotus Sutra” বা ‘কমল গাঠা’ বুলি জনা যায়৷\nমিনিৰ কথালৈ আকৌ এবাৰ আহিছো — মিনি (সঁচা নাম/ সঁচা কাহিনী) মোৰ প্রতিবেশী তথা বৌধিক সংগঠণ ‘চকা গাক্কাই’ (SGI)ৰ সদস্যা৷ (‘চকা গাক্কাই’ বা SGI কি এই বিষয়ে পিছত জনোৱাৰ আাশা থাকিল৷ অৱশ্যে জানিব বিচৰাসকলে ইন্টাৰনেটতে বিষদ জানিব পাৰিব)৷ মিনিয়ে সংসাৰৰ তিতা কেঁহা সহ্যৰ অতীত যেন অনুভৱ হোৱাত বিভিন্ন ঠাইত বিভিন্ন ধৰ্মগুৰুৰ সমাগম, ধৰ্মীয় চ্যেনেল আদি চাই সময় কটাইছিল৷ তথাপিও ‘শান্তি’ যেন তাইৰ বাবে সপোনৰ অগোচৰ ! ডিপ্রেচনৰ চিকাৰ হৈ তাই কৰি থকা স্কুলৰ চাকৰিটোও এৰি দিলে৷ এদিন ৰাতিপুৱা ওচৰৰ পাৰ্ক খনত প্রাতঃভ্রমণ কৰি ফুৰোতে কথা হল ঘৰৰ ওচৰৰ ‘কিৰণ আণ্টীৰ’ লগত৷ কিৰণ আণ্টীক মিনিয়ে সদায় লক্ষ্য কৰে – তেওঁৰ মুখখনত সদায় আনন্দৰ দিপ্তিশিখা৷ ‘কেনে আছে’ সুধিলে সদায় এমোকোৰা হাঁহিৰে উত্তৰ দিয়ে ‘বহুত বঢ়িয়া’৷ দুখ আৰু চি্ন্তাই যেন কোনোদিনে চুব পৰা নাই এই ৬০ বছৰীয়া আন্টিজনীক৷ আজি ১১/১২ বছৰে দেখি আহিছে কিৰণক মিনিয়ে৷ নিজৰ অশান্তি আৰু সময়ৰ অভাবৰ বাবে কেতিয়াও কথা পতা নহয় তেওঁৰ লগত৷ কিৰণৰ ঘৰত প্রায়ে মাহত এবাৰ দুবাৰ বহু মানুহৰ আগমণ হয়৷ এঘণ্টামান কিবাকিবি আলোচনা, গান আৰু বুজি নোপোৱা অদ্ভূত মন্ত্ৰোচ্চাৰণৰ ধ্বনি শুনে মিনিয়ে কিৰণ আণ্টীৰ ঘৰত৷ কিৰণৰ ঘৰলৈ অহা মানুহখিনি সদায় হাঁহিমুখীয়া আৰু শান্ত প্রকৃতিৰ৷ সেইদিনা মিনিৰ মন গল কিৰণ আন্টিক সুধিবলৈ.. ‘আপোনাৰ ঘৰত মাজেমাজে কিহৰ সন্মিলন হয়?’ ‘অ’ তুমি সঁচাকৈ জানিব বিচাৰা যদি অহা দেওবাৰে পুৱা ১০বজাত মোৰ ঘৰলৈ আহিবা৷ আমি নিজৰ তথা বিশ্বৰ শান্তিৰ বাবে প্রাৰ্থনা কৰো৷’ মিনিৰ মনে মনে হাঁহি উঠিল ‘নিজৰেই শান্তি নাই, সময় নাই – ক’ত বিশ্বৰ শান্তিৰ বাবে প্রাৰ্থনা কৰিবলৈ সময় পাম!’..\nতথাপিও কব নোৱাৰাকৈয়ে নিৰ্দ্দিষ্ট দেওবাৰত নিৰ্দ্দিষ্ট সময়ত মিনি কিৰণৰ ঘৰত ওলালগৈ৷ চিনাকী-অচিনাকী সকলো মানুহে মিনিক হাঁহিমুখে স্বাগতম জনালে। সেইখন আছিল Soka Gakki ৰ সাধাৰণ আলোচনা সভা৷ Soka Gakki ৰ অৰ্থ হৈছে Society For The Creation of Value অৰ্থাৎ ‘মূল্যবোধ সৃষ্টি কৰা সমাজ’৷\nচুনেচাবুৰ’ মাকিগুচি নামৰ এজন সংস্কাৰী শিক্ষকে নিচিৰেনৰ বৌধিক জাগৰণৰ দ্বাৰা প্রভাবিত হৈ সেইসময়ত (১৯৩০চন) সন্ত্ৰাস জৰ্জৰিত জাপানী সমাজত বুদ্ধদেবৰ বাণীসমূহ সহজ আৰু বহুলভাবে প্রচাৰ কৰিবলৈ এই সংগঠনৰ জন্ম দিছিল৷ কিন্ত মাকিগুচি আৰু তেওঁৰ ঘনিষ্ঠ সহযোগী যচেই তডা ‘thought criminal’ অৰ্থাৎ ‘চিন্তাশীল অপৰাধী’ হিচাবে জাপানৰ মিলিটেৰী শাসকৰ দ্বাৰা কাৰাবব্দী হল৷ ১৯৪৪ চনত কাৰাবন্দী অৱস্থাতে মাকিগুচিৰ মৃত্যু হয়৷ যচেই তডা কাৰাবাসৰ পৰা মুক্তি হৈ এই সংগঠনক অধিক সক্ৰিয় কৰি তুলিলে৷ বুদ্ধদেবৰ শিক্ষাৰ দ্বাৰা যে মানুহৰ স্বজাগৰণ, আশাবাদী, সংগ্রামী, আত্মবিশ্বাসী, সাহসী আদি প্রবৃত্তিবোৰ জগাই তুলিব পাৰি – তাক প্রচাৰ কৰিবলৈ ললে৷ তেওঁ ইয়াৰ বাবে ‘Human Revaluation’ বুলি এটা বিশেষ শব্দ ব্যৱহাৰ কৰিছিল আমি ইয়াক কম – মানুহ হিচাবে জাগি উঠা বা ‘মানৱৰ নৱজাগৰণ’……\nটং,টং,টং পবিত্ৰ বেলৰ শব্দত মিনি উচপ খাই উঠিল৷৷সকলোৰে লগত স্বতঃস্ফূৰ্ত ভাবে ‘ন্যাম ম্যাহো ৰেন্গে ক্য’—এই শব্দকেইটা হাতজোৰ কৰি আওৰাই থাকিল৷—১০ মিনিট – তাৰপিছত সকলো নীৰব৷ অপাৰ শান্তি আৰু আনন্দ সকলোৰে মুখত! সকলোৱে হাঁহিমুখে আকৌ লগ হোৱাৰ, কাৰোবাৰ যদি কিবা সমস্যা আছে – তাৰকাৰণে প্রাৰ্থনা তথা সহায় কৰাৰ প্রতিশ্রুতি দি ঘৰাঘৰি গলগৈ৷\nমিনিৰ মনলৈ অদ্ভূত শান্তি এটা নামি আহিল৷ – সদায় নিজৰ কাৰণেই আমি ভগবানক ভাবো৷ লোকৰ কাৰণে, নিচিনা নজনা এজনৰ কল্যানৰ বাবে প্রাৰ্থনা কৰিলেও মনৰ শান্তি হয়, মিনিয়ে ভবাই নাছিল ৷ কিৰণ আণ্টীৰ লগত আলোচনা কৰি আৰু বিশ্বাস, অভ্যাস, অধ্যয়ণ – এই তিনিৰ প্রতিজ্ঞা কৰি মিনিও SGIৰ সদস্য ভৰ্তি হল৷ এইজনী মিনিয়ে ‘ন্যাম ম্যাহো ৰেন্গে ক্য’— অৰ্থাৎ নিজৰ ভিতৰত থকা সকলো ধনাত্মক প্রবৃত্তিক জগাই তোলাৰ মন্ত্র লৈ কৰ্কটৰ দৰে দূৰাৰোগ্য ৰোগকো জয় কৰিলে৷ আজি মিনিয়ে নিজে নতুন সদস্যৰ ঘৰলৈ যায় – সাহস দিয়ে, প্রাৰ্থনা কৰে৷ মিনি আজি সম্পূৰ্ণ সুখী৷ জীৱনে তাইক যি দিছে তাক ধনাত্মক ভাবে গ্রহণ কৰে – যিমান বাধা বিঘিনি আহিলেও হাঁহিমুখে যুঁজি যাবলৈ সংকল্পবদ্ধ আৰু সেয়ে সমস্যাবোৰেও যেন আজিকালি তাইৰ ওচৰলৈ আহিব নুখুজে! সদায় অকলশৰীয়া অনুভব কৰা মিনিৰ বাবে আজি গোটেই পৃথিবীখনৰ প্রতিজন ব্যক্তিয়েই বন্ধু আজি!\nসদাশয় পাঠক, এয়া কোনো গল্প নহয়, সঁচা কাহিনী৷ বুদ্ধদেবৰ দৰ্শনৰ লগত যি পৰিচিত হৈছে তেওঁলোকে নিশ্চয় হৃদয়ংগম কৰিব যে বুদ্ধদেবৰ দৰ্শনে আমাৰ জীৱনক কেনেকৈ সলনি কৰি দিয়ে৷ পূৱা গধূলি ১০মিনিট সময় ‘ন্যাম ম্যাহো ৰেন্গে ক্য’ৰ ধ্যানে(chanting)জীৱনৰ দৃৰ্শনেই সলনি কৰি দিব পাৰে – এয়া মোৰ নিজৰো অভিজ্ঞতা৷ মনা, নিকিতা এওঁলোকেও যদি পূৰ্ণ অধ্যয়ণ আৰু বিশ্বাসেৰে বুদ্ধৰ দৰ্শনক বুজি লৈ জীৱন সলনি কৰাৰ চেষ্টা কৰে, তেওঁলোকো মিনিৰ দৰে পূৰ্ণ সূখী হব পাৰিব বুলি মোৰ বিশ্বাস৷ এজন পূৰ্ণ সূখী মানুহে নিজে নজনাকৈ সমাজখনলৈ শান্তি অনাত অবদান দিয়ে৷\n← মৌচুমী ভূঞা চৌধুৰীৰ পি এইচ ডি ডিগ্ৰী লাভ\nআমাৰ শিক্ষা ব্যৱস্থা, তথ্য আৰু জ্ঞান -(মেদিনী নেওগ) →


no-details-about-onboard-passengers-of-the-ill-feted-boat-at-nimatighat-2-still-missing-ghy-balen-manju-b– News18 assam\nNimatighat Boat Tragedy : নিমাতীঘাটৰ দুৰ্ঘটনাগ্ৰস্ত নাৱৰ যাত্ৰীৰ সংখ্যাৰ কোনো হিচাপ নাই লেচীৰ হাতত,বিৰতিহীনভাৱে চলিছে উদ্ধাৰ অভিযান, এতিয়াও সন্ধানহীন ২ গৰাকী\n"টিকট কটা, যাত্ৰীৰ সংখ্যাৰ কোনো হিচাপ নাই লেচীৰ হাতত। টিকট কটা-নকটা বিভাগৰ মানুহে চাব লাগিছিল, এয়া বিভাগৰ মাৰাত্মক ভুল।" আভ্যন্তৰীণ জল পৰিবহণ বিভাগৰ কাৰ্য্যবাহী বিষয়া ৰাজ হুছেইন খানৰ মন্তব্য\nLast Updated : September 09, 2021, 12:00 IST\nনিমাতীঘাটৰ নাও দুৰ্ঘটনাত (Nimatighat Boat Tragedy) এই পৰ্যন্ত এজনৰ মৃতদ্হ উদ্ধাৰ কৰা হৈছে। কিন্তু মৃতকৰ সংখ্যা বৃদ্ধিৰ আশংকা এতিয়াও নুই কৰা নাই সংশ্লিষ্ট বিভাগে। বিৰতিহীনভাৱে উদ্ধাৰ অভিযান চলি আছে নিমাতীঘাটত। বিভাগীয় সূত্ৰমতে এই পৰ্যন্ত ৩ জনৰ মৃত্যুৰ আশংকা কৰা হৈছে। যদিও এতিয়ালৈ মৃতদেহ উদ্ধাৰ হোৱা নাই আৰু আনুষ্ঠানিকভাৱে এই কথা সদৰী কৰা হোৱা নাই । এতিয়ালৈ সন্ধানহীন হৈ আছে ২ গৰাকী লোক।\nবুধবাৰৰ কৰুণ ট্ৰেজেডীয়ে সকলোৰে অন্তৰ চিৰা-চিৰ কৰি পেলাইছে। সমগ্ৰ ৰাজ্য ক্ষোভত ফাটি পৰিছে। মানুহৰ জীৱনক লৈ হেতালি খেলা এই বিভাগটোৰ বিৰুদ্ধে সকলো লোক খঙত জ্ৱলি-পকি আছে। প্ৰশ্ন হৈছে ইমান এক বিপদজনক কাণ্ড ঘটিব পৰাকৈ কিমান অকৰ্মণ্য আৰু বেপৰোৱা হ'ব পাৰে এটা চৰকাৰী বিভাগ!\nআভ্যন্তৰীণ জল পৰিবহণ বিভাগ (Inland Water Transport Department)ৰ কাৰ্য্যবাহী বিষয়া ৰাজ হুছেইন খানে NEWS18 অসম নৰ্থ-ইষ্টক জনোৱা মতে মানুহৰ মৃত্যুৰ সংখ্যা কিমান এই পৰ্যন্ত কোনেও সঠিককৈ ক'ব নোৱাৰে। জল পৰিবহণ বিভাগৰ ভিতৰুৱা তথ্য অনুসৰি এতিয়ালৈ ৩ গৰাকীৰ মৃত্যুৰ আশংকা কৰা হৈছে । উদ্ধাৰ অভিযান চলি আছে আৰু ঘটনাস্থলীত সকলো উচ্চপদস্থ বিষয়াই তদাৰক কৰি আছে।"\nআন এক গুৰুত্বপূৰ্ণ মন্তব্য কৰি ৰাজ হুছেইন খানে কয়, "টিকট কটা, যাত্ৰীৰ সংখ্যাৰ কোনো হিচাপ নাই লেচীৰ হাতত। টিকট কটা-নকটা বিভাগৰ মানুহে চাব লাগিছিল, এয়া বিভাগৰ মাৰাত্মক ভুল।"\nকাৰ্য্যবাহী বিষয়া ৰাজ হুছেইন খানে আৰু কয়, "আভ্যন্তৰীণ জল পৰিবহণ বিভাগত বিষযা-কৰ্মচাৰীৰ অভাৱেই হৈছে বিভাগটো ভলদৰে নচলাৰ মূল কাৰণ। "বিষয়া-কৰ্মচাৰীৰ অভাৱৰ বাবে সঠিক কাম কৰিব নোৱাৰে কোনো বিষযাই। এটা বৃহৎ কাৰ্য্যালয়ত এগৰাকী বিষয়াই কিমান কাম কৰিব, এটা মূৰে কিমান কাম কৰিব?" প্ৰশ্ন জল পৰিবহণ বিষয়া গৰাকীৰ।\nতেওঁ আৰু কয়, নতুন মানুহ দুই-তিনিজন যোগদান কৰিছে যদিও কাম কৰিব নাজানে,\nবুদ্ধিমান লোক সমাইছে, কিন্ত অভিজ্ঞতাৰ অভাৱ। প্ৰথমে বিভাগৰ খালী পদ পূৰণ কৰি কৰ্মচাৰীৰ সংখ্যা বৃদ্ধি কৰিব লাগিব" বুলি কয় ৰাজ হুছেইন খানে। কিন্তু খালী পদ পূৰণৰ বাবে বিভাগত জনাই থকাৰ পিছতো নিযুক্তি হোৱা নাই বুলি মন্তব্য কৰে বিষয়াজনে।\nFirst published: September 09, 2021, 12:00 IST\njorhatMajuliNimatighat Ferry Accidenttragedy


লকডাউনেই একমাত্ৰ বিকল্প নেকি?\nপৃথিৱীৰ সৰ্ববৃহৎ গণতান্ত্ৰিক দেশ এখনৰ নাগৰিক হিচাপে আমি সবিনয়ে স্বীকাৰ কৰো যে আমাৰ দৰে পশ্চাদপদ, দাৰিদ্ৰতা, দুৰ্ভীক্ষ আৰু অন্ধবিশ্বাসেৰে আবৰা দেশ এখনে ভালেমান দিশত উন্নত বিশ্বৰ সৈতে ফেৰ মাৰিব নোৱাৰো। বিশেষকৈ আৰ্থ-ৰাজনীতি, বিজ্ঞান-প্ৰযুক্তি আৰু সৰ্বোপৰি জীৱন ধাৰণৰ উপায়ৰ ক্ষেত্ৰত আমাৰ অৱস্থা সেইবোৰ দেশৰ তুলনাত তেনেই তথৈবচ। বৰঞ্চ বিজ্ঞান-প্ৰযুক্তি, চিকিৎসা সেৱা আদিৰ দৰে বহু বিষয়ত ভাৰতবৰ্ষৰ দৰে এখন পিছপৰা দেশে এনেবোৰ উন্নত দেশৰ কৃপাৰ ওপৰতে নিৰ্ভৰশীল হ’ব লগা হয়। সেয়েহে এনেবোৰ পশ্চিমীয়া উন্নত দেশে মহামাৰী প্ৰতিৰোধৰ ক্ষেত্ৰত যিবোৰ ব্যৱস্থা গ্ৰহণ কৰিছে তাৰ হুবহু অনুকৰণ কিমান দূৰ গ্ৰহণযোগ্য সেই বিষয়ত আমাৰ প্ৰশ্ন কৰাৰ থল আছে।\nদুৰ্ভাগ্যৰ কথা যে কোভিড-১৯ প্ৰতিৰোধ কৰাৰ বাবে ভাৰতবৰ্ষই অতি তাৎক্ষণিকভাৱে ইটালীৰ দৰে এখন উন্নত দেশৰ পন্থা গ্ৰহণ কৰি দেশৰ জনগণক মাত্ৰ চাৰিঘণ্টাৰ সময় প্ৰদান কৰি সমগ্ৰ ভাৰতবৰ্ষত লকডাউন ঘোষণা কৰিছিল। ইটালীত ২০২০ চনৰ ৩০ জানুৱাৰিত প্ৰথমটো ক’ৰোনা ভাহইৰাছ আক্ৰান্তৰ ঘটনা ধৰা পৰিছিল। ইটালী ভ্ৰমণ কৰিবলৈ অহা দুগৰাকী চীনা পৰ্যটকৰ দেহত এই ভাইৰাছ পোনতে চিনাক্ত কৰা হৈছিল। কোভিড-১৯ আক্ৰান্ত তৃতীয়জন ব্যক্তি আছিল এগৰাকী ইটালিয়ান নাগৰিক যিজনাক চীনৰ য়ুহান প্ৰদেশৰপৰা অপসৰণ কৰি নিজ দেশলৈ লৈ অনা হৈছিল। যেতিয়া ফেব্ৰুৱাৰি মাহত ইটালীৰ লোমবাৰ্ডো আৰু ভেনিটোত পুনৰাই ১৬ জন লোক কোভিড-১৯ ত আক্ৰান্ত হ’ল আৰু ইয়াৰে দুজন মৃত্যুমুখত পৰিল তেতিয়াই লোমবাৰ্ডোৰ কেবাখনো চহৰত লকডাউন ঘোষণা কৰা হ’ল। ২০২০ ৰ ২১ ফেব্ৰুৱাৰিত ঘোষিত এই লকডাউনে লোমবাৰ্ডোৰ লোডি প্ৰদেশৰ এঘাৰখন পৌৰ নিগমক সামৰি লৈছিল য’ত আছিল প্ৰায় ৫০,০০০ কোভিড-১৯ আক্ৰান্ত লোক। এই লকডাউন ৬ মাৰ্চত অন্ত পৰাৰ কথা আছিল যদিও আক্ৰান্তৰ সংখ্যা ক্ৰমাগতভাৱে বৃদ্ধি পোৱাত ইটালীৰ প্ৰধানমন্ত্ৰী গিউছেপে কণ্টে ইয়াক উত্তৰ ইটালী পৰ্যন্ত সম্প্ৰসাৰণ কৰাৰ ঘোষণা দিয়ে। ইয়াৰ পাছতে ৯ মাৰ্চ তাৰিখে সমগ্ৰ দেশতে বলৱৎ হোৱাকৈ লকডাউনৰ ঘোষণা দিয়া হয় যাক বাস্তৱ অৰ্থত প্ৰয়োগ কৰা হয় ১০ মাৰ্চৰপৰা। অৰ্থাৎ প্ৰাৰম্ভিকভাৱে লকডাউন ঘোষণা দিয়া দিনৰপৰা ধৰিলে সমগ্ৰ ইটালীৰ জনসাধাৰণে মোটামুটিভাৱে ১৯ দিনৰ এক সময় পাইছিল, যাতে এইখিনি সময়ত দেশখনৰ নাগৰিকসকলে এক সৰ্বাংগীন দেশব্যাপ্ত লকডাউনৰ বাবে প্ৰস্তুত হৈ উঠিব পাৰে।\nইয়াৰ বিপৰীতে ভাৰতবৰ্ষত প্ৰধানমন্ত্ৰী নৰেন্দ্ৰ মোদীয়ে ২৪ মাৰ্চৰ নিশা ৮ বজাত সমগ্ৰ দেশত প্ৰযোজ্য হোৱাকৈ লকডাউনৰ ঘোষণা আগবঢ়ায় যাক প্ৰযোজ্য কৰা হয় উক্ত দিনা নিশা বাৰ বজাৰপৰা। অৰ্থাৎ সমগ্ৰ দেশবাসীক লকডাউনৰ বাবে প্ৰস্তুত হ’বলৈ সময় দিয়া হৈছিল মাথো চাৰিঘণ্টা। আমি মনত ৰখা অতি প্ৰয়োজনীয় যে বিগত ৩০ জানুৱাৰিত কেৰালাত দেশৰ প্ৰথমজন কোৰোনা আক্ৰান্ত ৰোগী ধৰা পৰিছিল। ইয়াৰ পাছত কোভিড-১৯ আক্ৰান্ত লোকৰ সংখ্যাই যেতিয়া ৫০০ অতিক্ৰম কৰে তেতিয়া দেশৰ প্ৰধানমন্ত্ৰীজনে ২২ মাৰ্চত সমগ্ৰ ভাৰতবাসীক ‘জনতা কাৰ্ফিউ’ পালন কৰিবলৈ আহ্বান জনায়। এই জনতা কাৰ্ফিউ আহ্বান কৰাৰ সময়তো তাৰ মাথোঁ দুদিনৰ পাছতে যে ভাৰতবৰ্ষৰ ১৩০ কোটি নাগৰিকে লকডাউনৰ কবলত পৰিব সেই বিষয়ত প্ৰধানমন্ত্ৰীয়ে নিজে বা দেশখনৰ গৃহ মন্ত্ৰালয়ৰপৰা কোনো ইংগিত প্ৰদান কৰা হোৱা নাছিল। যিহেতু কোভিড-১৯ এ ২৪ মাৰ্চলৈ তেনেই সামান্য সংখ্যক লোককহে আক্ৰান্ত কৰিছিল সেয়েহে দেশখনৰ অংশবিশেষত¸ বা নিৰ্দিষ্ট এলেকাত লকডাউন (যিটো ইটালী, নেদাৰলেণ্ড আদি দেশে প্ৰযোজ্য কৰিছিল) বলৱৎ কৰিব পৰা গ’লহেঁতেন। কিন্তু তেনেধৰণৰ ভৌগোলিক এলেকা কেন্দ্ৰিক আংশিক লকডাউনৰ সলনি বিমুদ্ৰাকৰণ ঘোষণাৰ লেখিয়াকৈ প্ৰধানমন্ত্ৰীয়ে সৰ্বাত্মক লকডাউন ঘোষণা কৰিলে— যাৰ বাবে জীয়াতু ভুগিবলৈ বাধ্য হ’ল দেশখনৰ বিভিন্ন চহৰ-মহানগৰ আৰু ঔদ্যোগিক এলেকাত কৰ্মৰত বনুৱা আৰু শ্ৰমিকসকলে। যাৱতীয় কোনোধৰণৰ প্ৰস্তুতিৰ অৱকাশ নিদিয়াকৈ দেশখনৰ জনগণক লকডাউনলৈ ঠেলি দিয়া সিদ্ধান্ত কিমান যুক্তিযুক্ত আৰু প্ৰয়োজনীয় আছিল তাক নিশ্চয় সময়ে এদিন বিচাৰ কৰিব।\nএতিয়া সমগ্ৰ বিশ্বজুৰি উত্থাপিত গুৰুত্বপূৰ্ণ প্ৰশ্নটো হৈছে— কোভিড-১৯ প্ৰতিৰোধ কৰাৰ বাবে ‘লকডাউন’ এক উপযুক্ত পন্থা হয় জানো? এখন দেশৰ কোটি কোটি লোকক আৰ্থিকভাৱে বিধ্বস্তপ্ৰায় অৱস্থালৈ ঠেলি দিয়া এই পন্থা কিমানদূৰ যুক্তিযুক্ত? আমি দেখিছো লকডাউনৰ নিচিনা এক স্বৈৰাচাৰী পন্থা অৱলম্বন কৰাৰ সলনি পৃথিৱীৰ কেবাখনো দেশে শাৰীৰিক দূৰত্ব (Physical distancing) আৰু নিজকে প্ৰতিৰোধ (Self prevention) কৰাৰ মন্ত্ৰণাৰে নিজৰ নাগৰিকসকলক দৈনন্দিন কাম-কাজত যুক্ত হৈ থকাৰ অনুমতি দিছে। এনে দেশসমূহৰ ভিতৰত আছে ছিংগাপুৰ, দক্ষিণ কোৰিয়া, ছুইডেন, নেদাৰলেণ্ড আদি। কোভিড-১৯ ৰ আটাইতকৈ সফল প্ৰতিৰোধ আগবঢ়োৱা বাবে দক্ষিণ কোৰিয়াৰ নাম সততে উচ্চাৰিত হোৱাতো এই ক্ষেত্ৰত প্ৰণিধানযোগ্য। যোৱা ২০ জানুৱাৰিত প্ৰথমজন ক’ৰোনা আক্ৰান্তক ধৰা পেলোৱাৰ পাছৰে পৰা দক্ষিণ কোৰিয়াৰ স্বাস্থ্য দপ্তৰে কেৱল পৰীক্ষা আৰু সামাজিক দূৰত্বৰ জৰিয়তে মহামাৰীক প্ৰতিৰোধ কৰিবলৈ চেষ্টা কৰিছে। বিশ্ব স্বাস্থ্য সংস্থাৰ জৰুৰীকালীন স্বাস্থ্যৰ (Health Emergencies) মুৰববী ড০ মাইকেল ৰিয়ানে দক্ষিণ কোৰিয়া আৰু ছিংগাপুৰে অৱলম্বন কৰা পন্থা সকলো দেশে অৱলম্বন কৰিব লাগে বুলি এনেদৰে কৈছে। “We’ve seen example in places like Singapore and South Korea, where government haven’t had to shut everything down…………. . They’ve been able to make tactical decisions regarding school, tactical decisions regarding movements, and been able to move forward without some of the draconian measures.”\nশেহতীয়াভাৱে কংগ্ৰেছ সভানেত্ৰী ছোনিয়া গান্ধী আৰু প্ৰাক্তন কংগ্ৰেছ সভাপতি ৰাহুল গান্ধীয়ে লকডাউন সন্দৰ্ভত দিয়া মন্তব্যক লৈ দেশজুৰি বিতৰ্ক হৈছে। তাৎপৰ্যপূৰ্ণ কথাটো হ’ল এওঁলোকে ভাৰতবৰ্ষৰ লকডাউন পৰিকল্পনাহীনভাৱে বলৱৎ কৰা বুলিহে কৈছে, ইয়াৰ প্ৰয়োজনীয়তাক একেবাৰে নাকচ কৰা নাই। কিন্তু পৃথিৱীৰ বহু বিজ্ঞানী, চিকিৎসক, গৱেষক আদিয়ে কোভিড-১৯ প্ৰতিৰোধৰ ক্ষেত্ৰত ‘লকডাউন’ক এক স্থায়ী সমাধান বুলি ক’ব বিচৰা নাই। আজি কিছুদিন আগতে দ্যা ৱাইৰ (The Wire) ত সম্প্ৰচাৰিত এক সাক্ষাৎকাৰত দেশৰ এগৰাকী আগশাৰীৰ মহামাৰী বিশেষজ্ঞ ড০ জয়প্ৰকাশ মুলিয়িলে ক’ৰোনা প্ৰতিৰোধৰ ক্ষেত্ৰত এক গুৰুত্বপূৰ্ণ মন্তব্য আগবঢ়াইছিল। কৰণ থাপাৰৰ লগত হোৱা এই সাক্ষাৎকাৰটিত ভেলোৰিস্থিত খ্ৰিষ্টিয়ান মেডিকেল কলেজৰ প্ৰাক্তন অধ্যক্ষ আৰু বৰ্তমান ‘Scientific Advisory Committee of the National Institute of Epidemiology’ ৰ অধ্যক্ষ হিচাপে কৰ্মৰত ড০ মুলিয়িলে কৈছিল যে একমাত্ৰ সংঘবদ্ধ প্ৰতিৰক্ষণ(Herd immunity)য়েই হৈছে ক’ৰোনা ভাইৰাছৰপৰা পৰিত্ৰাণ পোৱাৰ একমাত্ৰ বিকল্প (তেওঁ কৈছে— “herd immunity is the only lasting solution to coronavirus………. There is no allternative to herd immunity”)। সংঘবদ্ধ প্ৰতিৰক্ষণ কেনেধৰণৰ হ’ব সেই বিষয়ত এইগৰাকী বিখ্যাত বিশেষজ্ঞই মত প্ৰকাশ কৰিছে যে এক যথাযথ সংঘবদ্ধ প্ৰতিৰক্ষণ গঢ়ি তুলিবলৈ আমাৰ জনগণৰ ৬০ শতাংশই প্ৰতিৰক্ষণ ক্ষমতা আহৰণ কৰিব লাগিব। তেওঁৰ মতে কোনো দেশে দীঘলীয়া সময়ৰ বাবে লকডাউনৰ বোজা কঢ়িয়াব নোৱাৰে। যিহেতু ভাইৰাছবিধ নোহোৱা হৈ নাযায় সেয়েহে যেতিয়াই লকডাউন উঠি যাব তেতিয়াই পুনৰ সংক্ৰমণ আৰম্ভ হ’ব। সেয়েহে জনগণৰ বৃহৎ সংখ্যকে নিজৰ জীৱন শংকাকো নেওচি এই ভাইৰাছবিধৰ সৈতে মুখামুখি হ’ব লাগিব। যেতিয়া সংঘবদ্ধ বা সমূহীয়া প্ৰতিৰক্ষণ গঢ় লৈ উঠিব তেতিয়াই ভাইৰাছবিধ থাকি গ’লেও সিয়ে মানৱ দেহৰ অনিষ্ট সাধন কৰিব নোৱাৰিব।\nআমেৰিকা যুক্তৰাষ্ট্ৰ, স্পেইন, ইটালী আদি দেশৰ তুলনাত ভাৰতবৰ্ষৰ ৯০ শতাংশতকৈ অধিক লোকৰ বয়স যিহেতু ৬০ বছৰৰ তলৰ সেয়েহে সংঘবদ্ধ প্ৰতিৰক্ষণ গঢ়াৰ ক্ষেত্ৰত দেশখন এক সুবিধাজনক অৱস্থাত আছে বুলিও ড০ মুলিয়িলিয়ে মত প্ৰকাশ কৰিছে। তাৎপৰ্যপূৰ্ণ কথাটো হ’ল লকডাউনে সমগ্ৰ বিশ্বৰ অৰ্থনীতি বিধবস্ত কৰাৰ সময়ত পৃথিৱীৰ বহু চিকিৎসা বিশেষজ্ঞই ‘সংঘবদ্ধ প্ৰতিৰক্ষণ’ গঢ়াৰ ক্ষেত্ৰত মাত মতাটো পৰিলক্ষিত হৈছে। প্ৰিন্সটন বিশ্ববিদ্যালয় আৰু চেণ্টাৰ ফৰ ডিজিছ ডায়নেমিক্স, ইকন’মিক্স এণ্ড পলিচী (চি ডি ডি ই পি)ৰ গৱেষকে হাৰ্ড ইউমিনিটিৰ পক্ষ সমৰ্থন কৰি ইয়াক ভাৰতৰ দৰে জনবসতিপূৰ্ণ অথচ অধিক যুৱ বয়সৰ লোক থকা দেশত প্ৰয়োগ কৰিব পাৰি বুলি পৰামৰ্শ দিছে। লকডাউনৰ নিচিনা এক পন্থাৰ দ্বাৰা লাখ লাখ জনতাৰ জীৱন-জীৱিকা বিপৰ্যস্ত কৰি তোলাৰ সলনি সম্প্ৰতি বহু মহামাৰী বিশেষজ্ঞ, চিকিৎসক আদিয়ে ‘সংঘবদ্ধ প্ৰতিৰক্ষণ’ৰ বিষয়ত যি পৰামৰ্শ দিছে তাক নিঃসন্দেহে সকলোৱে বিবেচনা কৰা উচিত।


প্ৰফেছৰ ভলভলীয়াৰ সংখ্যাৰ দোকান - Gonit Sora\n05 Jan প্ৰফেছৰ ভলভলীয়াৰ সংখ্যাৰ দোকান\nPosted at 19:31h in Fun Facts, গল্প by গণিত চ'ৰা0Comments\nঅৱসৰ লোৱাৰ পাছত প্ৰফেছৰ ভলভলীয়াই এখন সংখ্যাৰ দোকান খুলিলে। বিভিন্ন ধৰ্মৰ, বিভিন্ন ৰূপৰ, বিচিত্ৰ চৰিত্ৰৰ অলেখ সংখ্যা তেখেতৰ দোকানত কিনিবলৈ পোৱা যায়। কেতিয়াবা ভাল মুডত থাকিলে গ্ৰাহকে বিনামূলীয়াকৈয়ো দুই এটা সংখ্যা তেখেতৰ পৰা পায়। এদিন ৰাতিপুৱা দোকান খুলি ইউক্লিড, আৰ্কিমিডিছ, অয়লাৰ, গাউছ, ৰামানুজন আদি গণিতজ্ঞসকলৰ ফটোত পুষ্পাঞ্জলি দি প্ৰফেছৰে গাদীত বহিবলৈ লওঁতেই আৰৱৰ প্ৰখ্যাত তৈল ব্যৱসায়ী শ্বেইখ আব্দুল্লা সমুখত হাজিৰ হ’ল। ৰাতিপুৱাৰ প্ৰথম গ্ৰাহকক আথে-বেথে বহুৱাই প্ৰফেছৰে কথা আৰম্ভ কৰিলে।\nপ্ৰফেছৰ: হে: হে: ! কওকচোন, কেনেকৈ আপোনাক সহায় কৰিব পাৰোঁ?\nআব্দুল্লা: আপোনাৰ দোকানৰ কথা মই সুদূৰ আৰৱতো শুনিছো। মোৰ তেলৰ ব্যৱসায় আছে। মাজে-মধ্যে গণিতৰো চৰ্চা কৰো। বোলো এইফালে ব্যৱসায়ৰ কামত আহিলোৱেই যেতিয়া আপোনাৰ দোকানৰ পৰা মৌলিক সংখ্যাকেইটামানকে লৈ যাওঁ। আছেনে বাৰু ষ্টকত?\nপ্ৰফেছৰ: ওঁ, একতকৈ ডাঙৰ যি স্বাভাৱিক সংখ্যাৰ উৎপাদক 1 আৰু সেই সংখ্যাটোৱেই, সেইটোৱেই মৌলিক সংখ্যা। যিমান লাগে লৈ যাওঁক। বিনামূল্যে দিব পাৰোঁ: 2, 3, 5, 7, 11, 13 ইত্যাদি ইত্যাদি।\nআব্দুল্লা: ৰ’ব ৰ’ব প্ৰফেছৰ। মোক ইমান সৰু মৌলিক সংখ্যা নালাগে নহয়। এইবোৰ আৰৱৰো য’তে ত’তে পোৱা যায়। মোক এশটা অংক থকা মৌলিক সংখ্যাহে লাগে। আছেনে বিক্ৰীৰ বাবে?\nপ্ৰফেছৰ: আমাৰ সংখ্যাৰ কাৰখানাত তৈয়াৰ হোৱা যিমান ডাঙৰ লাগে সিমান ডাঙৰ মৌলিক সংখ্যা আপোনাক দিব পাৰোঁ। দৰাচলতে খ্ৰীষ্টপূৰ্ব চতুৰ্থ শতিকাতেই ইউক্লিডে তাৰ বাবে এটা পদ্ধতি দি গৈছে। আপুনি শুনিছেই চাগৈ! আমি যদি প্ৰথম n সংখ্যক মৌলিক সংখ্যা পূৰণ কৰি তাৰ লগত 1 যোগ কৰোঁ তেন্তে এটা নতুন সংখ্যা পাম। এই টো হয় এটা মৌলিক সংখ্যা, নহয় ইয়াৰ আদিতকৈ ডাঙৰ এটা মৌলিক উৎপাদক থাকিব। পুনৰ আমি ৰ মিক্সাৰ বনাই 1 যোগ কৰিলে এটা নতুন সংখ্যা পাম। এই টো হয় এটা মৌলিক সংখ্যা নহয় ইয়াৰ ত কৈ ডাঙৰ এটা মৌলিক উৎপাদক থকিব। এনেদৰে প্ৰক্ৰিয়াটো চলাই গৈ থাকিলে যিমান ডাঙৰ লাগে সিমান ডাঙৰ মৌলিক সংখ্যা আমি পাব পাৰোঁ।\nআব্দুল্লা: আপুনি পদ্ধতিটো সুন্দৰকৈ ব্যাখ্যা কৰাৰ বাবে মই ধন্যবাদ জনাইছোঁ। এনে এটা পদ্ধতিৰ বিষয়ে মই আমাৰ দেশতো শুনিবলৈ পাইছিলোঁ। পিছে প্ৰফেছৰ, মোক এশটা অংকবিশিষ্ট মৌলিক সংখ্যাহে লাগে; কমো নহয়, বেছিও নহয়, ঠিক 100 টা অংক থকা! আছেনে প্ৰফেছৰ?\nপ্ৰফেছৰ: আছে আছে! আজিৰ পৰা দুশ বছৰৰ আগতে বাট্ৰেণ্ডে অনুমান কৰিছিল যে একতকৈ ডাঙৰ যিকোনো স্বাভাৱিক সংখ্যা আৰু তাৰ দুগুণ অৰ্থাৎ ৰ মাজত অতি কমেও এটা মৌলিক সংখ্যা থাকিব। মানে আমি ক’ব পাৰোঁ যে আৰু ৰ মাজত এটা মৌলিক সংখ্যা থাকিবই আৰু সেইটো হ’ল । ঠিক তেনেকৈ আৰু ৰ মাজত ,4আৰু 8 ৰ মাজত5আৰু7ইত্যাদি। সম্পূৰ্ণ পৰ্য্যবেক্ষণৰ সহায়ত অনুমান কৰা এই সত্যটো নিৰহ-নিপানী প্ৰমাণ আগবঢ়াইছিল প্ৰখ্যাত ৰুছ গণিতজ্ঞ পি. এল. চেবাইশ্বেভে। গতিকে আমি মৌলিক সংখ্যা পামেই য’ত\nআব্দুল্লা: তাৰ মানে আপুনি মোক ইতিমধ্যে তিনিটা 100 টা অংকবিশিষ্ট মৌলিক সংখ্যা থকাৰ গেৰাণ্টি দিলেই। কিন্তু মোক এনেকুৱা বহুত সংখ্যা লাগে। কিমান দিব পাৰিব আপুনি?\nপ্ৰফেছৰ: (স্বগত:)(এওঁ দেখোন একেটা কথাতেই লাগি আছে। চোৰাংচোৱা নহয়তো!)\nঅ’ মই হিচাপটো কৰি চোৱাই নাই নহয়! কিন্তু বেলেগ দেশত থকা সংখ্যাৰ কাৰখানাৰ মালিকসকলে মোক জানিবলৈ দিছে যে তেওঁলোকে তকৈ সৰু মৌলিক সংখ্যা গণনা কৰি উলিয়াইছে। ৰ’ব, মই আপোনাক হিচাপটো দেখুৱাইছোঁ। (প্ৰফেছৰে নিজৰ লেপটপত লাহে লাহে আঙুলি বুলাই কাষৰ প্ৰিণ্টাৰত কপি এটা উলিয়ালে। চশমাযোৰ নাকৰ গুৰিলৈ ঠেলি চকীখনত বেঁকা হৈ বহি শ্বেইখৰফালে হাউলি ক’লে) এয়া চাওঁক, আমি তকৈ সৰু বা তাৰ সমান মৌলিক সংখ্যাক যদি ৰে বুজাওঁ, তেন্তে , কিয়নো 10 ত কৈ সৰু মৌলিক সংখ্যা চাৰিটা 2, 3,5আৰু 7। ঠিক তেনেকৈ যিহেতু 30 ত কৈ সৰু মৌলিক সংখ্যাকেইটা হ’ল 2, 3, 5, 7, 11, 13, 17, 17, 23 আৰু 29, মুঠ 10 টা। বুজিব পাৰিছে চাগৈ! এতিয়া তালিকাৰ শেষৰ পিনে চাওক।\nতাৰমানে ত কৈ সৰু মৌলিক সংখ্যা 5,761,455 টা। ঠিক তেনেকৈ-\nযদিও ত কৈ সৰু সকলোবিলাক মৌলিক সংখ্যা কোনো কাৰখানাতেই উলিওৱাটো সম্ভৱ হোৱা নাই, তথাপিও এইটো নিশ্চিত যে, ত কৈ সৰু ঠিক সিমানটাই মানে 2,625,557,157,654,233 টা মৌলিক সংখ্যাই আছে।\nআব্দুল্লা: (অলপ আচৰিত হৈ) কি কয়হে প্ৰফেছৰ? যদিহে আপুনি কোনটো মৌলিক সংখ্যাৰ আকাৰ কিমান নাজানে তেনেহ’লে গ্ৰাহকৰ চাহিদা কেনেকৈ পূৰায়?\nপ্ৰফেছৰ: হে: হে: হে:! আপোনাৰ দেশে তেল বিক্ৰী কৰে, নকৰে জানো? আপোনালোকে ভূগৰ্ভত কিমান তেল থাকিব পাৰে তাৰ মোটামুটি হিচাপ জানে। কিন্তু প্ৰকৃততে কিমান বেৰেল তেল আছে সঠিককৈ ক’ব পাৰিব জানো? নোৱাৰে। আমাৰো একেই অৱস্থা। প্ৰখ্যাত গণিতজ্ঞ গাউছ, যাক গণিতৰ যুৱৰাজ বুলি কোৱা হয়, তেওঁ পৰ্য্যবেক্ষণ কৰি অনুমান কৰে যে খুব ডাঙৰ ৰ বাবে আৰু সমতুল্য। প্ৰায় এশ বছৰৰ পাছত 1896 চনত ফ্ৰন্সৰ জে. হাডামাৰ্ড আৰু বেলজিয়ামৰ গণিতজ্ঞ চি. জে. ডি লা ভেলি প’ছিনে গাউছৰ অনুমানৰ সত্যতা পৃথক পৃথককৈ প্ৰমাণ কৰে। এই সত্যটো আজিকালি মৌলিক সংখ্যাৰ উপপাদ্য বুলি জনা যায়।\nআব্দুল্লা: তাৰমানে আপুনি ক’ব খুজিছে যে মৌলিক সংখ্যাৰ উপপাদ্যৰ মতে আৰু প্ৰায় সমান?\nপ্ৰফেছৰ: হয়। আৰু ভালকৈ ক’বলৈ হ’লে এই দুটা ৰাশিৰ যি আপেক্ষিক অশুদ্ধতা, মানে ক যদি ৰে হৰণ কৰোঁ তেন্তে সেই হৰণফলটো প্ৰায় শূন্যই হ’ব যদিহে টো খুউব ডাঙৰ হয়।\nআব্দুল্লা: তাৰমানে এই ‘প্ৰায়’টোৰ বাবে অলপ হ’লেও ভুল আপোনাৰ নিৰ্ধাৰণত মানে এষ্টিমেটত থাকি যাব।\nপ্ৰফেছৰ: (স্বগত:) (গ্ৰাহক বৰ কেঁচা নহয়!) হয়। কিন্তু মৌলিক সংখ্যাৰ উপপাদ্য প্ৰমাণ হোৱাৰ বহু আগতেই চেবাইশ্বেভে দেখুৱাইছিল যে খুউব ডাঙৰ ৰ বাবে\nগতিকে 100 টা অংক থকা মৌলিক সংখ্যা উলিয়াবলৈ হ’লে আমি আৰু ল’ম। মানে, তেতিয়া\nএতিয়া অকণমান মগজু খটুৱাই আমি পাম যে-\nগতিকে শ্বেইখ চাহাব, 100 অংকবিশিষ্ট মৌলিক সংখ্যা আৰু ৰ মাজত থাকিব। আৰু এইটো এটা বৃহৎ সংখ্যা।\nআব্দুল্লা: বাহ! আপোনালোক সঁচাই বহুত ধনী! আমাৰ যিমান বেৰেল তেল ভূগৰ্ভত থাকিব পাৰে তাতকৈ আপোনালোকৰ কাৰখানাত 100 টা অংকবিশিষ্ট মৌলিক সংখ্যা বহু বেছি আছে দেখোঁন। কিন্তু মই জানিব বিচাৰিছোঁ আপোনালোকৰ কাৰখানাত 100 টা অংকবিশিষ্ট মৌলিক সংখ্যা কেনেকৈ উলিয়াই। মোৰ ধাৰণা এটা মনলৈ আহিছে। কিন্তু তাৰ কাৰ্যকাৰিতাৰ সন্দৰ্ভত মোৰ নিজৰেই সন্দেহ উপজিছে। কওঁনে বাৰু?\nপ্ৰফেছৰ: নিশ্চয় নিশ্চয়। কওক।\nআব্দুল্লা: প্ৰথমতে আপুনি 100 টা অংক থকা সকলোবোৰ সংখ্যা লেখি লওক। তাৰ পাছত 2, 3, 5,7আদি মৌলিক সংখ্যাৰ গুণিতকবোৰৰ এটা এটাকৈ কাটি যাওক। মই ভাবো ত কৈ সৰু সকলোবোৰ মৌলিক গুণিতক কটাৰ পাছত বাকী ৰৈ যোৱা সংখ্যাকেইটাই 100 অংকবিশিষ্ট মৌলিক সংখ্যা হ’ব।\nপ্ৰফেছৰ: হয়। এই পদ্ধতিটো সম্পূৰ্ণ শুদ্ধ আৰু এইটো খ্ৰীষ্টপূৰ্ব তৃতীয় শতিকাতেই গ্ৰীক গণিতজ্ঞ ইৰাট’স্থেনিছে আৱিষ্কাৰ কৰিছিল। প্ৰকৃততে আপুনি ত কৈ সৰু মৌলিক সংখ্যাৰবোৰৰ গুণিতকবোৰ কাটিলেই হ’ব, আপুনি লৈ যাবই নালাগে। কিন্তু শ্বেইখ চাহাব, এই পদ্ধতিটো বৰ বেছি লেহেমীয়া। আনকি আজিৰ যুগৰ অতি ক্ষীপ্ৰ গণনাকাৰী কম্পিউটাৰৰ জড়িয়তেও এই পদ্ধতিৰে কাম চলাব নোৱাৰি। এনেকুৱা এটা কম্পিউটাৰ কল্পনা কৰকচোন, যিটোৱে এক কোটিটা অংক এক ছেকেণ্ডত লেখিব পাৰে। এতিয়া চাওক, আমাৰ 100 টা অংকবিশিষ্ট মুঠ সংখ্যা আছে-\nটা। এই সংখ্যাবোৰৰ সৰ্বমুঠ অংক আছে টা। গতিকে কম্পিউটাৰটোক এই সংখ্যাবোৰ লেখিবলৈ সময় লাগিব ছেকেণ্ড, মানে মিনিট, মানে ঘণ্টা, মানে প্ৰায় দিন, মানে বছৰ, মানে শতিকা! আৰু সংখ্যাবোৰ লেখাৰ পাছত, তথাপিও যদি কিবা এটা পাছত থাকে, গুণিতকবোৰ কাটিবলৈ আছেই। (শ্বেইখে কিবা এষাৰ ক’বলৈ মুখ মেলিছিল, কিন্তু প্ৰফেছৰে সুযোগ নিদি বকি গ’ল!)\nঅৱশ্যে পদ্ধতিটোৰ কিছুমান চমু ৰাস্তাও আছে, তথাপিও ই যথেষ্ঠ লেহেমীয়া। গতিকে আটাইবোৰ 100 টা অংকবিশিষ্ট মৌলিক সংখ্যাৰ তালিকা নবনাই আমাৰ ফেক্টৰীত কিছুমান দ্ৰুত পদ্ধতি ব্যৱহাৰ কৰি আমি গ্ৰাহকৰ চাহিদা পূৰণ কৰোঁ।\nআব্দুল্লা: ধন্যবাদ প্ৰফেছৰ! দ্ৰুতগতিৰ পদ্ধতিৰ যে সঁচাই আৱশ্যক মই কথাটো এতিয়াহে বুজিছোঁ। আপোনালোকৰ পদ্ধতি সম্পৰ্কে জানিবলৈ মোৰ মন ব্যাকুল হৈ পৰিছে। আপুনি বাৰু মোক সোনকালে জনাবনে?\n(শ্বেইখ চাহাবৰ ব্যগ্ৰতা দেখি প্ৰফেছৰৰ কপাল কোঁচ খালে। তেওঁ নিশ্চিত হ’ল যে শ্বেইখ আৰবৰ চোৰাংচোৱাই হ’ব, কাৰণ তেওঁ জানে যে, ডাঙৰ ডাঙৰ মৌলিক সংখ্যাবোৰ গোপন সংবাদ প্ৰেৰণ কৰিবলৈ আৱশ্যক। মনতে ভাবিলে, এওঁক সোনকালে বিদায় দিয়াই ভাল হ’ব। মনৰ ভাব মনতে ৰাখি প্ৰফেছৰে মিচিকিয়াই ক’লে!)\nপ্ৰফেছৰ: আপুনি যেতিয়া গাড়ী এখন কিনিবলৈ যায়, তেতিয়া সেইখন কেনেকৈ বনাইছে বুলিতো নোসোধে, সোধে জানো? আপুনি মাথোঁ আপোনাৰ পছন্দৰ মডেল, ৰং আদিহে চায়। পাৰিলে এবাৰ টেষ্ট ড্ৰাইভ দিয়ে আৰু কিনি আপুনি সুখী হয়। আমাৰ ফেক্টৰীটো আমি গ্ৰাহকে অৰ্ডাৰ দিয়া মতে মৌলিক সংখ্যা চাপ্লাই দিওঁ, জীৱনজোৰা গেৰাণ্টিৰে সৈতে। গতিকে আমাৰ দ্ৰুত পদ্ধতিবোৰ গ্ৰাহকক খোলাখুলিকৈ বেকত নকৰোঁ। আপুনি বেয়া নাপাব। আপোনাক 100 টা অংকবিশিষ্ট মৌলিক সংখ্যা লাগেতো। ৰ’ব, আপোনাক বিনামূল্যেই এটা দিছোঁ।\n(প্ৰফেছৰে ভিতৰলৈ গৈ ধুনীয়া খাম এটাত তলৰ মৌলিক সংখ্যাটো বান্ধি শ্বেইখ চাহাবক উপহাৰ হিচাপে দিলে।)\n7391830451 2250431898 0574950295 1935872609 0520352734 8622396300 6775363808 8304290943 2530860197 9054023347\n(ধন্যবাদ জনাই শ্বেইখ চাহাব ওলাই গ’ল)\n( কানাডাৰ গণিতজ্ঞ প্ৰফেছৰ পাওলো ৰিবেনবইমলৈ কৃতজ্ঞতা জনালোঁ। প্ৰবন্ধটো তেখেতৰ Selling Primes ৰ ওপৰত আধাৰিত – লেখক )\nলেখক:- প্ৰফেছৰ নয়নদীপ ডেকা বৰুৱা। গণিত বিজ্ঞান বিভাগ, তেজপুৰ বিশ্ববিদ্যালয়। তেখেত গণিত চ’ৰাৰ উপদেষ্টা।\nটোকা:- এই লেখাটো বিজ্ঞান জেউতিৰ ৩৮শ বছৰ ১ম সংখ্যাত (জুন–জুলাই, ২০০৩ চন) প্ৰকাশ হৈছিল। লেখাটো গণিত চ’ৰাত প্ৰকাশ কৰিবলৈ অনুমতি দিয়া বাবে প্ৰফেছৰ নয়নদীপ ডেকা বৰুৱাদেৱক আৰু বিজ্ঞান জেউতিৰ বৰ্তমানৰ সম্পাদক মৌচম হাজৰিকাদেৱক ধন্যবাদ জনালো। – সম্পাদক, গণিত চ’ৰা।\nআৰ্কাইভ Select Month January 2020 December 2019 November 2019 October 2019 September 2019 August 2019 July 2019 June 2019 April 2019 March 2019 August 2018 July 2018 June 2018 May 2018 April 2018 March 2018 February 2018 December 2017 November 2017 August 2017 July 2017 June 2017 April 2017 March 2017 February 2017 January 2017 December 2016 October 2016 August 2016 July 2016 May 2016 March 2016 November 2015 October 2015 September 2015 August 2015 April 2015 March 2015 January 2015 December 2014 November 2014 October 2014 August 2014 July 2014 June 2014 May 2014 April 2014 March 2014 February 2014 December 2013 November 2013 August 2013 July 2013 June 2013 May 2013 April 2013 February 2013 January 2013 December 2012 November 2012 October 2012 September 2012 August 2012 July 2012 June 2012 May 2012 April 2012 March 2012 February 2012 January 2012 October 2011 September 2011 August 2011 July 2011 June 2011 May 2011 April 2011\nThe blackened coarse elbow of Ramanujan\n7 best tips to score well in Mathematics\nTips to Create Engaging Educational Content


Sri Lankan people suspected Prime Minister Mahinda Rajapaksa fleeing to India | Mahinda Rajapaksa: প্ৰধানমন্ত্ৰী মহিন্দা ৰাজপাক্ষেই ক'ত আশ্ৰয় লৈছে? ভাৰতলৈ পলায়নৰ সন্দেহ শ্ৰীলংকাৰ জনতাৰ– News18 assam\nMahinda Rajapaksa: প্ৰধানমন্ত্ৰী মহিন্দা ৰাজপাক্ষেই ক'ত আশ্ৰয় লৈছে? ভাৰতলৈ পলায়নৰ সন্দেহ শ্ৰীলংকাৰ জনতাৰ\nমহিন্দাই সোমবাৰে দেশৰ প্ৰধানমন্ত্ৰী পদৰ পৰা পদত্যাগ কৰিছিল।\nLast Updated : May 11, 2022, 16:26 IST\nশ্ৰীলংকাৰ সদ্য পদত্যাগী প্ৰধানমন্ত্ৰী মহিন্দা ৰাজপাক্ষেই ক'ত আশ্ৰয় লৈছে তাকে লৈ দেশখনৰ জনতাৰ মাজত চৰম উত্সুকতা বিৰাজ কৰিছে। ইয়াৰ মাজতে দেশখনৰ ছ'চিয়েল মিডিয়াত প্ৰাক্তন প্ৰধানমন্ত্ৰীগৰাকীয়ে ভাৰতলৈ পলাই অহা বুলি খবৰ বিয়পি পৰিছে।\nমহিন্দা ৰাজপাক্ষেৰ (Sri Lanka's ex-Prime Minister Mahinda Rajapaksa) সমালোচকসকলৰ লগতে সমৰ্থকসকলেও মত দিয়া দেখা গৈছিল যে তেওঁ দেশৰ সীমা পাৰ হৈ পৰিয়ালৰ সৈতে ভাৰতত আশ্ৰয় লৈছে। ভাৰতে অৱশ্যে এই "বাতৰি"ক উৰাবাতৰি হিচাপে খাৰিজ কৰিছে।\nমঙলবাৰে নিশা হোৱা বিতৰ্কৰ মাজতে কলম্বোত থকা ভাৰতীয় দূতাবাসে (Indian High Commission) কয় যে ৰাজপাক্ষেৰ ভাৰত ভ্ৰমণ বা দেশখনত আশ্ৰয় লোৱা সম্পৰ্কে ছ'চিয়েল মিডিয়াত কৰা দাবী মনেসজা। এক টুইটযোগে ভাৰতীয় উচ্চায়ুক্তগৰাকীয়ে কয়, "এয়া এক ভুৱা বাতৰি আৰু সম্পূৰ্ণ মিছা। ভাৰতে শ্ৰীলংকাৰ প্ৰাক্তন প্ৰধানমন্ত্ৰীক কোনো আশ্ৰয় দিয়া নাই।''\nউল্লেখ্য, মহিন্দাই সোমবাৰে দেশৰ প্ৰধানমন্ত্ৰী পদৰ পৰা পদত্যাগ কৰিছিল। তেতিয়াৰ পৰা বিৰোধীয়ে তেওঁক গ্ৰেপ্তাৰ কৰিবলৈ দাবী জনাইছে। সূত্ৰ অনুসৰি, পদত্যাগ কৰাৰ পিছদিনা মঙলবাৰে পুৱা তেওঁ তেওঁৰ কাৰ্যালয় আৰু শ্ৰীলংকাৰ প্ৰধানমন্ত্ৰীৰ বাসগৃহ 'টেম্পল ট্ৰি' এৰিছিল। তাৰ পিছত তেওঁৰ পৰিয়ালে দেশ এৰি যোৱাৰ খবৰ সকলোতে বিয়পি পৰিছিল।\nFirst published: May 11, 2022, 16:26 IST


তালিবানীৰ বাবে বাঢ়িছে পেট্ৰ’ল-ডিজেলৰ দাম: বিজেপি বিধায়ক Prag News : Best Assamese News Channel, Latest Assam News Live Today , North East Breaking News\nতালিবানীৰ বাবে বাঢ়িছে পেট্ৰ’ল-ডিজেলৰ দাম: বিজেপি বিধায়ক\nডিজিটেল ডেস্ক: “আফগানিস্তানত তালিবানৰ অভ্যুত্থানৰ বাবে খাৰুৱা তেলৰ যোগান হ্ৰাস পাইছে। ফলস্বৰূপে এল পি জি, পেট্ৰ’ল আৰু ডিজেলৰ মূল্যবৃদ্ধি ঘটিছে। এই মূল্যবৃদ্ধিৰ কাৰণ বুজিব পৰাকৈ আমাৰ ভোটাৰসকল যথেষ্ট পৰিপক্ক “। এই মন্তব্য কোনো এলা পেচা মানুহৰ নহয়। এই মন্তব্য আগবঢ়াইছে হুবলি-ধাৰৱাড পশ্চিম সমষ্টিৰ বিজেপি বিধায়ক অৰবিন্দ বেলাডেয়ে।\nপিছে বেলাডেৰ এই বক্তব্য কিমান বিশ্বাসযোগ্য। সঁচাকৈয়ে ইন্ধনজাত সামগ্ৰীৰ অস্বাভাৱিক মূল্যবৃদ্ধিৰ সৈতে তালিবান আগ্ৰাসনৰ কিবা সম্পৰ্ক আছে নেকি? সংবাদ প্ৰতিষ্ঠান ৰয়টাৰৰ তথ্য অনুসৰি ভাৰতে ২০২১ চনৰ জুলাই মাহলৈকে খনিজ তেল ক্ৰয় কৰিছে মূলত: ছয়খন দেশৰ পৰা। দেশ কেইখন হ’ল- - ইৰাক, চৌদি আৰব, ইউ এ ই, নাইজেৰিয়া, আমেৰিকা যুক্তৰাষ্ট্ৰ আৰু কানাডা। তেনেক্ষেত্ৰত আফগানিস্তানত তালিবানী অভ্যুত্থানৰ ভাৰতত পেট্ৰ’ল- ডিজেলৰ মূল্যবৃদ্ধিত কি অৰিহণা থাকিব পাৰে?\nসাধাৰণ মানুহৰ মগজুৱে নিশ্চয়কৈ বিজেপি বিধায়কৰ দাবীৰ দেশৰ বাস্তৱৰ সৈতে কোনো সংযোগসূত্ৰ আৱিস্কাৰ কৰিব নোৱাৰিব। তথাপি এনে ধৰণৰ মন্তব্যৰ জৰিয়তে শাসনাধিস্থিত দলটোৰ একাংশ নেতাই যে সাধাৰণ জনতাক আভুৱা ভাঁৰিব বিচাৰি আছে আৰু কোনো এক বিন্দুত মূল্যবৃদ্ধি ৰোধৰ ক্ষেত্ৰত নিজৰ অপাৰগতাক স্বীকাৰ কৰি লৈছে তাৰে ইংগিত দিয়ে।